অন্য দলতকৈ বিজেপি সবাতোকৈ বেছি জাতীয়তাবাদী | নিয়মীয়া বাৰ্তা\nবিধানসভা নির্বাচন সমাগত৷ ৰাজ্যিক বিজেপি কি ধৰণে সাজু? পূর্বতকৈ বিজেপিয়ে ফলাফল কেনেধৰণে আশা কৰিছে?\nঃ ৰাজ্যিক বিজেপি সম্পূর্ণৰূপে সাজু৷ এসপ্তাহৰ ভিতৰত নির্বাচন হ’লেও আমি পূর্ণ শক্তিৰে নির্বাচনত প্রতিদ্বন্দ্বিতা কৰিব পাৰিম৷ আমি ইতিমধ্যে সংগঠনৰ কাম–কাজ সম্পূর্ণ কৰি তুলিছোঁ৷ পৃষ্ঠাপ্রমুখ সন্মিলনৰ জৰিয়তে চাৰি হাজাৰ ভোটকেন্দ্রৰ ভোটাৰক প্রত্যক্ষভাৱে সাক্ষাৎকাৰৰ বাবে আমি সাজু হৈছোঁ৷ ইতিমধ্যে এই সন্দর্ভত পৃষ্ঠাপ্রমুখসকলক সকলোধৰণৰ প্রশিক্ষণ তথা নীতি–নির্দেশনাৰে সাজু কৰি তোলা হৈছে৷ প্রতিজন পৃষ্ঠাপ্রমুখে তেওঁৰ দায়িত্বত থকা ৬০টা পৰিয়ালক এই সময়ছোৱাত সাক্ষাৎ কৰিব৷ ইয়াৰ দ্বাৰা ৰাজ্যিক বিজেপিয়ে ৬৭ লাখ পৰিয়ালৰ সৈতে প্রত্যক্ষ সম্পর্ক কৰিব৷ ইতিমধ্যে আমাৰ অত্যন্ত গুৰুত্বপূর্ণ দলীয় কার্যসূচী পৰিয়াল সম্পর্ক অভিযান আৰম্ভ হৈছে৷ ১ মার্চ পর্যন্ত চলিব লগা এই পৰিয়াল সম্পর্ক অভিযানৰ জৰিয়তে প্রতিগৰাকী ভোটাৰৰ ওচৰত থিয় দিব ৰাজ্যিক বিজেপিৰ কার্যকর্তাসকল৷ মুখ্যতঃ ইয়াৰ জৰিয়তে বিগত ৫ বছৰত চৰকাৰ আৰু দলে কি কি উন্নয়নমূলক কাম–কাজ কৰিলে, দৰিদ্র লোকসকলক আর্থিকভাৱে সকাহ দিয়াৰ বাবে কি ধৰণৰ পদক্ষেপ ল’লে, খিলঞ্জীয়া লোকসকলৰ মৌলিক ইছ্যুসমূহ তথা খিলঞ্জীয়াক সুৰক্ষা দিয়াৰ বাবে চৰকাৰখনে কি ধৰণে পদক্ষেপ লৈছে, এই সকলো বিষয় সন্দর্ভত পৰিয়াল সম্পর্ক অভিযানৰ জৰিয়তে প্রতিগৰাকী ভোটাৰক অৱগত কৰাব আমাৰ দলীয় কার্যকর্তাসকলে৷ মুখ্যমন্ত্রীৰ লগতে মই নিজে আৰু প্রতিগৰাকী কার্যকর্তাই এই অভিযানত ভাগ ল’ব আৰু ইয়াৰ দ্বাৰা বিধানসভা নির্বাচনৰ বাবে সাজু কৰি তুলিব দলক৷ ৰাজ্যৰ ১২৬টা সমষ্টিত এই পৃষ্ঠাপ্রমুখসকলে দলৰ অন্তিম কার্যসূচীৰে নির্বাচনৰ বাবে সম্পূর্ণৰূপে সাজু হৈ উঠিব৷\nকংগ্রেছৰ অসম বচাওঁ আহক অভিযানক প্রত্যুত্তৰ দিবলৈ বিজেপিয়ে এই কার্যসূচী লৈছে নেকি? পৰিয়াল সম্পর্ক অভিযানৰ দ্বাৰা আপোনালোকে ৰাজ্যৰ মৌলিক সমস্যাসমূহ আঁতৰাই ৰখাৰ চেষ্টা চলাইছে বুলিও অভিযোগ উঠিছে৷ এই সন্দর্ভত কি কয়?\nঃ বিজেপিয়ে কোনো কাৰণতে ৰাজ্যৰ মৌলিক সমস্যাসমূহৰ পৰা আঁতৰি অহা নাই৷ বিগত ১৫ বছৰীয়া কংগ্রেছৰ কার্যকালত অসমৰ মৌলিক সমস্যাসমূহক গাপ দি ৰখা হৈছিল৷ তাৰ বিপৰীতে বিজেপিয়ে প্রতিটো সমস্যাৰ এক সমাধান দিবলৈ চেষ্টা কৰিছে৷ আপুনি চাওক, অসম চুক্তি ৰূপায়ণৰ ক্ষেত্রত কংগ্রেছ চৰকাৰখনে যোৱা ১৫ বছৰত এটাও পদক্ষেপ নল’লে৷ ইয়াৰ বিপৰীতে অসম চুক্তিৰ ৬নং দফা কার্যকৰী কৰাৰ বাবে বিজেপি দল তথা চৰকাৰে পদক্ষেপ লৈছে৷ ভাৰত–বাংলা সীমান্ত ছীল কৰাৰ ক্ষেত্রত এই চৰকাৰখনে পদক্ষেপ ল’বলৈ সক্ষম হৈছে৷ আজি সংখ্যালঘু লোকসকল এই চৰকাৰৰ কার্যকালত সকলো প্রকাৰে সুৰক্ষিত হৈ আছে৷ আমি কংগ্রেছক প্রত্যাহ্বান জনাবলৈ পৰিয়াল সম্পর্ক অভিযান আৰম্ভ কৰা নাই৷ বিজেপিয়ে নির্বাচনৰ পূর্বৰে পৰাই প্রতিগৰাকী ভোটাৰ, প্রতিটো পৰিয়ালৰ সৈতে সম্পর্ক স্থাপন কৰি আহিছে৷ ইয়াৰ পূর্বে বিজেপিয়ে জনসম্পর্ক অভিযানৰ জৰিয়তে ৰাজ্যৰ শিল্পী–সাহিত্যিক–বুদ্ধ্ ওচৰলৈ গৈ ৰাজ্যৰ বিভিন্ন সমস্যাৱলী সন্দর্ভত আলোচনা কৰিছে৷ ৰাজ্য চৰকাৰখনে সহোদৰ আঁচনিৰ জৰিয়তে প্রতিটো ক্ষুদ্র ক্ষুদ্র জাতি–জনগোষ্ঠীৰ সৈতে তেওঁলোকৰ ৰাজনৈতিক, আর্থ–সামাজিক আদিকে ধৰি বিভিন্ন দিশ আগত ৰাখি আলোচনা কৰিছে৷ আমি এতিয়া কংগ্রেছক প্রত্যাহ্বান জনাবলৈ একো নাই৷ বৰঞ্চ কংগ্রেছেহে আমাৰ পৰিয়াল সম্পর্ক অভিযান প্রত্যক্ষ কৰি ভীতিগ্রস্ত হৈ নির্বাচনৰ প্রাক্মুহূর্তত ৰাইজৰ ওচৰলৈ যাব বিচাৰিছে৷ দৰাচলতে বিজেপিয়ে অসমক কংগ্রেছৰ পৰাহে উদ্ধাৰ কৰিছে৷ কংগ্রেছে অসম বচাওঁ অভিযান কৰাৰ পূর্বে তেওঁলোকৰ কার্যকালত কিদৰে অসমক সংকট তথা অস্তিত্বহীন পৰিৱেশলৈ ঠেলি দিছিল, সেয়া বিশ্লেষণ কৰক৷ পৰিয়াল সম্পর্ক অভিযানৰ জৰিয়তে বিজেপি যে অসমবাসী ৰাইজৰ লগত আছে, সেয়া ইতিমধ্যে স্পষ্ট হৈছে৷\nকংগ্রেছ–এআইইউডিএফৰ্ মিত্রতা বিজেপিৰ বাবে প্রত্যাহ্বান হ’ব নেকি? সংখ্যালঘু ভোটাৰ এইবাৰ এই মিত্রতাৰ সপক্ষে থিয় দিলে, বিজেপি বহু সমষ্টিত প্রত্যাহ্বানৰ সন্মুখীন হোৱাৰ সম্ভাৱনা আছে৷ এনে সমীকৰণক নেওচিবলৈ বিজেপি কি ধৰণে সাজু হৈছে? পূর্বতকৈ আপোনালোকৰ আসন হ্রাস পোৱাৰ সম্ভাৱনা আছে নেকি?\nঃ আপোনাক মই স্পষ্ট কৰি থওঁ– কংগ্রেছ–এআইইউডিএফৰ্ মিত্রতাই আমাৰ তিলমাত্রও ক্ষতি কৰিব নোৱাৰে৷ আমাৰ এটা ভোটো এই মিত্রতাৰ বাবে কমি নাযায়৷ অসমৰ মুছলমান ভোটাৰ কংগ্রেছ বা এআইইউডিএফৰ সমর্থক নহয়৷ মুখ্যমন্ত্রী সর্বানন্দ সোণোৱাল নেতৃত্বাধীন ৰাজ্য চৰকাৰখনৰ কাম–কাজ দেখি, প্রত্যক্ষ কৰি বহু সংখ্যালঘু ভোটাৰ এতিয়া বিজেপিৰ শিবিৰত থিয় দিছে৷ শেহতীয়াকৈ বিলাসীপাৰাত ১০ হাজাৰ, লাহৰীঘাটত ২০ হাজাৰ, বিলাসীপাৰা পশ্চিমত ২০ হাজাৰ সংখ্যালঘু লোকে ৰাজনৈতিকভাৱে বিজেপিত যোগদান কৰিছে৷ সংখ্যালঘু ৰাইজে বিজেপিৰ প্রতি দিয়া এনে সমর্থনে দৰাচলতে কি সূচাইছে, সেয়া সকলোৱে গম পাইছে৷ মুছলমান ভোটাৰৰ নিজস্ব স্বাধীনতা আছে৷ বিবেকৱান মুছলমান লোকসকলে বিজেপিৰ সপক্ষে ভোট দিয়াটো নিশ্চিত৷ আপোনাক মই এটা উদাহৰণ দিওঁ– ২০১৬ চনত জনিয়া সমষ্টিৰ নির্বাচনত বিজেপিয়ে পাঁচ হাজাৰ ভোট লাভ কৰিছিল৷ কিন্তু উপ–নির্বাচনত এই সমষ্টিতে আমি পোন্ধৰ হাজাৰৰো অধিক ভোট লাভ কৰিছিলোঁ৷ অর্থাৎ জনিয়া সমষ্টিৰ বিবেকৱান মুছলমান ৰাইজে আমাক পূর্ণ সমর্থন দিছে৷ তদুপৰি বিগত লোকসভা নির্বাচনতো কংগ্রেছ আৰু এআইইউডিএফে গোপনে মিত্রতা কৰিছিল৷ এই মিত্রতাৰ বাবেই মঙলদৈ আৰু শিলচৰ সমষ্টিত এআইইউডিএফে প্রার্থী প্রক্ষেপ কৰা নাছিল৷ কিন্তু এই সমষ্টি দুটাত বিজেপিয়ে এনে গোপন মিত্রতাক ওফৰাই জয়যুক্ত হ’বলৈ সক্ষম হ’ল৷ গতিকে, পুনৰ কংগ্রেছ আৰু এআইইউডিএফৰ মিত্রতাই আমাৰ বাবে তিলমাত্রও প্রত্যাহ্বানৰ সৃষ্টি কৰিব নোৱাৰে৷ কংগ্রেছৰ মহাজোঁটত চিপিএম, চিপিআয়ো অন্তর্ভুক্ত হৈ আছে৷ কিন্তু, মই কওঁ– বাঁওপন্থী এই দল দুটা কেৱল ছাইনব’ডতহে টিকি আছে৷ পঞ্চায়তত চিপিএমৰ মাত্র ৩৩গৰাকী সদস্য আছে৷ তেওঁলোকৰ হাতত এখনো জিলা পৰিষদ নাই৷ মোৰ সমষ্টি সৰভোগত বিগত নির্বাচনত মাত্র দহ হাজাৰ ভোট পাইছিল চিপিএমে৷ গতিকে, আপুনি ধাৰণা কৰক– কংগ্রেছৰ এই মহাজোঁট বন্ধনে কিদৰে বিজেপিক প্রত্যাহ্বান জনাব৷\nকংগ্রেছ–এআইইউডিএফৰ্ মিত্রতা আপোনালোকৰ বাবে প্রত্যাহ্বান নহয় বুলি কৈছে৷ কিন্তু নতুনকৈ গঠন হোৱা অসম জাতীয় পৰিষদ আৰু ৰাইজৰ দল একত্রিত হোৱাৰ পিছত বহু সমষ্টিত বিজেপিৰ সমীকৰণ সলনি কৰি দিয়াৰ সম্ভাৱনা অধিক৷ ৰাজ্যৰ খিলঞ্জীয়া লোক এতিয়া নতুন আঞ্চলিক দলৰ সমর্থনত থিয় হৈছে বুলি চর্চা চলিছে৷ বিজেপিৰ বাবে এই দল দুটাই বিপদ নঘটাবনে?\nঃ মই পূর্বেও বহুবাৰ উল্লেখ কৰিছোঁ যে নতুন দল আমাৰ বাবে কোনো চিন্তা অথবা ভয়ৰ কাৰণ নহয়৷ আপুনি কোৱা অসম জাতীয় পৰিষদ আৰু ৰাইজৰ দলে এখনো আসন নাপায়৷ বিজেপিয়ে বর্তমানৰ পর্যায়লৈ আহিবলৈ সাংগঠনিক দিশত বহু কষ্ট আৰু ত্যাগ স্বীকাৰ কৰিব লগা হৈছে৷ চাৰি বছৰ ধৰি আমি পৃষ্ঠাপ্রমুখ নিযুক্তি তথা ইয়াৰ ওপৰত কাম–কাজ কৰিছোঁ৷ কিন্তু কোনো সংগঠন নোহোৱাকৈ নতুন আঞ্চলিক দল দুটাই নির্বাচনত প্রতিদ্বন্দ্বিতা কৰিবলৈ বিচাৰিছে৷ ফলাফল কি হ’ব, সেয়া ইতিমধ্যে ৰাইজে ধাৰণা কৰিছে৷ জাতীয় পৰিষদ আৰু ৰাইজৰ দল আৱেগত সৃষ্টি হোৱা দল৷ এই দলৰ নেতাসকলে জানো কোৱা নাছিল যে ডেৰ কোটি হিন্দু বাংলাদেশী লোকক অসমত সংস্থাপন কৰা হ’ব৷ তেওঁলোকে জানো কোৱা নাছিল যে অসম–বাংলা সীমান্তত ট্রাকে ট্রাকে লোক ৰৈ আছে অসমত প্রৱেশ কৰিবলৈ৷ এনেধৰণৰ অপপ্রচাৰৰ পিছতো বিজেপিয়ে পঞ্চায়ত নির্বাচনত প্রথম স্থান লাভ কৰিলে৷ আজি প্রতিখন স্বায়ত্তশাসিত পৰিষদ আমাৰ দখলত৷ গঠন হোৱা নতুন আঞ্চলিক দল সাগৰৰ ওপৰৰ ঢ়ৌৰ দৰে ওফন্দি উঠিলেও নিমিষতে মাৰ যায়৷ কিন্তু বিজেপি হ’ল সাগৰতলিৰ ঢ়ৌ, যি নিৰৱচ্ছিন্নভাৱে বৈ থাকে৷\n২০১৬ চনত বিজেপিয়ে খিলঞ্জীয়া লোকসকলৰ সুৰক্ষাৰ প্রতিশ্রুতিৰে শাসনলৈ আহিছিল৷ কিন্তু ‘কা’ৰ জৰিয়তে দলটোৱে অসমীয়া জাতিক অস্তিত্বৰ সংকটলৈ ঠেলি দিয়া বুলি এক অভিযোগ উঠি আহিছে৷ বিধানসভা নির্বাচনত এই ইছ্যু সন্দর্ভত বিজেপিয়ে কি ক’ব? জাতীয়তাবাদী বুলি ক’ব খোজা বিজেপিয়ে ৰাষ্ট্রীয়তাবাদৰ সপক্ষেহে সকলো সময়তে থিয় দিয়ে৷ কি কয় আপুনি?\nঃ আমি অন্য দলতকৈ সবাতোকৈ বেছি জাতীয়তাবাদী৷ আমাৰ কাম–কাজে ইতিমধ্যে ইয়াক প্রমাণ কৰিছে৷ বিজেপিয়ে ৰাষ্ট্রীয়তাবাদৰ লগতে জাতীয়তাবাদকো সমানে আগুৱাই নিছে৷ বিজেপি চৰকাৰে ২.৫ লাখ লোকক ভূমিপট্টা দিলে৷ সত্রৰ ভূমি বেদখলমুক্ত কৰিলে৷ সীমান্ত ছীল কৰিবলৈ সক্ষম হ’ল৷ আমাৰ দিনত কাজিৰঙাত গঁড় হত্যা বন্ধ হ’ল৷ অসম চুক্তিৰ ৬নং দফা কার্যকৰী কৰাৰ লক্ষ্যৰে কমিটী গঠন হ’ল৷ কংগ্রেছৰ পোন্ধৰ বছৰীয়া কার্যকালত এই বিষয়বোৰ সন্দর্ভত এটাও পদক্ষেপ লোৱা হোৱা নাছিল৷ গতিকে আমিহে জাতীয়তাবাদী৷ ৰাজ্যৰ খিলঞ্জীয়া লোকক সুৰক্ষা দিয়াৰ বাবে এই চৰকাৰখনে দিয়া শ্লোগান কার্যকৰী কৰিবলৈ অধিকাংশ দিশতে সফল হৈছে৷\nমৰিয়নিৰ বিধায়ক পুঁজিৰ অনিয়মক লৈ মুখ্যমন্ত্রী তদাৰকী কোষৰ তদন্ত আৰম্ভ\nশুৱালকুছিৰ সিদ্ধেশ্বৰ দেৱালয়ত ৫০১ গছি বন্তি প্রজ্বলন


শিলঘাট - অসমীয়া ৱিকিপিডিয়া\nভাৰতৰ অসমত শিলঘাটৰ অৱস্থান\nভৌগোলিক স্থানাংক: 26°14′26″N 92°31′17″E / 26.24046°N 92.52136°E / 26.24046; 92.52136স্থানাংক: 26°14′26″N 92°31′17″E / 26.24046°N 92.52136°E / 26.24046; 92.52136\nশিলঘাটৰ পৰা দৃশ্যমান হোৱা ব্ৰহ্মপুত্ৰ নদী\nশিলঘাট (ইংৰাজী: Silghat) হৈছে অসমৰ নগাঁও জিলাৰ অন্তৰ্গত আৰু ব্ৰহ্মপুত্ৰৰ দক্ষিণ পাৰত অৱস্থিত এখন চহৰ। নগাঁও চহৰৰ পৰা ইয়াৰ দূৰত্ব প্ৰায় ৫২ কিলোমিটাৰ। শিলঘাটত থকা অন্যতম আকৰ্ষণীয় ঠাইসমূহ হৈছে হাতীমূৰা মন্দিৰ, কামাখ্যা দেৱালয়, ত্ৰিশূলধাৰী মন্দিৰ, সামন্তগিৰি আদি। শিলঘাটত এটি মৰাপাটৰ কলো আছে।\n1 শ্ৰীশ্ৰী কামাখ্যা দেৱালয়\n2 অশোকাষ্টমী মেলা\n3 অসম সমবায় মৰাপাট কল\n5 শিলঘাট মাল্টিমোডেল নৌপথ টাৰ্মিনেল\nশ্ৰীশ্ৰী কামাখ্যা দেৱালয়[সম্পাদনা কৰক]\nশিলঘাটত থকা কামাখ্য দেৱালয় হৈছে শিলঘাটৰ এতি পুৰণি মন্দিৰ। মন্দিৰটি ১৭৪৫ খ্ৰীষ্টাব্দত(১৬৬৭ শক)ত স্থাপিত। দেৱালয়টি ব্ৰহ্মপুত্ৰ নদীৰ পাৰত অৱস্থিত।\n১৭৪৫ খ্ৰীষ্টাব্দত স্থাপিত হোৱা কামাখ্যা দেৱালয়\nঅশোকাষ্টমী মেলা[সম্পাদনা কৰক]\nপ্ৰতি বছৰে শিলঘাটত অশোকাষ্টমী মেলা অনুষ্ঠিত হয় চ'ত মাহৰ শুক্লা অষ্টমী তিথিত এই মেলা শিলঘাটত পালন কৰা হয়। প্ৰবাদ আছে যে। অষ্টমী তিথিতেই গংগা নদীৰ কিছু জলধাৰা আহি ব্ৰহ্মপুত্ৰত পৰেহি। সেইবাবে সেই সময়ত ব্ৰহ্মপুত্ৰ নদীখন গঙ্গাৰ দৰেই পবিত্ৰ হৈ থাকে। বহু লোকে এই দিনটোতে আত্মীয়-কুটুম্বৰ মৃতকৰ অস্থি আদি ব্ৰহ্মপুত্ৰৰ বুকুত বিসৰ্জন দিয়ে।\nঅসম সমবায় মৰাপাট কল[সম্পাদনা কৰক]\nঅসম সমবায় মৰাপাট কল (The Assam Co-operative Jute Mills Ltd.) হৈছে শিলঘাটত থকা মৰাপাট-উৎপাদনৰ কাৰখানা। সমবায় পদ্ধতিৰে কাৰ্যক্ষম হৈ থকা এইটোৱেই হৈছে ভাৰতৰ একমাত্ৰ কল। ১৯৫৯ চনত এই কলটি "অসম সমবায় সমাজ আইন" (Assam Co-operative Societies Act) পঞ্জীভুক্ত কৰা হৈছিল আৰু অনেক বাধা-সংগ্ৰাম অতিক্ৰম কৰি এই কলটো ১৯৭০ চনত কাৰ্যক্ষম কৰি তোলা হয়। প্ৰাৰম্ভিক পৰ্যায়ত এই কলটোত ১ কোটি ৫০ লাখ টকা বিনিয়োগ কৰা হৈছিল। চৌধ্য বছৰ ধৰি প্ৰতিকূল বতৰৰ মাজত চলি থকাৰ পাছত ১৯৮৪ চনৰ মাৰ্চত কলটো বন্ধ কৰি দিব লগা হৈছিল। বিত্তীয় অচলাৱস্থা আৰু আন কেতবোৰ আন্তঃগাঁঠনিজড়িত সমস্যাও ইয়াৰ মূল কাৰণ আছিল। প্ৰায় দুবছৰ ধৰি এই কলটো বন্ধ হৈ আছিল। ১৯৮৬ চনৰ জানুৱাৰী মাহত কলটো অসম চুক্তিৰ আধাৰত পুনৰ কাৰ্যক্ষম কৰি তোলা হ'ল। এইবাৰ কেন্দ্ৰত থকা চৰকাৰে বিত্তীয় অনুদান আগবঢ়ালে। লগতে ৰাজ্য চৰকাৰেও সহায় কৰিলে। কিন্তু ইয়াৰ পাছতো বিত্তীয় অৱস্থা সন্তোষজনক হৈ নুঠিল আৰু আয় আৰু খৰচৰ মাজত একধৰণৰ অসমতাই গা কৰি উঠিল। অৱশেষত নীৰৱচ্ছিন্ন চেষ্টাৰ ফলত ১৯৯২-৯৩ চনৰ পৰা এই কলটোৰ আৰ্থিক অৱস্থা সুস্থিৰ হ'বলৈ আৰম্ভ কৰিলে। ইয়াৰ পিছৰ পৰা মৰাপাটৰ কলটোৱে ধাৰাবাহিকভাৱে ইতিবাচক আৰ্থিক প্ৰগতি লাভ কৰিবলৈ সক্ষম হৈছে। বৰ্তমান ইয়াৰ বিত্তীয় অৱস্থা সুস্থিৰ।\nশিলঘাটৰ নিকতৱৰ্তী বিমানবন্দৰটো তেজপুৰৰ পৰা দহ কিলোমিটাৰ নিলগৰ শালনীত আছে। ৰেল যাতায়াতৰ বাবে শিলঘাট টাউন ৰে'লৱে ষ্টেছনো আছে। আলিপুৰদুৱাৰ - শিলঘাট টাউন ৰাজ্য ৰাণী এক্সপ্ৰেছ, নগাঁও এক্সপ্ৰেছ আৰু গুৱাহাটী - শিলঘাট টাউন ডেমু যাত্ৰীবাহী এইটো ষ্টেছনৰ পৰা চলাচল কৰা ট্ৰেইন। চহৰৰ মাজেৰে ৫২ নং ৰাষ্ট্ৰীয় ঘাইপথটো পাৰ হৈ গৈছে।\nশিলঘাট মাল্টিমোডেল নৌপথ টাৰ্মিনেল[সম্পাদনা কৰক]\nব্ৰহ্মপুত্ৰৰ ওপৰত থকা শিলঘাট মাল্টিমোডেল নৌপথ টাৰ্মিনেলটোক ৰাষ্ট্ৰীয় নৌপথ-২ হিচাপে নামকৰণ কৰা হৈছে। এইটো ভাৰতমালা আৰু সাগৰমাল প্ৰকল্পৰ অংশ।\nশিলঘাটৰ বুকুত ব্ৰহ্মপুত্ৰ নদী\nশিলঘাটৰ নৌ পৰিবহণ\n↑ "কলিয়াবৰৰ শিলঘাট কামাখ্যা পাহাৰৰ নামনিত আৰম্ভ হৈছে ঐতিহাসিক অশোকাষ্টমী মেলা". North-East Now. https://assam.nenow.in/%E0%A6%95%E0%A6%B2%E0%A6%BF%E0%A7%9F%E0%A6%BE%E0%A6%AC%E0%A7%B0%E0%A7%B0-%E0%A6%B6%E0%A6%BF%E0%A6%B2%E0%A6%98%E0%A6%BE%E0%A6%9F-%E0%A6%95%E0%A6%BE%E0%A6%AE%E0%A6%BE%E0%A6%96%E0%A7%8D%E0%A6%AF%E0%A6%BE/। আহৰণ কৰা হৈছে: 18 September 2020.\n↑ "The Assam Co-operative Jute Mills Ltd.". https://nagaon.gov.in/about-us/detail/the-assam-co-operative-jute-mills-ltd। আহৰণ কৰা হৈছে: 18 September 2020.\n↑ Bharatmala presentation\n"https://as.wikipedia.org/w/index.php?title=শিলঘাট&oldid=256846"ৰ পৰা অনা হৈছে\nএই পৃষ্ঠাখন ২৯ ডিচেম্বৰ, ২০২০ তাৰিখে ২১:৫৭ বজাত অন্তিম সংশোধন কৰা হৈছিল।


xukhdukh.com December 28, 2014 goodnews, ইতিবাচক খবৰ, ভাল খবৰ,\n১. অসম সাহিত্য সভাৰ কলিয়াবৰ অধিবেশনতে প্ৰকাশ পাব লক্ষ্মীনাথ বেজবৰুৱাৰ অমৰ সৃষ্টি “জুনুকা”ৰ ইংৰাজী অনুবাদ। অকণিৰ সাহিত্য সভাৰ “বুঢ়ী আইৰ সাধু”ৰ ইংৰাজী অনুবাদে পোৱা জনপ্ৰিয়তাৰ পাছতে এই নতুন উদ্যোগ গ্ৰহণ কৰাৰ সুখবৰ। লগতে “কলিয়াবৰৰ সাধু” নামৰ এখনি সাধুকথাৰ সংকলনো অকণি সকলৰ সহযোগতে প্ৰকাশৰ দিহা কৰা হৈছে বুলিও জানিব পৰা গৈছে।\n২. এই বছৰৰ সাহিত্য অকাডেমী বঁটাপ্ৰাপক গল্পকাৰ, ঔপন্যাসিক অৰূপা পটংগীয়া কলিতাৰ নতুন উপন্যাস “টোকোৰা বাহৰ সোণৰ বেজী” কালি গুৱাহাটীত উন্মোচিত হৈছে। লয়াৰ্ছ বুক ষ্টলে প্ৰকাশ কৰি উলিওৱা এই গ্ৰন্থত প্ৰায় ৪৫টা উপ-কাহিনীৰে লেখিকাই অনগ্ৰসৰ অসমৰ এশ বছৰীয়া ইতিহাসক সামৰি লৈছে বুলিও জানিব পৰা গৈছে।\n৩. অসমৰ বিশিষ্ট লেখক, সাহিত্যিক, তথা “অস্তিত্বৰ সময়’ৰ কবি লক্ষেশ্বৰ শৰ্মালৈ আগবঢ়োৱা হৈছে কলংপৰীয়া আলোচনাচক্ৰৰ কলংপৰীয়া সাহিত্য বঁটা-২০১৪। অহা ১১জানুৱাৰীত নগাঁৱৰ শ্বহীদ ভৱনত হব লগা বাৰ্ষিক অধিবেশনত বাৰ্ষিক মুখপত্ৰ “কলংজ্যোতি” উন্মোচন কৰিব ডঃ সঞ্জীৱ কুমাৰ কাকতিয়ে। এই অনুষ্ঠানতে শৰ্মাদেৱক নগাঁৱৰ লেখিকা তথা সমাজসেৱিকা নিৰলা শইকীয়া দাসে প্ৰয়াত স্বামী ঘনকান্ত দাসৰ স্মৃতিত আগবঢ়োৱা এই সাহিত্য বঁটাটিও প্ৰদান কৰা হব।\n৪. প্ৰায় ৮১টা শৰণাৰ্থী শিবিৰত প্ৰায় ১ লাখ লোক ভীতিগ্ৰস্থ হৈ তথা ঘৰ-বাৰী হেৰুৱাই আশ্ৰয় গ্ৰহণ কৰাৰ পৰিপ্ৰেক্ষিতত এইসকল লোকলৈ সহায়ৰ হাত আগবঢ়াবৰ বাবে ডিৱাই-৩৬৫ ফাউণ্ডেচন, জি এল চ’চিয়েল চাৰ্কোল-প্ৰাগ নিউজ, কৰুণাধাৰা, ডিব্ৰুগড় জিলা প্ৰশাসন আদিয়ে ৰাইজৰ পৰা সাহাৰ্য সামগ্ৰী সংগ্ৰহৰ অভিযান আৰম্ভ কৰিছে। এই সংস্থা সমূহলৈ সাহাৰ্য সামগ্ৰী প্ৰদান কৰা দুৰ্গত সকললৈ সহায় কৰিবলৈকো অসমবাসীক আহ্বান জনাইছে। ইফালে ৰাজ্য চৰকাৰে নিহত সকলৰ পৰিয়াললৈ ৫লাখ, ১৮ বছৰ অনুৰ্ধ সকলৰ বাবে ৩ লাখকৈ টকাৰ সাহাৰ্য দিয়াৰ সাহাৰ্য ঘোষণা কৰিছে বুলি জানিব পৰা গৈছে।\n৫.. তিতাবৰৰ গঞাই চলাইছে নীৰৱ বিপ্লৱ, ৰাজ্যৰ প্ৰথমথন ধঁপাতমুক্ত গাঁৱৰ স্বীকৃতি লাভ কৰিবলৈ সমৰ্থ হৈছে তিতাবৰৰ সাহপুৰীয়া গাঁও। যোৰহাট জিলা ধঁপাত নিয়ন্ত্ৰণ কক্ষৰ ন’ডেল বিষয়া ভক্তিময় ভট্টাচাৰ্যৰ নেতৃত্বত গঞা ৰাইজে ইতিবাচক পৰিবৰ্তনৰ দিশে সহযোগিতা কৰি ছখনকৈ গাঁৱক ইতিমধ্যে ধঁপাতমুক্ত হিচাবে ঘোষিত কৰাৰো সুখবৰ পোৱা গৈছে।\n৬. দেশৰ নৱ-প্ৰজন্মৰ বৰ্ধিত সচেতনতাক লৈ প্ৰৱল উৎসাহ অনুভৱ কৰাৰ কথা কালি গুৱাহাটী গ্ৰন্থমেলাত আয়োজিত এক বক্তৃতাত প্ৰকাশ কৰিলে বিশিষ্ট সাংবাদিক অৰ্ণৱ গোস্বামীয়ে। “দেশে কি জনা উচিত” শীৰ্ষক বক্তৃতা প্ৰদান কৰি টাইমচ নাও চেনেলৰ মুখ্য-সম্পাদক গৰাকীয়ে দেশক সচেতন কৰিবলৈ সংবাদ মাধ্যমৰ প্ৰশংসনীয় বৰঙণিৰ কথালৈ আঙুলিয়াই ভাৰতীয় সাংবাদিকতাই ক্ৰমে সততা হেৰুওৱা বুলি উঠা অভিযোগকো চিন্তনীয় বুলি মন্তব্য কৰিছে।\n৭. কৰ্ণাটকৰ জামাখেন্দিত চলি থকা ১৯ সংখ্যক ৰাষ্ট্ৰীয় ৰোড চাইক্লিং প্ৰতিযোগিতাত অসমৰ অণু চুতীয়াই অৰ্জন কৰিছে সোণৰ পদক। অসমৰ হৈ ১৬ বছৰ অনুৰ্ধ ছোৱালীৰ ১০ কিল’মিটাৰ টাইম ট্ৰেভেল ইভেণ্টত এই সোণৰ পদক লাভ কৰাৰ সুখবৰ জনাইছে অসম দলৰ প্ৰশিক্ষক দীনেশ সিঙে।\n৮. “ৰং”ৰ উদ্যোগত গুৱাহাটীৰ জু-ৰোডৰ বৃন্দাৱন গাৰ্ডেনত আয়োজিত হৈছে ভোগালী মেলা-২০১৫। পৰম্পৰাগত খাদ্য মেলা, সাংস্কৃতিক সন্ধিয়া, যাদু প্ৰদৰ্শন, শিশুৰ ফেশ্বন শ্ব’, কলা প্ৰতিযোগিতা, থিতাতে প্ৰতিচ্ছবি অংকন আদি এই মেলাত আয়োজন কৰা বুলি জানিব পৰা গৈছে। বিজ্ঞাপন আৰু বিপনীৰ বাবে ৯৯৫৪০-৪০৭৭৮ নম্বৰত যোগাযোগ কৰিবলৈকো আয়োজকে আহ্বান জনাইছে।\n৯. নগাঁও জিলাৰ চামগুৰিৰ কাৱৈমাৰী আঞ্চলিক ক্ৰীড়া সন্থাৰ উদ্যোগত আৰু অসম হকী সন্থাৰ পৰিচালনাত কালিৰে পৰা চাৰিদিনীয়াকৈ আৰম্ভ হৈছে নুৰুল হুছেইন পঞ্চম সদৌ অসম ছিনিয়ৰ আন্তঃজালি পুৰুষ হকী প্ৰতিযোগিতা। এই প্ৰতিযোগিতাত ১৬টা দলে অংশগ্ৰহণ কৰিছে। উদ্বোধনী অনুষ্ঠানত মাৰ্ছ-পাষ্টত শ্ৰেষ্ঠ দল ৰূপে বিবেচিত হোজাই দলক পুৰস্কৃত কৰাৰ লগতে অভিযান্ত্ৰিক স্নাতক হকী খেলুৱৈ প্ৰীতম সিং আৰু ছনীচন হাঞ্চেকো বিশেষ ভাৱে সম্বৰ্ধনা জনোৱাৰ সুখবৰ পোৱা গৈছে।\n১০. ডিব্ৰুগড় বিশ্ববিদ্যালয় আন্তঃমহাবিদ্যালয় ক্ৰিকেট প্ৰতিযোগিতাৰ ফাইনেলত প্ৰৱেশ কৰিলে বিগত বৰ্ষৰ চেম্পিয়ন যোৰহাটৰ জে বি কলেজ। তেওঁলোকে কালি ডিব্ৰুগড় বিশ্ববিদ্যালয়ৰ খেলপথাৰত হোৱা খেলত নৰ্থ লখিমপুৰ কলেজক ছয় উইকেট পৰাজিত কৰে।\n১১. গোলাঘাট আঞ্চলিক ছাত্ৰ সন্থাৰ উদ্যোগত গোলাঘাট ইনড’ৰ ষ্টেডিয়ামত কালিৰে পৰা আৰম্ভ হৈছে সদৌ অসম “আছু” মুকলি প্ৰাইজমানী বেডমিণ্টন প্ৰতিযোগিতা। ৩০ ডিচেম্বৰলৈ চলিব লগা প্ৰতিযোগিতাখনত ৰাজ্যৰ ২৫০ গৰাকী প্ৰতিযোগীয়ে অংশগ্ৰহণ কৰিছে। প্ৰতিযোগিতাখন উদ্বোধন কৰে অসম বেডমিণ্টন সন্থাৰ সম্পাদক ওমৰ ৰছিদে।\n১২. আন্তঃৰাষ্ট্ৰীয় ক্ৰিকেটত আটাইতকৈ বেছি ষ্টাম্পিং কৰা উইকেটৰক্ষকৰ অভিলেখৰ অধিকাৰী হৈছে ভাৰতীয় দলৰ অধিনায়ক মহেন্দ্ৰ সিং ধোনি। মেলব’ৰ্ন ক্ৰিকেট গ্ৰাউণ্টত অষ্ট্ৰেলিয়াৰ বিৰুদ্ধে তৃতীয় টেষ্টৰ তৃতীয় দিনা ১৩৪তম ষ্টাম্পিং কৰি ধোনিয়ে শ্ৰীলংকাৰ কুমাৰ ছাংগাকাৰাক অতিক্ৰম কৰি এই অভিলেখ স্থাপন কৰে।\n১৩. নগাঁও বাস্কেটবল ক্লাৱৰ সৌজন্যত আৰু নগাঁও ক্ৰীড়া সংস্থাৰ সহযোগত কালিৰে পৰা দুদিনীয়াকৈ আৰম্ভ হৈছে প্ৰথম অসীম ভট্টাচাৰ্য সোঁৱৰণী আন্তঃজিলা মাষ্টাৰ্ছ বাস্কেটবল প্ৰতিযোগিতা, পুৰুষ-মহিলা উভয় শাখাতেই। অসম বাস্কেটবল সন্থাৰ প্ৰাক্তন সম্পাদক ৰাজেন বৰকাকতিয়ে উদ্বোধন কৰা প্ৰতিযোগিতাখনিত ১৯৭৪চনৰ পৰা বিভিন্ন পৰ্যায়ৰ লগতে ৰাষ্ট্ৰীয় পৰ্যায়তো ভাগ লোৱা প্ৰাক্তন বাস্কেটবল খেলুৱৈ সকলে অংশ লৈছে আৰু মুঠ ১১টা দলে নুৰুল আমিন ষ্টেডিয়ামক খেলেৰে উজ্জীৱিত কৰি তুলিছে।\n১৪. মাৰ্ক টালীয়ে কালি আনুষ্ঠানিক ভাৱে মুকলি কৰিলে গুৱাহাটী সাহিত্য উৎসৱ। এই উৎসৱত অংশ গ্ৰহণ কৰি টাইমচ নাওৰ মুখ্য সম্পাদক অৰ্ণৱ গোস্বামীয়ে “কাশ্মীৰক লৈ দিল্লী চিন্তিত, পূৰ্বোত্তৰক লৈ নহয়” বুলি মন্তব্য কৰি "দিল্লীক এতিয়া শ্বক থেৰাপিৰ প্ৰয়োজন" বুলিও মন্তব্য কৰা বুলি জানিব পৰা গৈছে।\n১৫. “ফৰেষ্ট মেন অৱ ইণ্ডিয়া” ৰূপে খ্যাত বিশিষ্ট প্ৰকৃতি সংৰক্ষক যাদৱ পায়েঙক ডিৱাই-৩৬৫ সমাজকৰ্ম বঁটা, আই এ এছ পৰিবহণ আয়ুক্ত ধ্ৰুৱ হাজৰিকাক ডিৱাই-৩৬৫ সাহিত্য বঁটা ২০১৪ প্ৰদান কৰা হৈছে। শুকুৰবাৰে সৰুসজাই ষ্টেডিয়ামত চেনেলটোৰ বাৰ্ষিক সমাৰোহত বক্সাৰ শিৱ থাপাক ডিৱাই ৩৬৫ৰ ক্ৰীড়া বঁটা, বিশিষ্ট সত্ৰীয়া কাৰুশিল্পী হেমচন্দ্ৰ গোস্বামীক সংস্কৃতি বঁটা, বাণিজ্যিক প্ৰতিষ্ঠান এছ আৰ ডি পি ৰিপ’জক উদ্যোগী বঁটাও প্ৰদান কৰা হয়। বঁটা হিচাবে ফুলৰ থোপা, মানপত্ৰৰ সৈতে ২৫হাজাকৈ আৰ্থিক পুৰস্কাৰো প্ৰদান কৰা হয়।\n১৬. সদৌ অসম ছাত্ৰ সন্থাই কালি গুৱাহাটীৰ চান্দমাৰিৰ শ্বহীদ উদ্যানত অনুষ্ঠিত কৰা এক বৰ্ণাঢ্য অনুষ্ঠানত ৰাভা সংস্কৃতিক একনিষ্ঠ সাধাক দীপক কুমাৰ পামক এইবৰ্ষৰ প্ৰতিমা পাণ্ডে স্মাৰক বঁটা প্ৰদান কৰে। শিল্পী গৰাকীৰ দ্বাদশ মৃত্যু-বাৰ্ষিকী উপলক্ষে অনুষ্ঠানতটোত আছুৰ নেতৃবৰ্গৰ লগতে বিশিষ্ট ব্যক্তিসকলে শ্ৰদ্ধাঞ্জলিও জ্ঞাপন কৰে।\n১৭. নৰসংহাৰৰ ঘটনাৰ পাছত এনডিএফবি(স)ৰ বিৰুদ্ধে আৰম্ভ কৰা অপাৰেচন অল আউট পৰ্যালোচনা কৰিবলৈ অসমত উপস্থিত হ’ল ভাৰতৰ স্থলসেনা প্ৰধান দলবীৰ সিঙ সুহাগ।ভূটান সীমান্ত ছীল কৰি দিয়াৰ উপৰিও ম্যানমাৰেও অপাৰেচনত সহযোগ কৰিব বুলি প্ৰকাশ পাইছে। অৰুণাচলৰ ঘন জংগলটো ঘাতক সকলৰ বিৰুদ্ধে তীব্ৰ অভিযান চলিছে বুলি জানিব পৰা গৈছে।\n১৮. যোৰহাট চৰকাৰী উচ্চতম মাধ্যমিক বহুমুখী বালক বিদ্যালয়ৰ প্ৰাক্তন ছাত্ৰ সকলৰ মিলন সমাৰোহৰ কালি শুভাৰম্ভ হৈছে। ২৭-২৮ ডিচেম্বৰত দুদিনীয়াকৈ এই মিলন সমাৰোহ আয়োজিত হৈছে।\n১৯. ত্ৰয়োদশ অসম মহোৎসৱ ২০১৪ আজিৰে পৰা ১১ জানুৱাৰীলৈকে যোৰহাটৰ জিলা ক্ৰীড়া সন্থাৰ খেলপথাৰত আয়োজিত হৈছে। বিশিষ্ট ভাষাবিদ ডঃ ললিত শ্যামে উদ্বোধন কৰিব লগা এই মহোৎসৱখনিৰ আয়োজন কৰিছে ইণ্টেনডেম নামৰ যোৰহাটৰ এটি সামাজিক সংগঠনে।\n২০. বিটিএডিত অগ্নিসংযোগৰ ঘটনা সংঘটিত কৰা ৭০ গৰাকী দুৰ্বৃত্তক আটক কৰা হৈছে বুলি আৰক্ষী সঞ্চালকপ্ৰধান এল আৰ বিষ্ণই কালি প্ৰকাশ কৰিছে। লগতে এতিয়া পৰিস্থিতি সুস্থিৰ আৰু কোনো বিক্ষিপ্ত ঘটনা সংঘটিত হোৱাৰ বাতৰি নাই বুলি সুখবৰ প্ৰকাশ কৰিছে।\nBy xukhdukh.com on December 28, 2014


কাগজ কলৰ বৃহৎ ভূমি ইথানল ব্যৱসায়ীৰ হাতলৈ যাব নেকি ? -\nHomeআঞ্চলিককাগজ কলৰ বৃহৎ ভূমি ইথানল ব্যৱসায়ীৰ হাতলৈ যাব নেকি ?\nডিজিটেল ডেস্কঃ নগাওঁ আৰু কাছাৰ কাগজ কলৰ ভৱিষ্যতৰ নিৰাপত্তা যেন সুদূৰ পৰাহত! উল্লেখ্য যে, কাগজ কল দুটা পুনৰুজ্জীৱিত কৰাৰ প্ৰতিশ্ৰুতি প্ৰদানেৰে শাসনৰ বাঘজৰী হাতত লৈছিল বৰ্তমান শাসনাধিষ্ঠ চৰকাৰখনে। কিন্তু বাস্তৱ ছবিখনে অন্য এক প্ৰতিচ্ছবিহে তুলি ধৰা পৰিলক্ষিত হৈছে। ২০১৪ৰ পৰা ২০২১চনলৈ এটা-দুটা নহয় চাৰিটাকৈ নিৰ্বাচনী প্ৰক্ৰিয়া অনুষ্ঠিত হৈ যোৱাৰ পাছতো অসমবাসীৰ প্ৰত্যাশা পূৰণ কৰিব নোৱাৰিলে অসম চৰকাৰে। কাগজ কল দুটা পুনৰুজ্জীৱিত কৰিব নোৱাৰাতো বিজেপি চৰকাৰ একপ্ৰকাৰ ব্যৰ্থতাকে সূচাইছে। পোনপ্ৰথমে কাগত কল দুটা পুনৰুজ্জীৱিত কৰাৰ প্ৰতিশ্ৰুতি, তাৰ পাছত কাগজ কল দুটাৰে কৰ্মৰত কৰ্মচাৰী সকলক চৰকাৰী চাকৰি প্ৰদানৰ আশ্বাস সকলো যেন অসাৰ হৈ ৰ’ল।\nএইবোৰ যে নিৰ্বাচনী টোপৰ বাহিৰে একে নাছিল সেয়া ভাবিবলৈ বাধ্য হৈছে ভুক্তভোগী জনতাই। আত্মনিৰ্ভৰশীলতাৰ কথা কোৱা বিজেপি নেতৃত্বাধীন চৰকাৰখনে বিগত ৬টা বছৰে অসমতো যে এনে এটা উদ্যোগ আছে বা এই উদ্যোগটোৰ পুনঃনিৰ্মাণেৰে অসমৰ অৰ্থনৈতিক ভেটি সুদৃঢ় কৰিব পাৰি সেইবিষয়ে দেশৰ প্ৰধানমন্ত্ৰী নৰেন্দ্ৰ মোডীকো সৈমান কৰাব নোৱাৰিলে দিছপুৰীয়া ৰক্ষকে। কাগজ কলৰ দৰে স্পৰ্শকাতৰ বিষয়টোক যে অসম চৰকাৰে কাণ সৰালি দিছে, সামগ্ৰিিক প্ৰেক্ষাপটে সেই ছবিখনকেই তুলি ধৰা পৰিলক্ষিত হৈছে। দিল্লীৰ প্ৰভাৱশালী ৰাজনৈতিক নেতাৰ কূট-ৰটনাৰ প্ৰভাৱত অসমৰ ৰাজহূৱা প্ৰতিষ্ঠানতো বহিৰাগত বনিয়াৰ হাতৰ মুঠিলৈ যোৱাৰ খবৰ আহিছে। উল্লেখ্য যে, চলিত বৰ্ষৰ জুন মাহত কাগজ কল দুটাৰ নিলামৰ জাননী প্ৰকাশ পাইছিল।\nকাগজ কল দুটাৰ বাবদ নিলামৰ মূল্য ১,১৩৯ কোটি টকা নিৰ্ধাৰণ কৰা হৈছিল। কিন্তু অতি স্পৰ্শকাতৰ কথাটো হৈছে, কাগজ কল দুটাৰ নামত থকা মুঠ ভূমিৰ পৰিমাণ ১৫৮১.৯৬ একৰ। ইয়াৰে ৫৭৩.৯৬ একৰ ভূমি নগাওঁ কাগজ কলৰ অধীনত আছে আৰু কাছাৰ কাগত কলৰ অধীনত আছে ১০০৮ একৰ ভূমি। ইয়াৰোপৰি কাগজ কল দুটাত আছে জাপান, ছুইডেনৰ পৰা ক্ৰয় কৰা বহুমূল্যৱান সম্পত্তি তথা অত্যাধুনিক যন্ত্ৰ-পাতি। ইফালে নগাওঁ আৰু কাছাৰ কগজ কল দুটাৰ ভূমিত বিদ্যুত্ উত্‍পাদন কৰিব পৰা এটা টাৰ্বোনেটৰো আছে বুলি জানিবলৈ পোৱা গৈছে। মনকৰিবলগীয়া যে, ৰাজহুৱা খণ্ডৰ প্ৰতিষ্ঠান দুটাৰ নিলামৰ বাবে এন চি এল টিন-এ প্ৰকাশ কৰিছিল জাননী। জাননীত বান্ধি দিয়া দৈছিল কেতবোৰ নীতি-নিৰ্দেশনা। জাননী মৰ্মে, কল দুটা ক্ৰয় কৰা নিৰ্দিষ্ট সংস্থাটোৱে পূৰ্বে কৰ্মৰত কৰ্মচাৰী সকলৰ ভৱিষ্যতৰ নিৰাপত্তা সুৰক্ষা কৰিব লাগিব বুলিও উল্লেখ আছিল।\nকিন্তু পৰমাশ্চৰ্যৰ কথাটো হৈছে যে, পূৰ্বৰ নিৰ্দেশনাৰ পৰিৱৰ্তে ২৫ নৱেম্বৰত প্ৰকাশিত কেন্দ্ৰীয় চৰকাৰৰ সংস্থা হিন্দুস্তান পেপাৰ কৰ্পোৰেচন লিমিটেডৰ লিকুইডেটৰ কুলদ্বীপ বাৰ্মাৰ নিৰ্দেশনাত দেখা গৈছে ব্যাপক পাৰ্থক্য। কাগজ কল দুটাৰ নিলামৰ নতুন জাননীয়ে সৃষ্টি কৰিছে চৰম বিভ্ৰাটৰ। ৰাজহুৱা প্ৰতিষ্ঠান দুটাৰ পূৰ্বৰ নিলামৰ ১১৩৯ মূল্যৰ পৰিৱৰ্তে ৭৮৬.১৮ কোটি টকালৈ হ্ৰাস পোৱা কথাটোৱে চকু কপালত তুলিছে সচেতন মহলৰ। কেবল সেয়াই নহয় প্ৰতিষ্ঠান দুটাৰ ক্ৰেতাই সেই ভূমিত নিজৰ ইচ্ছা অনুসৰি যিকোনো প্ৰতিষ্ঠান গঢ়িব পাৰিব বুলিও জাননীত প্ৰকাশ পাইছে। স্মৰ্তব্য যে, অসম চৰকাৰে কল দুটা ক্ৰয়ৰ বাবে ৩০০কোটি টকা প্ৰদানৰ প্ৰস্তাৱো দাখিল কৰিছিল। কিন্তু অসম চৰকাৰৰ প্ৰস্তাৱক পিঠি দি হিন্দুস্তান পেপাৰ কৰ্পোৰেচন লিমিটেডে গ্ৰহণ কৰিছে চৰম পন্থা। এইচ পি চি এলৰ শেহতীয়া কাণ্ডই সৰ্বত্ৰে তীব্ৰ প্ৰতিক্ৰিয়াৰ সৃষ্টি কৰা পৰিলক্ষিত হৈছে। ইফালে কাগজ কল দুটাৰ ভেটিত ইথানল উদ্যোগ স্থাপনৰো চৰ্চা লাভ কৰা দেখা গৈছে! তেনেস্থলত অসম চৰকাৰে কি কাৰ্যব্যৱস্থাত ল’ব? দিছপুৰীয়া ৰক্ষকে ধৰি ৰাখিব পাৰিবনে নগাওঁ আৰু কাছাৰ কাগজ কল দুটাক? নে ঠিকনা সলনি হ’ব ৰাজহুৱা প্ৰতিষ্ঠান দুটাৰ? সেয়াহে হ’ব লক্ষণীয়!\nPrevious article১০ মহলীয়া বিল্ডিঙৰ পৰা পৰি ৪ বছৰীয়া শিশুৰ কৰুণ মৃত্যু\nNext articleলকডাউনত কিমান অসমীয়াই ল’লে আত্মহত্যাৰ পথ… তথ্য লুকুৱাৰ অভিযোগ!


চুইচাইড (প্ৰতিম প্ৰতাপ বৰুৱা) - সাহিত্য ডট অৰ্গ\nচুইচাইড (প্ৰতিম প্ৰতাপ বৰুৱা)\nচলি থকা ৰেলগাড়ীখন কোনো আগজাননী নিদিয়াকৈ দীঘল দীঘল উকি দুটামান মাৰি হঠাৎ জোৰেৰে ব্ৰেক মাৰি ৰৈ গৈছিল । যাত্ৰীসকলৰ চকুত হতাশা বিৰিঙি উঠিছিল । দুজনমানে গালি-শপনি পাৰিবলৈ আৰম্ভ কৰিছিল । যেন ৰেলগাড়ীখনৰ এইকন বিলম্বই বিভীষিকা নমাই আনিব তেওঁলোকৰ জীৱনলৈ ।\nসৰু থাকোতে শিমলুগুৰি-মৰানহাট লাইনত চলা, লীলা গগৈদেৱৰ কপলিং ছিগা ৰেলখনৰ দীঘল উকিটো সদায় কিবা এটা আপোন আপোন যেন লাগিছিল মোৰ । বিশাল ইঞ্জিনটোৱে ঝক্ ঝক্ ঝক্ ঝক্ শব্দ কৰি দীঘল ৰেলগাড়ীখন টানি নিছিল । বতাহত উৰি যোৱা ধোঁৱাখিনিয়ে যেন ৰেলগাড়ীখন যোৱা বাটটোৰ চিন দি গৈছিল ।\nসময়ৰ সোঁতে মোক এদিন অসমৰ পৰা বহু আঁতৰলৈ লৈ গৈছিল । সৰুতে দেখা ৰেলগাড়ীখনকৈ বহুত দীঘল, বহুত বিশাল ৰেলগাড়ীবোৰে মোক বছৰত এবাৰমানকৈ অসমলৈ অনা-নিয়া কৰিছিল । বিভিন্ন বয়সৰ, বিভিন্ন ভাষাৰ, বিভিন্ন মানসিকতাৰ সহযাত্ৰীৰ সৈতে কিমানবাৰ অহাযোৱা কৰিলোঁ । সময়ে এই যাত্ৰাৰ সংখ্যা কমাই দিয়াৰ লগতে যাত্ৰাৰ মাধ্যমটোকেই সলনি কৰি উৰাজাহাজলৈ উন্নীত কৰি দিলে । কিন্তু দীৰ্ঘ দূৰত্বৰ সেই ৰেলগাড়ীবোৰৰ দ্বিতীয় শ্ৰেণীৰ বাৰ্থবিলাকে মোৰ জীৱনৰ এটা সময় লৈ থৈছে । মানুহৰ চৰিত্ৰ আৰু জীৱনৰ কিছু অংশ কাষৰ পৰা দেখিছিলো এই দ্বিতীয় শ্ৰেণীৰ বাৰ্থবিলাকত ।\nতেনে এটা যাত্ৰাতে এদিন ট্ৰেইনখন হঠাৎ ৰৈ গৈছিল । মোৰ লগত থকা সৰু বেগটো দ্বিতীয় শ্ৰেণীৰ ডবাটোৰ মোৰ ৰিজাৰ্ভ বাৰ্থটোত সৰু শিকলি এদালেৰে বান্ধি থোৱা আছিল । এই ঠাইত ৰেলগাড়ীখন ৰোৱাৰ কোনো কাৰণ নাছিল । বহুত যাত্ৰী ডবাবিলাকৰ পৰা নামি পৰিছিল । ইফালে সিফালে চাই তেওঁলোকে থূপ পাতি পাতি কথা পাতিছিল । ময়ো নামি গৈছিলোঁ ।\nৰেলপথৰ দুয়োফালে মন হৰি নিয়া সেউজীয়া পথাৰ । খেতিয়কৰ পৰিশ্ৰমৰ সাক্ষী হৈ ধানৰ থোকবিলাক দোঁ খাই পৰিছে । দিগন্ত বিয়পা সেউজীয়া । এই সেউজীয়াখিনিৰো এটা নিজা পৰিচয় আছে, এটা গোন্ধ আছে । অসমৰ ঘৰখনৰ পৰা যিমানে দূৰলৈ আঁতৰি আহোঁ সিমানে এই গোন্ধ তীব্ৰৰ পৰা তীব্ৰতৰ হৈ উঠে ।\nৰেলগাড়ীখন চলাৰ কোনো লক্ষণ দেখা নগ’ল । এজন মানুহ আহি আছিল । কাৰোবাৰ প্ৰশ্নৰ উত্তৰত তেওঁ কৈছিল – এক্সিডেন্ট হৈছে । চুইচাইড ।\nচুইচাইড – এই শব্দটো উচ্চাৰণ কৰিবলৈ কিমান সহজ ? খৰকৈ, অতি খৰকৈ খোজ ল’লোঁ ৰেলগাড়ীখনৰ ইঞ্জিনৰ ফালে । মানুহৰ জুমৰ মাজেৰে বাট উলিয়াই খোজ কঢ়া নাই, দৌৰিছোঁ । ইঞ্জিনৰ ঠিক পিছতে থকা ডবাটোৰ কাষত ৰেলৰ চিৰীৰ পৰা অলপ দূৰত পৰি আছিল এখন কটা যোৱা ভৰি । ডবাটোৰ চকাত তেজ লাগি আছিল । চিৰীদুডালৰ মাজত মঙহৰ টুকুৰা । কি বিভৎস মৃত্যু ! কোনোবাই কৈছিল ডেকা লৰাজনে হঠাৎ ধাননিখনৰ পৰা ওলাই আহি ৰেলগাড়ীখনৰ আগত জপিয়াই দিছিল । কোনোবাই কৈছিল ল’ৰাটোৰ গাটোৰ ওপৰৰ অংশটো ৰেলগাড়ীখনৰ ইঞ্জিনৰ তলত লোপথোপ মঙহৰ টুকুৰা হৈ পৰি আছে । আৰু আগবাঢ়ি যোৱাৰ সাহস নহ’ল ।\nধাননিখনলৈ চাই চাই উভতি আহিলোঁ । এইখন ধাননিৰ মাজতে এই যুৱকজনে ৰেলগাড়ীখন অহালৈ বাট চাই আছিল । কিমান সময় বাট চাইছিল কোনে জানে । ওচৰে-পাজৰে দেখা পোৱাত জনবসতি নথকা এই বিশাল পথাৰখনৰ মাজেদি যোৱা ৰেলপথটোত নিজকে হত্যা কৰিবলৈ আগবাঢ়ি অহা এই যুৱকজন ক’ৰ আছিল কোনে জানে । কি পৰিস্থিতিৰ সন্মুখীন হৈ যুৱকজনৰ জীয়াই থকাৰ হেপাহ শেষ হৈ গৈছিল কোনে জানে । কি এক ভয়ানক সিদ্ধান্ত লৈ এই ল’ৰাজনে ঘৰৰ পৰা সেই ৰাতিপুৱাতে ওলাই আহি এই ধাননিখনত বহি ৰেলগাড়ীখন অহালৈ বাট চাইছিল । নিজকে হত্যা কৰাৰ সিদ্ধান্ত লবলৈ এজন মানুহৰ কিমানখিনি সাহসৰ প্ৰয়োজন হয় ? ৰেলগাড়ীখন অহালৈ বাট চাই থাকোতে ধাননিখনৰ দিগন্ত বিয়পা সৌন্দৰ্য্যয়ো সেই যুৱকজনক জীয়াই থাকিবলৈ সাহস দিব নোৱাৰিলে । জীয়াই থাকিবলৈ বেছি সাহসৰ প্ৰয়োজন নে নিজকে হত্যা কৰিবলৈ বেছি সাহসৰ প্ৰয়োজন ? মৃত্যুৰ আহ্বান সঁচাকৈয়ে কেতিয়াবা ইমান অনতিক্ৰমণীয় কিয় হয় ?\n← দেওবৰীয়া বেলতলা বজাৰ, নিগনি নিগনি নিগনি, আনন্দ-নিৰানন্দ (সুৰজিত নেওগ)\nআবেলিৰ তিতা-কেঁহা অভিজ্ঞতা (নিতুল বৰা) →\nগছত উঠা বাঘ (- ঘণশ্যাম ৰাজবংশী)\nথোৰতে নাটকৰ অভিজ্ঞতাৰ তিতা-মিঠা: ধীৰাজ কলিতা\nভোজন বিলাস – ১ -(ভাস্কৰ মজুমদাৰ)


ভূমিপুত্ৰ, আত্মজাহ, পুত্তলিকা দাহ, গঁড় হত্যা ইত্যাদি (প্ৰতিম প্ৰতাপ বৰুৱা) - সাহিত্য ডট অৰ্গ\nআত্মজাহ – ভূমিৰ ওপৰত স্থানীয় ভূমিপুত্ৰৰ অধিকাৰৰ ন্যায্যতা কোনেও অস্বীকাৰ কৰিব নোৱাৰে। প্ৰকৃততে এটা সময়ত অসমত ভূমিপুত্ৰসকল ভূমিহীন নাছিল, তেওঁলোকক ভূমিহীন কৰা হ’ল। বা ক’ব পাৰি পৰিস্থিতি, অৱস্থা বা কিছুমান আঁচনি আৰু নীতিয়ে তেওঁলোকক ভূমিহীন হ’বলৈ বাধ্য কৰিলে। ভূমিপুত্ৰসকলক উচ্ছেদ কৰাৰ পিছত বা ভূমিপুত্ৰসকলক ভূমিহীন কৰাৰ পিছত সেই মাটিবোৰ আজি কাৰ কাৰ নামত আবন্টিত হ’ল সেই তালিকাখন দীঘলীয়া আৰু কেনেকৈ কাৰ কাৰ নামত এই আৱন্টন হ’ল সেই প্ৰক্ৰিয়াটো ত্ৰুটীমুক্ত অথবা চক্ৰান্তমূলক হয়নে নহয় সেইটো অনুসন্ধানৰ বিষয় হ’ব পাৰে। কিন্তু কৃষকৰ আৰু মাটিৰ ন্যায্য অধিকাৰসমূহৰ বাবে গঢ়ি উঠা আন্দোলন এটা এনেকৈ ৰাজনীতিৰ দলাদলিৰ মাজত সোমাই পৰাটো দুৰ্ভাগ্যজনক। তাতোকৈ দুৰ্ভাগ্যজনক এই আন্দোলনটো মষিমূৰ কৰিবলৈ চৰকাৰে লোৱা ব্যৱস্থাখিনি। অসমত এনে এটা অন্দোলনৰ সৃষ্টি হ’ল, তাৰ বাবে দায়ী চৰকাৰ আৰু চৰকাৰী নীতি। আন্দোলনটো গুৱাহাটীকেন্দ্ৰিক হৈ পৰাটোও দুৰ্ভাগ্যজনক। (বেছিভাগ মানুহক মাত্ৰ গুৱাহাটীতে কিয় মাটি লাগে? গুৱাহাটীত ভূমিহীন প্ৰতিজন ভূমিপুত্ৰই প্ৰকৃততে ভূমিপুত্ৰ আৰু ভূমিহীন হয়নে? গুৱাহাটীৰ পাহাৰ আৰু জলাশয়বোৰত বেদখল হ’বলৈ দিয়াটো বা সেইবোৰত স্থায়ীভাবে মাটিৰ পট্টা দিয়াটো প্ৰকৃতিৰ ইক’-ছিষ্টেমটোৰ বিৰুদ্ধে অত্যাচাৰ নহয়নে?) কিন্তু আন্দোলনটোত এজন মানুহে আত্মজাহ দিলে – তাৰ বাবে চৰকাৰৰ লগতে বেছিকৈ দায়ী আন্দোলনৰ নেতৃবৰ্গ। প্ৰয়াত প্ৰণৱ বড়োৰ প্ৰতি সম্পূৰ্ণ শ্ৰদ্ধাশীল হৈও আৰু তেওঁৰ পৰিয়ালৰ প্ৰতি সম্পূৰ্ণ সমবেদনা জনায়ো আমি ক’ম যে এয়া প্ৰতিবাদ নহয়, এয়া অন্ধ আবেগৰ ধ্বংসাত্মক বহি:প্ৰকাশহে। আৰু এনে অন্ধ আবেগে সমস্যাৰ সমাধান নিদিয়ে। যুক্তি আৰু তথ্যৰ ওপৰত কমকৈ নিৰ্ভৰ কৰি মাত্ৰ অন্ধ আবেগেৰে পৰিচালিত গণ-আন্দোলন একোটাৰ পৰিণতি কি হয় সেয়া আমি অসমবাসীয়ে আগতেও দেখিছোঁ। এখন দৈনিক কাকতত প্ৰকাশিত তথ্য মতে কৃষক মুক্তি সংগ্ৰাম সমিতিৰ মৃত্যু বাহিনীও আছে। (প্ৰয়াত প্ৰণৱ বড়ো এই মৃত্যু বাহিনীৰ সদস্য আছিল বুলি বাতৰিটোত প্ৰকাশ।) কৃষকৰ স্বাৰ্থৰক্ষা আৰু মাটিৰ অধিকাৰৰ বাবে কৰা, গণতান্ত্ৰিক বুলি দাবী কৰা এই আন্দোলনটোত “মৃত্যু বাহিনী” কিয় গঠন কৰা হ’ল আৰু এই “মৃত্যু বাহিনী”ৰ কাম আৰু উদ্দেশ্য কি? – এই প্ৰশ্নটোৰ উত্তৰ আন্দোলনটোৰ নেতৃবৰ্গই আন্দোলনকাৰী সাধাৰণ জনতাৰ লগতে আন্দোলনটোক বাহিৰৰ পৰা নীতিগতভাৱে সমৰ্থন জনোৱা বা বিৰোধিতা কৰা সকলোকে পতিয়ন নিয়াব পৰাকৈ যুক্তিপূৰ্ণভাবে দিয়া উচিত।\nপুত্তলিকা দাহ – এটা বিষয় লৈ ৰাজপথত গণ-প্ৰতিবাদ সাব্যস্ত কৰোঁতে প্ৰতিবাদৰ নামত কেতিয়াবা কোনোবা নেতা, মন্ত্ৰী, আনকি কোনোবা সংস্থাৰ নামত মূৰ্ত্তি এটা সাজি সেই মূৰ্ত্তিটো চিতাত তুলি লৈ শ্মশান যাত্ৰা কৰি পিছত সেই পুত্তলিকাটো দাহ কিয় কৰা হয় সেইটো বুজি পাবলৈ আমি অসুবিধা পাওঁ। যিজনৰ পুত্তলিকা দাহ কৰা হ’ল বুলি দাবী কৰা হয় সেইজনক অন্দোলনকাৰীসকলে প্ৰতীকী অৰ্থত হ’লেও মৃত বুলি ঘোষণা কৰিলে। এতিয়া এবাৰ মৃত বুলি নিজেই ঘোষণা কৰি পিছত সেই একেজন মানুহৰ ওচৰলৈকে আলোচনাৰ বাবেই হওক বা অন্য কিবা কাৰণতেই হওক, আন্দোলনকাৰীসকল কেনেকৈ যাব পাৰে ? কাৰণ যুক্তিমতে আন্দোলনকাৰীসকলৰ চকুত তেওঁ যিহেতু ইতিমধ্যেই মৃত, গতিকে মৃত মানুহজনৰ লগত আলোচনা কৰাটো বা মৃত মানুহ এজনৰ পৰা কিবা দাবী কৰাটো কেনেকৈ সম্ভৱ ?\nগঁড় হত্যা – অসমতযে এজন বনমন্ত্ৰী আৰু এটা বনবিভাগ আছে সেই কথাটো কেতিয়াবা বিশ্বাস কৰিবলৈকে টান লাগে। (আচলতে অসমৰ বৰ্তমান চৰকাৰখনৰ সীমাহীন দুৰ্নীতি, অকৰ্মণ্যতা আৰু অযোগ্যতাই ইমানেই সীমা চেৰাইছে যে এনে অদক্ষ চৰকাৰ এখনো যে ক্ষমতাত বৰ্ত্তি থাকিব পাৰে আৰু পুনৰ নিৰ্বাচিত হোৱাৰ আশা কৰিব পাৰে সেইটোহে আচৰিত কথা হৈ পৰিছে।) অসম চৰকাৰৰ ৱেবচাইটৰ তথ্য মতেই ২০১২ চনত অসমৰ গোটেইকেইখন অৰণ্য মিলাই গঁড়ৰ সংখ্যা আছিল মাত্ৰ ২৫০৫ টা। এই সংখ্যাটো শুদ্ধ বুলি ধৰি ল’লেও বৰ্তমান যিটো হাৰত এই প্ৰাণীবিধ হত্যা কৰা হৈ আছে তালৈ চাই এদিন এই সংখ্যাটো যে শূন্যলৈ ৰূপান্তৰিত হ’ব সেয়া নিশ্চিত। মাত্ৰ চাৰিখন অভয়াৰণ্যত থকা মাত্ৰ ২৫০৫ টা গঁড়ৰ সুৰক্ষা নিশ্চিত কৰিব নোৱাৰা অকৰ্মণ্য বন- বিভাগ এটা অসমৰ বাদে পৃথিৱীৰ আন কোনোবা ঠাইত পোৱা যাবনে নাযায় সন্দেহ। অসমৰ হাতত সমগ্ৰ পৃথিৱীৰ বাবে কি কি আপুৰুগীয়া সম্পদ আছে সেইটো আমাৰ চৰকাৰ চলোৱা নেতাসকলে সঁচাকৈয়ে উপলব্ধি কৰেনে নকৰে তাতো আমাৰ সন্দেহ আছে। “মাত্ৰ কেইহাজাৰমান” উগ্ৰপন্থীক নিৰ্মূল কৰিবলৈ লাখৰ ঘৰত সেনা-আৰক্ষী-চোৰাংচোৱা-উপদেষ্টা নিয়োগ কৰিব পৰা চৰকাৰখনে কেইখনমান নিৰ্দিষ্ট অৰণ্যত মাত্ৰ ২৫০৫ টা গঁড় চোৰাং-চিকাৰীৰ হাতৰ পৰা ৰক্ষা কৰিবলৈ অত্যাধুনিক প্ৰযুক্তি, উপযুক্ত সঁজুলি আৰু সৎ বিষয়া-কৰ্মচাৰীৰে এখন বিজ্ঞানসন্মত আঁচনি তৈয়াৰ কৰি তাক সফলতাৰে, ফলপ্ৰসূভাবে ৰূপায়ণ কৰিব নোৱাৰাটো লজ্জাজনক। তাতোকৈও লজ্জাজনক চোৰাং-চিকাৰীৰ ওচৰত হাৰ মানি নিৰপৰাধ গঁড়কেইটাৰ খড়্গকেইটাকে কাটি পেলাবলৈ আঁচনি কৰাটো। ধিক !\n← ব’হাগ আৰু ব্যঞ্জন: ৰশ্মিতা কাশ্যপ বৰা\nগ্ৰন্থ আলোচনা- সীমান্ত: অনামিকা বৰুৱা →\nঅসমৰ গড় সমুহ মৰাৰ পাচত জি খড়গ পায় বনবিভাগে তাক কি কৰে বন বিভগে সংৰক্ষণ কৰে নে বিক্ৰী কৰে , যদি সংৰক্ষণ কৰে ক’ত কৰে জনাবনে মোৰ সন্দেহ হয় এইবোৰৰ উচিত সংৰক্ষণ নাই হোৱা ।


অক্ষয় কুমাৰৰ ‘মিছন মংগল’ৰ ট্ৰেইলাৰ মুকলি, চাওঁক VIDEO…. - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nঅসমৰ আকাশত ওলোটা ৰামধেনু, অশনি সংকেত বুলি ছ’চিয়েল…\nহাজোৰ সনাতন ডেকাৰ হত্যাকাণ্ডঃ পলাতক খবিৰউদ্দিন আহমেদক…\nৰাজ্যত পুনৰ ১৫ জন নতুন কোৰোনা ৰোগী চিনাক্ত\nৰুদ্ৰ ৰূপ লৈছে কপিলীয়ে, ছিঙিলে ২ টা মথাউৰি, বাসগৃহৰ ভিতৰতো…\nভয়ংকৰ দৃশ্য! আপুনি পূৰ্বে নেদেখা বিস্ফোৰণ প্ৰত্যক্ষ কৰক,…\nভাৰতত কোৰোনাৰ সন্ত্ৰাস অব্যাহত, বিগত ২৪ ঘন্টাত মৃত্যু ১৯৪…\n১৭৭ গৰাকী যাত্ৰীসহ বাংগালুৰুৰ পৰা পুৱাই গুৱাহাটীত উপস্থিত…\nচেষ্টা আছে, চিন্তা নাই! গ্ৰামাঞ্চলৰ দৰিদ্ৰ লোকক সহায়ৰ বাবে…\nগীতানগৰৰ হাতীগড়ৰ পৰা যুৱতীসহ দুই ড্ৰাগছ সৰবৰাহকাৰীক…\nগুৱাহাটীত নতুন কনটেইনমেন্ট জ’ন ঘোষণা প্ৰশাসনৰ…\nশুকুৰবাৰে পল্টন বজাৰত নাপাব এএছটিচিৰ বাছ, সলনি হ’ব বাছ…\nঅসমত ‘আমফান’ৰ প্ৰভাৱঃ গুৱাহাটীৰ লগতে কেইবাখনো…\nনাগালেণ্ডত কোভিড-১৯ত আক্ৰান্তৰ সংখ্যা ৯ জনলৈ বৃদ্ধি\n২৬মে’ৰ পৰা ২৮ মে’লৈ ৰাজ্যত ধাৰাসাৰ বৃষ্টিপাতৰ…\nকোভিড-১৯ৰ আতংকত ত্ৰস্তমান উত্তৰ-পূৰ্বাঞ্চলঃ সৰ্বাধিক…\nঅৰুণাচলত আন এজন লোকৰ দেহত কোভিড-১৯…\nবিহাৰৰ দিনাপুৰ ৰে’ল ষ্টেচনত নাগালেণ্ডৰ যাত্ৰী কঢ়িয়াই…\nনাগালেণ্ডৰ মুখ্যমন্ত্ৰী নেইফিউ ৰিঅ’লৈ ফোন অসমৰ…\nঅৱসৰপ্ৰাপ্ত জিলা আৰু চেচন ন্যায়াধীশ ইছমাইল হুছেইন মল্লিকৰ…\nধনশিৰিত প্ৰথম বাৰৰ বাবে দুগৰাকী মহিলাসহ ১২ গৰাকী কোভিড ১৯…\nনিজামুদ্দিন মাৰ্কাজৰ তবলিগি জামাতঃ আৰক্ষীয়ে বৃহস্পতিবাৰে ৫৩৬…\nভাৰতত কোৰোনাত আক্ৰান্ত হৈ মৃত্যু হোৱা লোকৰ সংখ্যা ৪,৫৩৪ জনলৈ…\nএজন নহয়, অসমলৈ বিমানযোগে অহা ২ জন লোকৰ দেহত ধৰা পৰিছে কোৰোনা…\nভাৰতৰ ৰঙা চকু দেখি ভয় খালে নেপালে…\nভাৰত-চীন সীমা বাবাদক লৈ মধ্যস্থতাকাৰী হ’বলৈ সাজু…\nপাকিস্তানৰ বিমান দুৰ্ঘটনাঃ নিশ্চিত মৃ্ত্যুৰ পৰা বাচিল বিমান…\nনিশা ১২ বজালৈ বিশ্বত ৪৮,৫৮,৯৭৬জন আক্ৰান্ত কোভিড-১৯ত, পঢ়ক…\nভাৰতৰ সৈতে লগ লাগি আমেৰিকাই প্ৰস্তুত কৰিব কোৰোনাৰ ভেকচিন!…\nকোৰোনা ভাইৰাছঃ বিশ্বত ৪৬,০২,৯০০লৈ বৃদ্ধি আক্ৰান্তৰ সংখ্যা,…\nজনপ্ৰিয় অভিনেতা কিৰণ কুমাৰৰ দেহত কোভিড-১৯…\nচেলেংহাটত বিশ্ব নাৰ্ছ দিৱসৰ লগত সংগতি ৰাখি মুক্তি দিলে…\nনলবাৰী সাংস্কৃতিক শিল্পী সমাজৰ উদ্যোগঃ ২৮ গৰাকী কলা-কুশলীক…\n২০১৮ চনৰে পৰা অসুস্থ হৈ আছিল ঋষি কাপুৰ, ঘনে ঘনে গৈছিল…\nশিশু কালতে ৰাষ্ট্ৰীয় ফিল্ম এৱাৰ্ড লাভ কৰিছিল ঋষি…\nজনপ্ৰিয় অভিনেতা ইৰফান খানৰ মাতৃৰ বিয়োগ, লকডাউনৰ বাবে আবদ্ধ…\nজুলাই মাহত অনুষ্ঠিত হ’ব CBSEৰ পৰীক্ষা…\nঅনলাইন শিক্ষাৰ বাবে মোবাইল নথকা গ্ৰামাঞ্চলৰ শিক্ষাৰ্থীক ঘৰতে…\nঅসম চৰকাৰৰ মন্ত্ৰী-বিধায়কৰো ৩০ শতাংশ দৰমহা কৰ্তনৰ…\nবেয়া খবৰ, মে’ৰ পৰা অক্টোবৰলৈ নাপাব দৰমহা…\nৰিজাৰ্ভ বেংকৰ গৱৰ্ণৰৰ সংবাদমেলঃ ইএমআই পৰিশোধ কৰাৰ সময়সীমা…\nদেশৰ সকলো কেন্দ্ৰীয় শাসিত অঞ্চলত ব্যক্তিগতকৰণ হ’ব…\nএয়াৰ স্পেচ উদ্যোগৰ বিকাশৰ বাবে ১০০০ কোটি টকা ধাৰ্য\nভাৰতে নিজ দেশতে নিৰ্মাণ কৰিব অস্ত্ৰ-শস্ত্ৰ, সুকীয়াকৈ বাজেট…\nনিৰ্মলা সীতাৰমণৰ সংবাদমেল, কয়লাৰ প্ৰসংগত গুৰুত্বপূৰ্ণ…\nঅসমৰ আকাশত ওলোটা ৰামধেনু, অশনি সংকেত বুলি ছ'চিয়েল মিডিয়াত চৰ্চা, প্ৰকৃততে কিয় ওলোটাকৈ ওলাই ৰামধেনু • হাজোৰ সনাতন ডেকাৰ হত্যাকাণ্ডঃ পলাতক খবিৰউদ্দিন আহমেদক গ্ৰেপ্তাৰ... • ৰাজ্যত পুনৰ ১৫ জন নতুন কোৰোনা ৰোগী চিনাক্ত • ৰুদ্ৰ ৰূপ লৈছে কপিলীয়ে, ছিঙিলে ২ টা মথাউৰি, বাসগৃহৰ ভিতৰতো সোমাল পানী, VIDEO • ভয়ংকৰ দৃশ্য! আপুনি পূৰ্বে নেদেখা বিস্ফোৰণ প্ৰত্যক্ষ কৰক, VIDEO • ভাৰতত কোৰোনাৰ সন্ত্ৰাস অব্যাহত, বিগত ২৪ ঘন্টাত মৃত্যু ১৯৪ গৰাকীৰ, আক্ৰান্ত ৬,৫৬৬... • নিজামুদ্দিন মাৰ্কাজৰ তবলিগি জামাতঃ আৰক্ষীয়ে বৃহস্পতিবাৰে ৫৩৬ বিদেশী নাগৰিকৰ বিৰুদ্ধে দাখিল কৰিব ১২খন চাৰ্জশ্বীট • ভাৰতত কোৰোনাত আক্ৰান্ত হৈ মৃত্যু হোৱা লোকৰ সংখ্যা ৪,৫৩৪ জনলৈ বৃদ্ধি • অৱসৰপ্ৰাপ্ত জিলা আৰু চেচন ন্যায়াধীশ ইছমাইল হুছেইন মল্লিকৰ পৰলোকপ্ৰাপ্তি • নামনি সোৱণশিৰি জলবিদ্যুৎ প্ৰকল্পত ব্যাপক ভূমিস্খলন, আতংকিত ৰাইজ\nঅসমীয়া প্ৰতিদিন ৰ দ্বাৰা Jul 9, 2019 ত শেষ সম্পাদনা কৰা হৈছে\nডিজিটেল ডেস্কঃ বলিউডৰ জনপ্ৰিয় অভিনেতা অক্ষয় কুমাৰৰ প্ৰতিখন ছবিৰ কাহিনী কিছু ব্যতিক্ৰম দেখা পোৱা যায়। দৰ্শকেও অক্ষয়ৰ এনেধৰণৰ ছবিত তেওঁৰ অভিনয়ক প্ৰশংসা কৰে। শেহতীয়াকৈ অভিনেতাগৰাকীৰ নতুন ছবি ‘মিছন মংগল’ৰ ট্ৰেইলাৰ মুকলি কৰা হৈছে। ‘মিছন মংগল’ৰ ট্ৰেইলাৰ খুব কম সময়ৰ ভিতৰতে ভাইৰেল হৈ পৰিছে। লগতে অভিনেতাগৰাকীয়েও ছবিখনৰ ট্ৰেইলাটো নিজৰ ইনষ্টাগ্ৰাম একাউণ্টত পোষ্ট কৰে।\nঅভিনেতা অক্ষম কুমাৰে ইনষ্টাগ্ৰামত ট্ৰেইলাৰটো পোষ্ট দি লিখিছে- ‘এখন দেশ, এটা সপোন আৰু এটা ইতিহাস। ইণ্ডিয়া স্পেচ মিছনৰ সঁচা কাহিনী।’ তেওঁ কৰা এই পোষ্টটোত বিভিন্নজনে কমেন্ট কৰাও পৰিলক্ষিত হৈছে। ট্ৰেইলাৰটো চোৱাৰ পাছত অক্ষয় কুমাৰৰ লগতে ছবিখনত অভিনয় কৰা আনসকল অভিনেতাৰো প্ৰশংসা কৰিছে অনুগামীসকলে।\nEk Desh. Ek Sapna. Ek Ithihaas. The true story of India’s #SpaceMission to Mars is here. #MissionMangalTeaser out now! @taapsee @aslisona @balanvidya @sharmanjoshi @nithyamenen @iamkirtikulhari @foxstarhindi #CapeOfGoodFilms #HopeProductions #JaganShakti @isro.in\nA post shared by Akshay Kumar (@akshaykumar) on Jul 8, 2019 at 11:00pm PDT\nউল্লেখ্য যে, অহা ১৫ আগষ্টত ভাৰতৰ ছবিগৃহত মুক্তি পাব ‘মিছন মংগল’। ছবিখনত অভিনেতা অক্ষয় কুমাৰৰ লগতে অভিনেত্ৰী বিদ্যা বালন, তাপসী পন্নু আৰু ছোনাক্ষী সিনহায়ো কাম কৰিছে। ভাৰতে প্ৰথমবাৰৰ বাবে মংগল গ্ৰহলৈ সফলতাৰে মহাকাশযান পঠিওৱাৰ ওপৰত ভিত্তি কৰি নিৰ্মাণ কৰা হৈছে এই ছবিখন। অৱশ্যে ‘হলী ডে’, ‘বেবী’ আদিৰ দৰে হীট ছবিত কাম কৰা অক্ষয় কুমাৰৰ ‘মিছন মংগলে’ ভাৰতৰ দৰ্শকৰ হৃদয় স্থান লাভ কৰিবনে নাই সেয়া অহা ১৫ আগষ্টতহে জানিব পৰা যাব।\nভণ্ড তান্ত্ৰিক ৰমেশ চহৰীয়াক ৫ দিনৰ আৰক্ষী জিম্মালৈ প্ৰেৰণ, কলাইগাওঁ ঘটনাৰ সৈতে নাম সাঙোৰ খালে কাজল ভূঞাঁৰ…সবিশেষ\nমেঘালয়ত ধাৰাসাৰ বৃষ্টিপাতঃ ভূমিস্খলন-কৃত্ৰিম বানে জীয়াতু ভোগাইছে ৰাইজক…\nঅসমৰ আকাশত ওলোটা ৰামধেনু, অশনি সংকেত বুলি ছ’চিয়েল মিডিয়াত চৰ্চা, প্ৰকৃততে কিয়…\nহাজোৰ সনাতন ডেকাৰ হত্যাকাণ্ডঃ পলাতক খবিৰউদ্দিন আহমেদক গ্ৰেপ্তাৰ…\nৰুদ্ৰ ৰূপ লৈছে কপিলীয়ে, ছিঙিলে ২ টা মথাউৰি, বাসগৃহৰ ভিতৰতো সোমাল পানী, VIDEO\nভয়ংকৰ দৃশ্য! আপুনি পূৰ্বে নেদেখা বিস্ফোৰণ প্ৰত্যক্ষ কৰক, VIDEO\nভাৰতত কোৰোনাৰ সন্ত্ৰাস অব্যাহত, বিগত ২৪ ঘন্টাত মৃত্যু ১৯৪ গৰাকীৰ, আক্ৰান্ত…\nআগৰ\tপিছৰ 1 of 5,904


তিৱা লোক-সংস্কৃতিৰ প্ৰচাৰবিমুখ শিল্পী শ্ৰীযুত খৰ্গেশ্বৰ বৰদলৈৰ সৈতে কিছু সময়-মুংচাজ’ বৰ্ণালী আম্ফি মান্তা – ফটাঢোল\nঅসমৰ শিল্পসমূহৰ ভিতৰত মুখা শিল্পৰ এক উল্লেখযোগ্য অৱদান আছে৷ মহাপুৰুষ শ্ৰীমন্ত শঙ্কৰদেৱৰ অংকীয়া ভাওনাসমূহত থকা বিভিন্ন চৰিত্ৰৰ মুখমণ্ডলৰ হুবহু ৰূপ দিবলৈ শিল্পীয়ে সুদক্ষ হাতেৰে মুখাসমূহ সাজে৷ গৰুণ্ড পক্ষী, বাঘ, যখিনী, ঘৰিয়াল, বৰাহ আদিৰ মুখা হুবহু সাজি তাত তুলিকাৰে অংকিত কৰি সম্পূৰ্ণ ৰূপ ফুটাই তুলে৷ কিন্তু এইখিনিতে এটা কথা উল্লেখনীয় যে মহাপুৰুষজনাই অসমৰ জাতি-জনজাতিৰ শিল্প-কলা, সাহিত্য-সংস্কৃতিৰ বাৰেৰহণীয়া কৃষ্টিৰ চানেকিবোৰ গোটাই এক কৰিছিল৷ কোৱা হয় জনজাতিসকলৰ ডেকাচাঙৰ আৰ্হি লৈ নামঘৰ সজা হৈছিল৷ মহাপুৰুষজনাই প্ৰতিষ্ঠা কৰি যোৱা মুখা শিল্পৰো মূল আৰ্হি জনজাতিবোৰৰ পৰম্পৰাগত কিছু শিল্প৷\nএজন সহজ-সৰল গঞা লোক৷ পিন্ধনত আঁঠুমূৰীয়া চুৰীয়াৰে তেনেই সাধাৰণ ব্যক্তিত্ব৷ ষাঠিৰোৰ্ধৰ এই ব্যক্তিজনে পিছে একান্ত নিৰলস প্ৰচেষ্টাৰে ব্ৰতী হৈ আছে বিগত পোন্ধৰ বছৰ ধৰি এক আপুৰুগীয়া শিল্প সাধনাত৷ ফটাঢোল ই-আলোচনীৰ এই সংখ্যাৰ ‘শিল্পী পৰিচিতি’ শিতানৰ অতিথি, তিৱা জনগোষ্ঠীৰ মুখা শিল্পী শ্ৰীযুত খৰ্গেশ্বৰ বৰদলৈ\nমৰিগাঁও জিলাৰ অন্তৰ্গত জাগী তেতেলীয়াৰ নিবাসী শ্ৰীযুত খৰ্গেশ্বৰ বৰদলৈ৷\nবৰ্ণালী : ফটাঢোলৰ তৰফৰ পৰা আপোনাক স্বাগতম জনালোঁ৷ ফটোঢোলৰ পাঠকসকলৰ সৈতে আপোনাক চিনাকি কৰি দিবলৈ পায় আমি আনন্দিত৷ মুখা শিল্পৰ ক্ষেত্ৰত নীৰৱে আৰু নিৰালস্যভাৱে অৰিহণা যোগাই অহা কথাবোৰ জনাৰ উদ্দেশ্যৰেই আমি আজি এই কথোপকথন আৰম্ভ কৰিম৷\nখৰ্গেশ্বৰ বৰদলৈ : প্ৰথমে মই ফটোঢোল আলোচনীৰ সমূহ পঢ়ুৱৈলৈ আন্তৰিক নমস্কাৰ জনালোঁ লগতে তোমাক ধন্যবাদ জ্ঞাপন কৰিছোঁ৷ মই মোৰ সীমিত জ্ঞানেৰে যিমান দূৰ সম্ভৱ মুখা শিল্পৰ বিষয়ে ৰাইজক জনাবলৈ চেষ্টা কৰিম৷\nবৰ্ণালী : পোনপ্ৰথমে আমি জানিব বিচাৰিম যে এই মুখাশিল্পৰ সৈতে আপুনি এতিয়া জড়িত নে পৰম্পৰাগতভাৱে গোটেই পৰিয়াল জড়িত হৈ আহিছে? এই বিষয়ে অলপ বহলাই ক’ব নেকি?\nখৰ্গেশ্বৰ বৰদলৈ : মই জন্মগ্ৰহণ কৰাৰ লগতে য’ত এতিয়াও বসবাস কৰি আছোঁ, তেতেলীয়া নামৰ এই ঠাইখন অসমৰ এক অন্যতম জনগোষ্ঠী তিৱাসকলৰ এক আড়ম্বৰপূৰ্ণ উৎসৱ ‘বৰত’ৰ বাবে বিখ্যাত৷ তেতেলীয়া ৰজাৰ ৰাজত্ব চলাৰ দিনৰে পৰা পৰম্পৰাগতভাৱে পালন কৰি অহা এই উৎসৱ হ’ল মুখা প্ৰধান৷ তেতেলীয়া ৰজাৰ অন্তৰ্গত যিমানবোৰ গাঁও আছিল বা আছে সকলোৱে নিজ নিজ গাঁৱৰ হৈ এই উৎসৱত মুখা সাজি পিন্ধি ঢোলৰ ছেৱে ছেৱে নৃত্য পৰিবেশন কৰিছিল৷ এই বৰত উৎসৱ আকৌ আমাৰ আজোককাহঁতৰ দিনত বছৰি কৰা হৈছিল৷ তাৰ পিছৰে পৰা উৎসৱটো অতি ব্যয়বহুল তথা স্থানীয় ৰাইজৰ আগ্ৰহ কমি অহাৰ বাবে দুই তিনি বছৰৰ মূৰত পতা হ’ল৷ মাজতে দহ বছৰ ধৰি পাতিব পৰা নাছিল৷ গতিকে এই উৎসৱৰ আয়োজন কমি অহাৰ লগে লগে মুখাৰো প্ৰয়োজন নাইকিয়া হৈছে আৰু মুখাশিল্পৰ প্ৰসাৰ প্ৰচাৰ প্ৰায় বন্ধ হৈ পৰাৰ দৰে৷ যিমান দূৰ পাৰোঁ এই হাত দুখনেৰে শিল্পটো জীয়াই ৰাখিবলৈ চেষ্টা কৰিছোঁ, কৰি যাম৷\nবৰ্ণালী : এই অঞ্চলত এতিয়াও গাঁৱে গাঁৱে মুখা সজা লোক আছেনে?\nখৰ্গেশ্বৰ বৰদলৈ : কোনো নাই বুলিবই পাৰি৷ বিশেষ আগ্ৰহো দেখা পোৱা নাই নতুন চামৰ মাজত৷ মোৰ পিতৃ ৺ধৰ্মচিং বৰদলৈৰ জীৱিত কালত এই অঞ্চলৰ প্ৰায়বোৰ গাঁৱেই বৰত উৎসৱৰ সময়ত দেউতাকে মুখা সজাৰ দায়িত্ব দিছিল৷ গতিকে সেই গাঁওবোৰত অভ্যাস আৰু ব্যৱহাৰ নোহোৱাৰ ফলত মুখাশিল্প একেবাৰেই লোপ পালে৷\nবৰ্ণালী : আপুনি কিমান বছৰৰ আগৰ পৰা মুখাশিল্পৰ সৈতে জড়িত?\nখৰ্গেশ্বৰ বৰদলৈ : মোৰ পিতা জীয়াই থকা সময়ছোৱাত মই এই কামটো বৰ এটা আগ্ৰহেৰে লোৱা নাছিলোঁ৷ তেওঁ যেতিয়া দিনে-নিশাই মুখা বনোৱা কামত লাগি থাকে মই কেতিয়াবা ওচৰতে বহি এপাক চাওঁ, মনোযোগো দিয়া নাছিলোঁ৷ সেই কথাটোৰ বাবে মোৰ এতিয়া অনুতাপো হয়৷ সময়ত মই এই সাধনাক অন্তঃকৰণে লোৱা হ’লে আজি এই শিল্পক হয়তো আৰু এঢাপ ৰাইজৰ মাজলৈ নিব পাৰিলোঁ হয়৷\nপিতা ঢুকুৱাৰ তিনি বছৰমানৰ পিছত, চনটো ঠিক পাহৰিলোঁ৷ গুৱাহাটী কলাক্ষেত্ৰত এক অনুষ্ঠান আছিল৷ তিৱা কৃষ্টি সমাৰোহ হিচাপে সদৌ অসম তিৱা ছাত্ৰ সন্থাই আয়োজন কৰিছিল এই অনুষ্ঠান৷ তাৰপৰাই আমালৈ এটা অনুৰোধ আহিল যে এই তেতেলীয়া অঞ্চলৰ পৰা সেই অনুষ্ঠানলৈ ‘বৰত’ উৎসৱটোক প্ৰদৰ্শনৰ বাবে নিব লাগে৷ আমি মহা বিপাঙত পৰিলোঁ, কাৰণ তেতিয়া মোৰ পিতৃৰ মৃত্যু হোৱাত সেই অঞ্চলত মুখা সজা দ্বিতীয় এজন ব্যক্তি নাছিল৷ তেতিয়াই সদৌ অসম তিৱা ছাত্ৰ সন্থাৰ বহুকেইজন হিতাকাংক্ষীয়ে মোক সাহস দিলে বোলে আপোনাৰ পিতৃৰ অবৰ্তমানত আপুনিয়ে পাৰিব লাগিব আমাৰ এই পৰম্পৰা জীয়াই ৰাখিবলৈ৷ জাতিটোৰ প্ৰতি এইটো আপোনাৰ দায়িত্ব৷ তেওঁলোকৰ সেই সাহস, শুভেচ্ছাকে খামোচ মাৰি ধৰি মুখা বনোৱাৰ অনুশীলন কৰিলোঁ আৰু সফলো হ’লোঁ৷ আজি পোন্ধৰ বছৰে মুখা বনাই আহিছোঁ৷ অসমৰ বিভিন্ন প্ৰান্তৰ ৰাইজৰ মাজলৈ এই শিল্পক উলিয়াই দিবলৈ প্ৰাণে পণে চেষ্টা কৰিছোঁ৷\nবৰ্ণালী : মুখাবোৰ আপুনি কিহৰে তৈয়াৰী কৰে?\nখৰ্গেশ্বৰ বৰদলৈ : প্ৰথমে বাঁহৰ তমালেৰে কোনো জন্তু বা যখিনীৰ আকৃতি বোৱাৰ পিছত তাত এখন পাতল কাপোৰ চিলাই দিয়া হয়৷ তাৰ ওপৰত গোবৰ আৰু খুব কম পৰিমাণৰ মাটি মিহলি কৰি এটা মিশ্ৰণৰে আকৃতিটোৰ চকু কাণ, নাক মুখ বনোৱা হয়৷ মাটিতকৈ গোবৰৰ পৰিমাণ এইবাবে বেছি দিয়া হয়, গোবৰ শুকাই যোৱাৰ পিছত মাটিত মৰিলেও নাভাঙে৷ কিন্তু মাটি বেছি হ’লে ভঙাৰ আশংকা থাকে৷ লগতে মাটিৰ বেছি ওজন বাবে সেইটো মুখা পিন্ধি নচাত নাচনীয়ে অসুবিধা পায়৷ মুখাৰ ৰঙবোৰ আগতে এঙাৰ, কেৰাহীৰ তলৰ ছাই, চূণ, হালধিৰে ঘৰতে তৈয়াৰ কৰা হৈছিল৷ এতিয়া বজাৰত নানা ধৰণৰ ৰঙবোৰ উপলব্ধ হোৱাত মুখাত সেই ৰঙকে ব্যৱহাৰ কৰা হয়৷\nবৰ্ণালী : আপোনাৰ এই কৰ্ম তথা সাধনাৰ বাবে কাৰোবাৰ পৰা স্বীকৃতি পাইছেনে?\nখৰ্গেশ্বৰ বৰদলৈ : ২০১৬ চনত সদৌ অসম ছাত্ৰ সন্থা, মৰিগাঁও জিলা ছাত্ৰ সন্থা, জাগীৰোড ছাত্ৰ সন্থা আদিবোৰে লগ লাগি মোক শিল্পী হিচাপে সম্বৰ্ধনা জনায়৷ জাগীৰোড মাৰ্কাংকুছিত অনুষ্ঠিত হোৱা সেই সম্বৰ্ধনা অনুষ্ঠানত অসমৰ ভালেকেইজন বৰেণ্য ব্যক্তিৰ উপস্থিতিত প্ৰায় পোন্ধৰজন মান শিল্পীক সম্বৰ্ধনা জনোৱা হয়৷ তাৰপিছত ২০১৯ চনত তিৱা কাণ্ঠিজুৰি চাল, জাগীৰোডৰ ফালৰপৰা মোক ‘ফা ইন্দ্ৰচিং দেউৰী’ৰ তিৱা লোক-সস্কৃতিৰ জীৱনজোৰা সাধনা বঁটা দিয়া হ’ল৷ তেনেদৰে বহু ঠাইত বহু লোকে সন্মান দিছে, কিছুলোকে উপলুঙা কৰিছে৷ কিন্তু মই মোৰ তিৱা জাতিটোৰ প্ৰতি, অসমৰ পৰম্পৰা, কলা-সস্কৃতিৰ প্ৰতি থকা দায়িত্ববোধক কান্ধ পাতি এই মুখাশিল্পক জীয়াই ৰাখিবলৈ চেষ্টা কৰিছোঁ আৰু কৰি যাম৷\nবৰ্ণালী : মুখাশিল্পৰ বিষয়ে আপোনাৰ পৰা কথাখিনি জানিব পাৰি আমি সুখী হৈছোঁ৷ আমি আশা কৰিছোঁ আপোনাৰ এই সাধনাৰ বাৰ্তাই আমাৰ পাঠকক তথ্যসমৃদ্ধ হোৱাত সহায় কৰিব৷ কৰ্মব্যস্ততাৰ মাজতো আপুনাৰ বহুমূলীয়া সময় আমাক দিয়াৰ বাবে পুনৰবাৰ ফটাঢোলৰ তৰফৰ পৰা ধন্যবাদ জ্ঞাপন কৰাৰ লগতে আপোনাৰ সুস্বাস্থ্য আৰু দীৰ্ঘায়ু কামনা কৰিলোঁ৷\n« দুই পালোৱান (মূল বাংলা: শীৰ্ষেন্দু মুখোপাধ্যায়) ভাবানুবাদ: ৰাজশ্ৰী শৰ্মা\nবাল্মিকী বৰুৱাৰ আত্মজীৱনী- ড০ সৰোজ কাকতি »


মিছা কথাৰ ঠেং চুটি -(মৌচুমী বৰি) - সাহিত্য ডট অৰ্গ\nমই সপ্তম শ্রেণীত থাকোঁতে,দেউতা ঘৰৰ পৰা দূৰৈত মানে জোনাইত চাকৰি কৰিছিল । মই বছেৰেকীয়া পৰীক্ষা দি আজৰি হৈ দেউতাৰ লগত আছিলোগৈ । এদিনাখন ৰাতিপুৱা,দেউতাই কল এথোকা মোৰ হাতত দি ভাৰাঘৰৰ মালিকক দিবলৈ দি ক’লে:”যাচোন কলথোকা খুৰীৰ হাতত দি থৈ আহগৈ”,মই কলথোকা হাতত লৈ ক’লো:”হ’ব দেউতা”\nমালিকৰ ডাঙৰ ছোৱালীজনীৰ নাম আছিল অনামিকা । মই গৈ পায়েই তাইকে লগ পালোঁ,কল থোকা তাইৰ হাততে দি দেউতাই দি পঠাইছে বুলি কৈ উভতি আহিলো । উভতি আহোঁতে মোৰ লাগিল ভয় , দেউতাই খুৰীৰ হাতত দিবলৈ কৈছিল , মই অনামিকাৰ হাততহে দিলোঁ । দেউতাই যদি গালি পাৰে!! গালি পাৰিব বুলি এক অজান ভয়ে মোক বেৰি ধৰিলে । ভয়ে ভয়ে দেউতাৰ ওচৰ পালোহি ।\nদেউতাই সুধিলে:”খুৰী আছিলনে?”\nমই গালি খোৱাৰ ভয়ত ধুনীয়া ফাকি এটা দিলোঁ:”হয় দেউতা,খুৰী আছিল,পাকঘৰতে কাম কৰি আছিল।”\nফাকিটো দি ভাবিলোঁ,”বাচি গলোঁ”,পিছে মিছা কথা কলে যে ঠেং চুটি হয়,সেই কথাৰ প্রমাণ হাতে হাতে পালোঁ।\nআবেলি অনামিকা আমাৰ তালৈ আহিল । সেইদিনা আকৌ অনামিকাৰ দেউতাক ৰাতিপুৱা ডিব্রুগড়লৈ যোৱাৰ কথা আছিল । দেউতাই তাইক সুধিলে:”অনামিকা, দেউতা ডিব্রুগড়লৈ গ’লনে?”তাই উত্তৰ দিলে:”গল বৰদেউতা,মা’ও গৈছে দেউতাৰ লগত”।\nএতিয়াহে খা বাপ্পেকে কলটো ! হে ঈশ্বৰ,মই এতিয়া কি কৰোঁ ! সেমেনা-সেমেনি কৰি দেউতাক ক’লো:”কলথোকা অনামিকাৰ হাততহে দিছিলোঁ।”দেউতা পিছে গহীন হৈ আছিল , একো কোৱা নাছিল । দেউতাৰ পৰা গালিটো বাদেই কেতিয়াও চাট এটা খাই নোপোৱা মই, কিয় যে দেউতালৈ ইমান ভয় কৰিছিলোঁ !!\nসেইদিনা ৰাতি ইংৰাজী ব্যাকৰণখন পঢ়িবলৈ মেলি লৈছিলো; ব্যাকৰণখনত কৰি দিয়া অসমীয়াৰ পৰা ইংৰাজী অনুবাদবোৰ মই সাধাৰণতে দেউতাক চিঞৰি চিঞৰি শুনাওঁ ; সেইদিনাখনো চিঞৰিবলৈ লওঁতে হঠাত মই থমকি ৰলো,দেখলো কিতাপখনত লিখা আছে “Never tellalie” “কেতিয়াও মিছা কথা নকবা”…..মোৰ মুখৰ পৰা বাক্যশাৰী নোলাল….মোৰ কাণতহে যেন কোনোবাই চিঞৰি থাকিল…Never tellalie , Never tellalie……\n← অনুবাদ সাহিত্য -(অঞ্জল বৰা)\nনেপায় -(অনামিকা বৰু‌ৱা ) →\nৰাজধানী এক্সপ্ৰেছ – বৈদুৰ্য্য বৰুৱা\n:একুৰি এটা বাঁকৰ বচন::::(-মনজিৎ)\nস্বৰ্গত ৰাৱণৰ প্ৰাসাদৰ পৰা- সোণটো ৰঞ্জন বৰুৱা


গুগ'ল Pixel 3a Price in India, Full Specs - 28th February 2021 | Digit\nCurrent Best Price of গুগ'ল Pixel 3a is ₹ 30999\nগুগ'ল Pixel 3a Specifications\nম'ডেল : Google Pixel 3a\nপ্ৰডাক্টৰ নাম : Google Pixel 3a\nগুগ'ল Pixel 3a Brief Description\nগুগ'ল Pixel 3a Smartphone প্ৰতি ইঞ্চি 441 -ৰ এটা পিক্সেল ঘনত্বত 2220 X 1080 পিক্সেল ৰিজ’লিউশ্বনৰ সৈতে 5.6 -ইঞ্চি OLED -ৰ সৈতে আহে৷ ফোনটো 2.0 octa ক’ৰ প্ৰচেশ্বৰৰ দ্বাৰা সক্ষমিত আৰু ইয়াত 4GB ৰেম আছে৷ গুগ'ল Pixel 3a Android 9.0 OS-ত চলে৷\nগুগ'ল Pixel 3a Smartphone April 2019 -ত মুকলি কৰা হৈছে৷\nফোনটো Snapdragon 670 প্ৰচেশ্বৰৰ দ্বাৰা সক্ষমিত৷\nগুগ'ল Pixel 3a -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,Wifi,HotSpot,NFC,Bluetooth,\nগুগ'ল Pixel 3a -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,Face Detection,HDR,Panorama Mode,Touch Focus,Digital Zoom,Video Recording\nগুগ'ল Pixel 3a Price in India updated on 23rd May 2019\nগুগ'ল Pixel 3a Price In India Starts From Rs. 30999 The best price of গুগ'ল Pixel 3a is Rs. 30999 in Flipkart, which is 10% less than the cost of গুগ'ল Pixel 3a in Tatacliq Rs.33950.This Mobile Phones is expected to be available in 64GB variant(s).


donot-try-to-break-my-bonding-with-manas-robin-zubeen-garg-warn-some-news-paper– News18 assam\n‘এনেকুৱা কাম নকৰিব’–শেষবাৰৰ কাৰণে সকীয়নি জুবিন গাৰ্গৰ, পিছে কাক সকীয়ালে জুবিন গাৰ্গে?\nপ্ৰচণ্ড খং উঠিছে জুবিন গাৰ্গৰ, পিছে এইবাৰ খং চৰকাৰৰ বিৰুদ্ধে নহয়।\nLast Updated : February 20, 2020, 16:07 IST\nপ্ৰচণ্ড খং উঠিছে জুবিন গাৰ্গৰ, পিছে এইবাৰ খং চৰকাৰৰ বিৰুদ্ধে নহয়। ফিল্মফেয়াৰ অনুষ্ঠানৰ দিনা মুখ্যমন্ত্ৰী সৰ্বানন্দ সোণোৱালৰ সৈতে আলিংগন কৰি সৰ্বত্ৰ চৰ্চা লাভ কৰা জুবিন গাৰ্গে এইবাৰ ছচিয়েল মিডিয়াৰ জৰিয়তে দিছে অন্তিম সকীয়নি!\nজুবিন গাৰ্গৰ অভিযোগ, মানস ৰবীনৰ লগতে অন্যান্য শিল্পীৰ সৈতে জুবিন গাৰ্গ মাজত থকা সম্পৰ্ক বেয়া কৰিবলৈ এচামে এতিয়া ষড়যন্ত্ৰ কৰিছে। উল্লেখযোগ্য যে, জুবিন গাৰ্গে ফিল্মফেয়াৰ অনুষ্ঠানৰ দিনা মুখ্যমন্ত্ৰী সোণোৱালৰ সৈতে আলিংগন কৰাৰ সময়ত ৰাজপথত নাগৰিকত্ব সংশোধনী আইনৰ বিৰুদ্ধে হাতত প্লে’ কাৰ্ডলৈ প্ৰতিবাদ কৰিছিল মানস ৰবীনে। লগে লগে চৰ্চা চলিছিল যে, জুবিন গাৰ্গ আৰু মানস ৰবীনৰ মাজত এতিয়া বৃদ্ধি পাইছে দূৰত্ব। নাগৰিকত্ব সংশোধনী আইনক কেন্দ্ৰ কৰি দুয়োৰে মাজত সৃষ্টি হৈছে মত পাৰ্থক্য। আনকি যোৱা ১৬ ফেব্ৰুৱাৰীত এখন বাতৰি কাকতত মানস ৰবীনে কাক সুধি আন্দোলন কৰিছিল বুলি জুবিন গাৰ্গে প্ৰশ্ন কৰা বুলিও বাতৰি প্ৰকাশ পাইছিল।\nএতিয়া জুবিন গাৰ্গে এই সন্দৰ্ভত দিছে স্পষ্টীকৰণ। জুবিন গাৰ্গে ফেচবুকত লিখিছে যে, ‘এনেধৰণৰ ভুৱা বাতৰি প্ৰকাশ কৰি কি ভাল পায়? আমাৰ মাজত থকা সম্পৰ্ক বেয়া কৰিবলৈ এয়া এক ষড়যন্ত্ৰ। নাগৰিকত্ব সংশোধনী আইনৰ বিৰুদ্ধে আমি ঐক্যবদ্ধ। মাত্ৰ পৰীক্ষা চলি থকাৰ বাবে এতিয়া আন্দোলন সাময়িক ভাবে স্থগিত ৰখা হৈছে। পৰীক্ষা শেষ হোৱাৰ পিছত CAAৰ বিৰুদ্ধে অধিক তীব্ৰতৰ আন্দোলন গঢ়ি তুলা হ’ব। এনে কাম আগলৈ নকৰিব। আমাৰ সম্পৰ্ক বেয়া কৰিবলৈ চেষ্টা নকৰিব। সকীয়াই দিলো। জয় আই অসম।’\nFirst published: February 20, 2020, 16:01 IST\nCAA ProtestManas RobinZubeen Garg


তেজপুৰ গ’লেই জুবিন গাৰ্গে খাই ঘটি গৰমৰ চানা! প্ৰিয় শিল্পীগৰাকীৰ জন্মদিনৰ দিনা প্ৰিয় চানাৱালা জনেও বিশেষ ভাবে কৰিলে উদযাপন zubeen-garg-birthday-celebration-at-tezpur-tvhemanta– News18 Assam\nতেজপুৰলৈ গ’লেই জুবিন গাৰ্গে খাই ঘটি গৰমৰ চানা! প্ৰিয় শিল্পীগৰাকীৰ জন্মদিনৰ দিনা প্ৰিয় চানাৱালা জনেও বিশেষ ভাবে কৰিলে উদযাপন\nUpdated:November 18, 2020, 4:35 PM IST\nজুবিনৰ প্ৰিয় চানাৱালাইও উদযাপন কৰিলে জন্মদিন৷\nLast Updated: November 18, 2020, 4:35 PM IST\nজুবিনৰ প্ৰিয় চানাৱালাইও উদযাপন কৰিলে জন্মদিন৷ আপোন শিল্পীৰ জন্মদিনত ৰোপণ কৰিলে এজোপা বকুল গছৰ পুলি ৷ আনকি বিশ্ববিদ্যালয়ৰ ছাত্ৰ-ছাত্ৰীৰ মাজতো বিনামূলীয়াকৈ চানা বিতৰণ কৰিলে জুবিন গাৰ্গৰ জন্মদিনৰ দিনটোত।\nযুৱ প্ৰজন্মৰ হাৰ্টথ্ৰব জুবিন গাৰ্গৰ আজি জন্মদিন৷ গীত গাই ব্যতিক্ৰমী “ঘটি গৰম” চানা বিক্ৰীৰে তেজপুৰৰ সকলোৰে চিনাকী “ঘটি গৰম” অৰ্থাৎ পৰিতোষ মণ্ডল জুবিনৰ অতিকৈ প্ৰিয়। জুবিন গাৰ্গৰ জন্মদিন প্ৰতিবছৰে তেজপুৰত উদযাপন কৰি আহিছে ঘটি গৰমে।\nকাঞ্চনজংঘা ছবিৰ শ্বুটিঙৰ সময়তে আপোনহৈ পৰা “ঘটি গৰম”ক তেজপুৰলৈ আহিলেই বিচাৰে জুবিনে আৰু জুবিন অহাৰ বতৰা পালেই চানাসহ “ঘটি গৰম” উপস্থিত হয়গৈ জুবিনৰ কাষত ৷\nFirst published: November 18, 2020, 4:34 PM IST\nZubeen Garg Birthday


‘মই বিয়াত বহিব নোৱাৰিম, মোৰ বয়ফ্ৰেণ্ড আছে, সি মৰি থাকিব’- বিয়াৰ আগদিনা বোকাখাতৰ দৰালৈ গোলাঘাটৰ কইনাৰ ফোনi-am-sorry-i-have-a-boy-friend-bride-call-her-groom-for-cancel-their-marriage-ceremony– News18 assam\n‘মই বিয়াত বহিব নোৱাৰিম, মোৰ বয়ফ্ৰেণ্ড আছে, সি মৰি থাকিব’- বিয়াৰ আগদিনা বোকাখাতৰ দৰালৈ গোলাঘাটৰ কইনাৰ ফোন\nএতিয়া উপায়হীন হৈ দৰাঘৰে গালিকে পাৰিলে কইনাঘৰক!\nLast Updated : September 16, 2020, 20:13 IST\nকোৰোণাৰ ভয়াৱহতাৰ মাজতে চলিছিল বিয়াখনৰ প্ৰস্তুতি। বিয়াবুলি দৰাঘৰ আৰু কইনাঘৰলৈ আহিছিল দুই এজন সম্বন্ধীয় লোকো। আয়োজনো প্ৰায় সম্পূৰ্ণ হৈ উঠিছিল দুয়োখন ঘৰতে। তেনে সময়তে কইনাৰ ফোন কৰিলে দৰালৈ। আৰু তাপৰ পিছতে হৈ পৰিল সকলো খেলিমেলি!\nবিয়াৰ আগদিনা কইনাৰ মনত পৰিল নিজৰ প্ৰেমিকলৈ! ফোন কৰিলে দৰালৈ- ‘মোক বেয়া নাপাব। মই আপোনাৰ সৈতে বিয়াত বহিব নোৱাৰিম। মোৰ বয়ফ্ৰেণ্ড আছে। আপোনাৰ লগত বিয়াত বহিলে সি মৰি থাকিব।’\nদৰা বোকাখাতৰ বিমান বৰা আৰু কইনা গোলাঘাট বেতীয়নিৰ জোনমনি বৰা। কিন্তু বিয়াৰ আগদিনা অহা কইনা জোনমণিৰ ফোন ক’লে নতুন কৈ সংসাৰ পতাৰ সপোন দেখা বিমানৰ আশাত ঢালি দিলে চেঁচাপানী।\nবিয়া বুলি ল’ক ডাউনৰ মাজতে ভোজ ভাতৰ আয়োজন কৰা হৈছিল। চোতালত ক’লা পঠা ছাগলীও বান্ধিছিল বিয়াৰ দিনা সকলোকে খোৱাবলৈ। সকলো যোগাৰ হৈ যোৱাৰ পাছত কইনাৰ বয়ফ্ৰেণ্ডে খেলিমেলি খন লগালে! এতিয়া উপায়হীন হৈ দৰাঘৰে গালিকে পাৰিলে কইনাঘৰক।\nFirst published: September 16, 2020, 20:13 IST\nBokakhatbrideBride Boy friendMarriage


গৰ্ভাৱস্থা আৰু ঔষধসমূহ — বিকাশপেডিয়া\nমূল পৃষ্ঠা / স্বাস্থ্য / মহিলাৰ স্বাস্থ্য / গৰ্ভাৱস্থাৰ স্বাস্থ্য / গৰ্ভাৱস্থা আৰু ঔষধসমূহ\nগৰ্ভাৱস্থাত ব্যৱহৃত ঔষধ আৰু ইয়াৰ পাৰ্শ্বক্ৰিয়া সম্পৰ্কে আলোচনা কৰা হৈছে।\nকেতিয়াবা গৰ্ভৱতী মহিলা আৰু ভ্ৰুণৰ সু-স্বাস্থ্যৰ বাবে ঔষধৰ প্ৰয়োজনীয়তা অত্যাৱশকীয় হৈ পৰে। এনে ক্ষেত্ৰত যিকোনো ধৰণৰ ঔষধ (ব্যৱস্থাপত্ৰৰ অবিহনে কিনিব পৰা ঔষধসহ) বা পথ্যৰ পৰিপূৰক (বনৌষধিসহ) গ্ৰহণ কৰাৰ আগতে গৰ্ভৱতী মহিলা গৰাকীয়ে চিকিৎসকৰ পৰামৰ্শ ল’ব লাগে। চিকিৎসকে গৰ্ভাৱস্থাত কিছুমান খাদ্যপ্ৰান আৰু খনিজ গ্ৰহণ কৰিবলৈ পৰামৰ্শ দিয়ে।\nভ্ৰুণৰ ওপৰত ঔষধসমূহৰ প্ৰভাৱ\nভ্ৰুণৰ বিকাশৰ বাবে মাকৰ পৰা গৰ্ভফুলৰ আৱৰণ পাৰ হৈ অম্লজান আৰু পুষ্টিসমূহ অহা পথেৰেই গৰ্ভৱতী অৱস্থাত মাকে গ্ৰহণ কৰা ঔষধসমূহো প্ৰাথমিকভাৱে ভ্ৰুণ পায়গৈ। গৰ্ভৱতী মহিলাই গৰ্ভাৱস্থাত গ্ৰহণ কৰা ঔষধে ভ্ৰুণত বিভিন্ন ধৰণে প্ৰভাৱ পেলাব পাৰে।\nএই ঔষধবোৰে প্ৰত্যক্ষভাৱে ভ্ৰুণৰ ওপৰত কাৰ্য্যকৰী প্ৰভাৱ পেলাব পাৰে, ক্ষতি কৰিব পাৰে, বিকাশ অস্বাভাৱিক (জন্মতে ত্ৰুটিসহ)হ’ব পাৰে বা মৃত্যুও হ’ব পাৰে।\nএইবোৰে গৰ্ভফুলৰ কাম-কাজৰ পৰিৱৰ্তন কৰিব পাৰে। ৰক্তপৰিবাহী নলীবোৰ সৰু কৰি পেলাব পাৰে, ফলত মাকৰ শৰীৰৰ পৰা পৰ্য্যাপ্ত পৰিমাণৰ অম্লজান আৰু পুষ্টি ভ্ৰুণলৈ যোগান নহ’ব পাৰে। কেতিয়াবা ইয়াৰ ফলত শিশুটিৰ ওজন জন্মতে কম আৰু অবিকশিত অৱস্থাত জন্ম হ’ব পাৰে।\nএই ঔষধবোৰে গৰ্ভাশয়ৰ পেশীসমূহত হেঁচা প্ৰয়োগ কৰি সংকুচিত কৰিব পাৰে, অপ্ৰত্যক্ষভাৱে ভ্ৰুণলৈ তেজৰ যোগান হ্ৰাস কৰা বা সময়তকৈ আগতেই প্ৰসৱ বেদনা আৰু প্ৰসৱ হ’ব পাৰে।\nকেৱল এখন পাতল ছালেৰে (গৰ্ভফুলৰ আৱৰণ)মাতৃ আৰু ভ্ৰুণৰ তেজ পৃথক হৈ থাকে। মাকৰ তেজত থকা ঔষধে ভ্ৰুণৰ তেজৰ নলীলৈ প্ৰৱাহিত হ’ব পাৰে আৰু নাড়ীৰ মাজেৰেও ভ্ৰুণলৈ যাব পাৰে।\nএটা ঔষধৰ শক্তি, পালি আৰু ভ্ৰুণৰ বিকাশৰ স্তৰৰ ভিত্তিত ভ্ৰুণৰ ওপৰত কি প্ৰভাৱ পৰিব সেইটো নিৰ্ভৰ কৰে।\nকিছুমান ঔষধে গৰ্ভাৱস্থাৰ প্ৰাথমিক সময়ছোৱাত (নিষিক্ত হোৱাৰ ২০ দিনৰ ভিতৰত) ভ্ৰুণটো নষ্ট কৰি পেলাব পাৰে বা কোনো ধৰণৰ প্ৰভাৱ নেপেলাবও পাৰে। এই প্ৰাথমিক অৱস্থাত ভ্ৰুণটো অতি বেছি পৰিমাণে জন্মগত ত্ৰুটিসমূহৰ প্ৰতিৰোধক হৈ থাকে। আনহাতে, ভ্ৰুণটোৰ অংগসমূহ বিকশিত হোৱাৰ সময়ছোৱা অৰ্থাৎ নিষিক্ত হোৱাৰ তৃতীয়ৰ পৰা অষ্টম সপ্তাহৰ ভিতৰত জন্মগত ত্ৰুটি হ’ব পৰাকৈ ভ্ৰুণটো দূৰ্বল অৱস্থাত থাকে। এই সময়ত যদি ভ্ৰুণটোলৈ ঔষধ প্ৰৱাহিত হয়, তেন্তে কোনো প্ৰভাৱ নপৰিবও পাৰে বা গৰ্ভপাতো হব পাৰে, নিশ্চিতভাৱে জন্মগত ত্ৰুটি থাকিব পাৰে বা জীৱনৰ পিছৰ সময়ছোৱাত দেখা দিব পৰা স্থায়ী বিসংগতিও হ’ব পাৰে। অংগসমূহ বিকশিত হোৱাৰ পিছত ঔষধ গ্ৰহণ কৰাৰ ফলত কেতিয়াবা জন্মগত ত্ৰুটি নহবও পাৰে, কিন্তু এইবোৰে স্বাভাৱিকভাৱে গঠন হোৱা অংগ আৰু কলাসমূহৰ বিকাশ আৰু কাম-কাজবোৰ পৰিৱৰ্ত্তিত কৰিব পাৰে।\nখাদ্য আৰু ঔষধ প্ৰশাসনে গৰ্ভাৱস্থাত ঔষধ ব্যৱহাৰৰ ফলত ভ্ৰুণৰ ওপৰত হ’ব পৰা ক্ষতিৰ আশংকাৰ ভিত্তিত ঔষধসমূহৰ শ্ৰেণীবিভাজন কৰিছে। কিছুমান ঔষধ গৰ্ভাৱস্থাত ব্যৱহাৰৰ ফলত উচ্চ মাত্ৰাৰ বিষক্ৰিয়া হয় আৰু অতি জটিল জন্মগত ত্ৰুটিৰ কাৰণ হ’ব পাৰে বাবেই এনেবোৰ ঔষধ গৰ্ভাৱস্থাত কেতিয়াও ব্যৱহাৰ কৰিবলৈ দিয়া নহয়। ইয়াৰ এটা উদাহৰণ হ’ল থালিদ’মাইড (ব্যৱসায়িক নাম-থালোমাইড)। কেইবা দশকৰো আগতে এই ঔষধ ব্যৱহাৰ কৰা গৰ্ভৱতী মহিলাৰ শিশুৰ হাত আৰু ভৰিৰ বিকাশ ৰোধ, পৰিপাকতন্ত্ৰ, হৃদযন্ত্ৰ আৰু ৰক্তনলীৰ ত্ৰুটি হোৱা দেখা গৈছিল। কিছুমান ঔষধ ব্যৱহাৰত আন জীৱ-জন্তুৰ ক্ষেত্ৰত জন্মগত ত্ৰুটি হোৱা দেখা যায়, কিন্তু মানুহৰ ক্ষেত্ৰত তেনেদৰে প্ৰভাৱিত হোৱা দেখা নাযায়। ইয়াৰ এটা উদাহৰণ হ’ল সাধাৰণতে মূৰ ঘূৰোৱা আৰু বমিৰ বাবে ব্যৱহৃত মেক্লাইজিন (ব্যৱসায়িক নাম-এন্টিভাৰ্ট)।\nগৰ্ভাৱস্থাত ঔষধ ব্যৱহাৰৰ ফলত বিপদৰ স্তৰসমূহ\nএই ঔষধসমূহ অতি সুৰক্ষিত। উন্নত পৰ্য্যায়ৰ অধ্যয়নত মানৱ ভ্ৰুণৰ ওপৰত কোনো ধৰণৰ বিপদ নোহোৱাটো প্ৰত্যক্ষ কৰা হৈছে।\nঅধ্যয়নত জন্তুৰ ভ্ৰুণৰ ওপৰত কোনো ধৰণৰ বিপদ নোহোৱাটো প্ৰত্যক্ষ কৰা হৈছে। মানৱ শৰীৰত উন্নত পৰ্য্যায়ৰ পৰীক্ষা কৰি চোৱা হোৱা নাই।\nবা অধ্যয়নত জন্তুৰ ওপৰত বিপদ হোৱাটো প্ৰত্যক্ষ কৰা হৈছে। মানৱ শৰীৰত উন্নত পৰ্য্যায়ৰ পৰীক্ষা কৰি চোৱা হোৱা নাই।\nমানৱ বা জন্তু কোনোবিধৰ ওপৰতেই পৰ্য্যাপ্ত অধ্যয়ন কৰা হোৱা নাই বা জন্তুৰ ক্ষেত্ৰত কৰা অধ্যয়নত ভ্ৰুণৰ ওপৰত বিপদজনক প্ৰভাৱ পৰা দেখা গৈছে কিন্তু মানৱৰ ক্ষেত্ৰত ভ্ৰুণৰ ওপৰত কি প্ৰভাৱ পৰে তাৰ পৰীক্ষা কৰি চোৱা হোৱা নাই আৰু কোনো তথ্যও নাই।\nপ্ৰামাণিক তথ্যৰ পৰা দেখা গৈছে যে মানৱ ভ্ৰুণক ই ক্ষতি কৰে। কিন্তু এই ঔষধৰ ব্যৱহাৰৰ ফলত কিছুমান অৱস্থাত লাভজনক ফল পোৱা গৈছে উদাহৰণস্বৰূপে, মাতৃগৰাকীৰ যদি মাৰাত্মক বিসংগতি হয় বা এনে জটিল বিসংগতি হয় যি ক্ষেত্ৰত ইয়াতকৈ আৰু সুৰক্ষিত ঔষধৰে চিকিৎসা কৰিব পৰা অৱস্থাত নাথাকে।\nভ্ৰুণৰ ওপৰত হ’ব পৰা বিপদ প্ৰমাণিত হৈছে আৰু কোনো ক্ষেত্ৰতে সাম্ভাব্য লাভ পোৱা নাযায়।\nগৰ্ভৱতী অৱস্থাত সাধাৰণতে কম ক্ষতি কৰিব পৰা নিৰাপদ সম্পূৰক ঔষধ ব্যৱহাৰ কৰা হয়। যেনে, অতি সক্ৰিয় থাইৰয়ড গ্ৰন্থিৰ বাবে প্ৰোপাইলথাইৰাছিল ব্যৱহাৰত অগ্ৰাধিকাৰ দিয়া হয়। তেজ গোট মৰাটো বন্ধ কৰিবলৈ এণ্টিকোৱাগুলেন্ট হেপাৰিন ব্যৱহাৰত অগ্ৰাধিকাৰ দিয়া হয়। কিছুমান নিৰাপদ বেক্টেৰীয়াবিৰোধী যেনে পেনিচিলিন আদি সহজলভ্য।\nকিছুমান ঔষধ গ্ৰহণ কৰা বন্ধ কৰাৰ পিছতো প্ৰভাৱ পেলায়। উদাহৰণস্বৰূপে, ছালৰ বিসংগতিৰ চিকিৎসাৰ বাবে ব্যৱহৃত আইচ’ট্ৰেটিনইন (ব্যৱসায়িক নাম- একুটেন)ছালৰ চৰ্বীৰ মাজত জমা হৈ থাকে আৰু পিছত লাহে লাহে এইবোৰ মুক্ত হৈ থাকে। এই ঔষধবিধ গ্ৰহণ বন্ধ কৰাৰ দুসপ্তাহৰ পিছতো যদি মহিলাগৰাকী গৰ্ভৱতী হয়, তেন্তে শিশুটিৰ জন্মগত ত্ৰুটি হ’ব পাৰে। সেয়েহে এনে ঔষধৰ গ্ৰহণ বন্ধ কৰাৰ ৩-৪ সপ্তাহ পিছলৈকে অপেক্ষা কৰিহে গৰ্ভধাৰণ কৰিবলৈ মহিলাগৰাকীক পৰামৰ্শ প্ৰদান কৰা হয়। যকৃতত থকা ভাইৰাছেৰে তৈয়াৰী বেজী (ৰুবেলা আৰু ভেৰিছেলা জাতীয় বেজী) সাধাৰণতে গৰ্ভৱতী মহিলাক প্ৰদান কৰা নহয়। অন্য কিছুমান বেজী (কলেৰা, হেপাটাইটিছ ক আৰু খ, প্লেগ, ৰেবিছ, টিটেনাছ, ডিপথেৰিয়া আৰু টাইফয়েড)যদি গৰ্ভৱতী মহিলাগৰাকীৰ উক্ত ৰোগবিধ সংক্ৰমণ হোৱাৰ বিপদজনক অৱস্থা হয় তেতিয়াহে প্ৰদান কৰা হয়। তথাপিও ইনফ্লুয়েঞ্জা হোৱা বতৰত প্ৰতিগৰাকী ২য় ৩ মাহ বা ৩য় ৩ মাহৰ পৰ্য্যায়ত থকা গৰ্ভৱতী মহিলাক ইনফ্লুয়েঞ্জা ভাইৰাছ বিৰোধী প্ৰতিষেধক বেজী দিব লাগে।\nযিসকল মহিলাৰ গৰ্ভৱতী অৱস্থাৰ আগতেই বা গৰ্ভৱতী অৱস্থাত উচ্চ ৰক্তচাপ থাকে, সেইসকলক ৰক্তচাপ কমোৱা ঔষধৰ প্ৰয়োজন হব পাৰে। যি কোনো ধৰণৰ উচ্চ ৰক্তচাপ বৃদ্ধিয়ে মহিলাগৰাকী আৰু ভ্ৰুণৰ বিপদ ঘটাব পাৰে। তথাপিও এনেবোৰ ৰক্তচাপ কমোৱা ঔষধে তৎক্ষণাত ৰক্তচাপ কমোৱাই পেলোৱাৰ ফলত গৰ্ভফুললৈ তেজৰ প্ৰৱাহ কমাই পেলাব পাৰে। সেইবাবেই যিসকল গৰ্ভৱতী মহিলাই এনে ঔষধ ব্যৱহাৰ কৰে তেওঁলোকক ভালদৰে পৰ্য্যবেক্ষণত ৰাখিব লাগে। দুই ধৰণৰ ৰক্তচাপ কমোৱা ঔষধ, এঞ্জিঅটেনিচিন কনভাৰ্টিং এনজাইম ইন হেবিটোৰছ আৰু থায়াজাইড ডায়ুউৰেটিক এ ভ্ৰুণৰ ওপৰত জটিল সমস্যাৰ সৃষ্টি কৰিব পাৰে বাবে গৰ্ভৱতীসকলক এই ঔষধ প্ৰদান কৰা নহয়।\nহৃদযন্ত্ৰ বিকল হোৱা আৰু অস্বাভাবিক হৃদ স্পন্দনৰ চিকিৎসা কৰিবলৈ ব্যৱহাৰ হোৱা ডাইজক্সিন (ব্যৱসায়িক নাম- লেন’ক্সিন) লগে লগেই গৰ্ভফুল অতিক্ৰম কৰে। কিন্তু ই শিশুটিৰ জন্মৰ আগত বা পিছত অতি নগণ্যভাৱে প্ৰভাৱিত কৰে।\nগৰ্ভাৱস্থাত সমস্যাৰ সৃষ্টি কৰিব পৰা কিছুমান ঔষধ\nডাইজাপাম (ব্যৱসায়িক নাম- ডায়াষ্টাভেলিয়াম)\nগৰ্ভাৱস্থাৰ শেষৰ ফালে এই ঔষধ গ্ৰহণ কৰিলে নৱজাতকৰ হতাশগ্ৰস্থতা, খিংখিঙিয়া ভাৱ, কঁপনি উঠা আৰু অতি সক্ৰিয়তাৰ প্ৰতিফলন দেখা যায়।\nগ্ৰে বেবী চিন্দ্ৰম। যি সকল মহিলাৰ বা ভ্ৰুণত গ্লুক’জ-৬ফছফেট ডিহাইড্ৰজেনাছৰ অভাৱ থাকে। তেওঁলোকৰ লোহিত ৰক্তকণিকাবোৰ ভাঙি যায়।\nফ্লোৰ’কুইন’ল, যেনে চাইপ্ৰোফ্লোক্সাচিন (চাইলোজেনচিপ্ৰো), অফ্লোজাচিন (ফ্লোজিনকুফ্লক্স), লেভ’ফ্লোক্সাচিন (লেভাকুইনকুইজিন)আৰু নৰ’ফ্লোক্সাচিন (নৰ’জিন)\nহাড়ৰ জোৰাৰ অস্বাভাৱিকতাৰ সম্ভাৱনা (কেৱল জন্তুৰ ক্ষেত্ৰত)দেখা যায়।\nভ্ৰুণৰ কাণৰ ক্ষতি হোৱাৰ ফলত বধিৰ হয়।\nগ্ৰে বেবী চিন্দ্ৰম। যি সকল মহিলা বা ভ্ৰুণত গ্লুক’জ-৬ফছফেট ডিহাইড্ৰজেনাছৰ অভাৱ থাকে। তেওঁলোকৰ লোহিত ৰক্তকণিকাবোৰ ভাঙি যায়।\nচালফোনামাইডসমূহ যেনে, চালফাচালাজাইন (আজুলফিডাইন), আৰু ট্ৰাইমেথোপ্ৰাইমচালফামেথ’জাজল\nগৰ্ভাৱস্থাৰ শেষৰ ফালে এই ঔষধ গ্ৰহণ কৰিলে নৱজাতকৰ পাণ্ডুৰোগ আৰু মগজুৰ ক্ষতি হোৱাৰ সম্ভাৱনা থাকে।\nহাড়ৰ বিকাশ লেহেমীয়া হয়। দাঁতবোৰ স্থায়ীভাৱে হালধীয়া বৰণৰ হৈ পৰে। আৰু শিশুটিৰ দাঁতত ৰন্ধ্ৰ হোৱাৰ সম্ভাৱনা বৃদ্ধি পায়। কেতিয়াবা গৰ্ভৱতী মহিলাগৰাকীৰ যকৃত বিকল হ’ব পাৰে।\nতেজ গোট মৰা বিৰোধী\nদীৰ্ঘসময়ৰ বাবে এই ঔষধ ব্যৱহাৰ কৰিলে গৰ্ভৱতী মহিলাগৰাকীৰ অষ্ট্ৰেঅ’পৰোছিছ হয় আৰু তেজত অনুচক্ৰিকাৰ (যিয়ে তেজ গোট মৰাত সহায় কৰে)পৰিমাণ কমি যায়\nজন্মগত ক্ৰটি, গৰ্ভৱতী মহিলা আৰু ভ্ৰুণৰ ৰক্তপাত জনিত সমস্যা হয়।\nজন্মগত ক্ৰুটিৰ আশংকা থাকে। নৱজাতকৰ ৰক্তজনিত সমস্যা হয়। এই অৱস্থা গৰ্ভৱতী মহিলাগৰাকীয়ে প্ৰসৱৰ আগৰ এমাহ সময় প্ৰতিদিনে খাদ্যপ্ৰান ট মুখেৰে গ্ৰহণ কৰি বা জন্মৰ লগে লগে কেঁচুৱাটিক খাদ্যপ্ৰান ট ৰ বেজী দি প্ৰতিৰোধ কৰিব পৰা যায়।\nগৰ্ভপাত হোৱাৰ আশংকা বৃদ্ধি পায়। জন্মগত ত্ৰুটিৰ আশংকা বৃদ্ধি (৭০ শতাংশ)পায়-যেনে, ফটা তালু, হৃদযন্ত্ৰ, মুখ, জঁকা, হাত আৰু আন অংগসমূহৰ ত্ৰুটি হোৱা দেখা যায়।\nজন্মগত ত্ৰুটিৰ কিছু (১ শতাংশ)আশংকা থাকে। ফটা তালু, হৃদযন্ত্ৰ, মুখ, জঁকা, মেৰুদণ্ড বা ভৰিৰ ত্ৰুটি দেখা যায়।\nউচ্চ ৰক্তচাপ বিৰোধী\nএঞ্জিঅ’টেনচিন-কনভাৰ্টিং এনজাইম ইনহেবিটৰছ\nগৰ্ভাৱস্থাৰ শেষৰ ফালে এনে ঔষধ গ্ৰহণ কৰিলে ভ্ৰুণৰ বৃক্কৰ ক্ষতি, বিকশিত ভ্ৰুণৰ চাৰিওকাষে থকা তৰল ভাগ হ্ৰাস পোৱা, মুখ, ভৰি আৰু হাওঁফাওঁৰ ত্ৰুটি হোৱা দেখা যায়।\nগৰ্ভাৱস্থাত যদি কিবা বিটা ব্লকাৰ্চ গ্ৰহণ কৰা হয় তেন্তে ভ্ৰুণৰ হৃদস্পন্দন লেহেমীয়া, আৰু তেজত শৰ্কৰাৰ মাত্ৰা কমি যায়। বৃদ্ধিৰ হাৰ লেহেমীয়া হোৱাৰ সম্ভাৱনা থাকে।\nভ্ৰুণৰ তেজত অম্লজান, চডিয়াম, পটাছিয়ামৰ মাত্ৰা কমি যায় আৰু অনুচক্ৰিকাৰ পৰিমাণো হ্ৰাস পায়। বৃদ্ধি লেহেমীয়া হয়।\nজন্মগত ত্ৰুটি দেখা যায়। (কেৱল জন্তুৰ মাজত)\nতলৰ কোৱাৰীৰ বিকাশ অসম্পূৰ্ণ, ফটা তালু, মূৰৰ হাড় অস্বাভাৱিক বৃদ্ধি, মেৰুদণ্ডৰ ত্ৰুটি, কাণৰ ত্ৰুটি আৰু ভৰিৰ বৃদ্ধি লেহেমীয়া আদি জন্মগত ত্ৰুটি হয়।\nতলৰ কোৱাৰীৰ বিকাশ অসম্পূৰ্ণ, ফটা তালু, মূৰৰ হাড়ৰ অস্বাভাৱিক বৃদ্ধি, মেৰুদণ্ডৰ ত্ৰুটি, কাণৰ ত্ৰুটি আৰু ভৰিৰ বৃদ্ধি লেহেমীয়া আদি জন্মগত ত্ৰুটি হয়।\nচাইক্লোফছফামাইড (লিঅফিলিজেড চাইট’জেন)\nজন্মগত ত্ৰুটিৰ সম্ভাৱনা (জন্তুৰ) দেখা যায়।\nমানসিক অৱস্থা স্থিৰকৰণ ঔষধ\nজন্মগত ত্ৰুটি (বিশেষভাৱে হৃদযন্ত্ৰৰ), অৱসাদ, মাংসপেশীৰ শিথিলতা, খাদ্যৰ প্ৰতি অনীহা, গৰল গ্ৰন্থিৰ ক্ষমতা কমি যোৱা, আৰু নৱজাতকৰ নেফ্ৰজেনিক ডায়েবেটিছ ইণ্ডিপিভাছ হয়।\nষ্টেৰয়ড বিহীন প্ৰদাহ বিৰোধী ঔষধ\nএচপিৰিন আৰু আন চিলিচাইলেটসমূহ\nঅধিক পৰিমাণত এনে ঔষধ গ্ৰহণ কৰিলে প্ৰসৱ বেদনা আৰম্ভ হোৱাত পলম হয়। আউটা আৰু ধমনীৰ লগত হাওঁফাওঁৰ সংযোগ আগতেই ৰোধ হৈ পৰে। ভ্ৰুণৰ পাণ্ডুৰোগ, মগজুৰ ক্ষতি (কেতিয়াবা) হয় আৰু জন্মৰ সময়ত বা প্ৰসৱৰ পাছত মহিলাগৰাকীৰ আৰু নৱজাতকৰ ৰক্তপাতৰ সমস্যা হ’ব পাৰে। গৰ্ভাৱস্থাৰ শেষৰ ফালে এই ঔষধ গ্ৰহণ কৰিলে বিকশিত ভ্ৰুণৰ চাৰিওকাষে থকা তৰলৰ পৰিমাণ হ্ৰাস পায়।\nহাইপাৰগ্লাইছেমিক বিৰোধী মুখেৰে খোৱা\nনৱজাতকৰ তেজত শৰ্কৰাৰ পৰিমাণ অতি বেছিকৈ কমি যায়। গৰ্ভৱতী মহিলাৰ মধুমেহ ৰোগ পৰ্য্যাপ্তভাৱে নিয়ন্ত্ৰিত নহয়। ধৰণ-২ মধুমেহ থকা মহিলাই গৰ্ভধাৰণৰ আৰম্ভণি অৱস্থাত এই ঔষধ খালে জন্মগত ত্ৰুটি হোৱাৰ সম্ভাৱনা বৃদ্ধি পায়।\nগৰ্ভাৱস্থাৰ আৰম্ভণিতে এনে ঔষধ গ্ৰহণ কৰিলে কন্যা ভ্ৰণৰ যৌন অংগ পুৰুষৰ দৰে হৈ পৰে। কেতিয়াবা অস্ত্ৰোপচাৰৰ দ্বাৰা এইটো পিছত সঠিক কৰিব পৰা যায়।\nজৰায়ুৰ অস্বাভাৱিকতা, মাহেকীয়া ঋতুশ্ৰাৱৰ সমস্যা আৰু যোনীৰ কৰ্কট ৰোগৰ আশংকা বৃদ্ধি পায়। ছোৱালী সন্তানৰ গৰ্ভধাৰণৰ সময়ত জটিলতা হোৱা দেখা যায়। ল’ৰা সন্তানৰ লিংগৰ অস্বাভাৱিকতা দেখা যায়।\nকৃত্ৰিম প্ৰজেষ্টিনছ (মুখেৰে খোৱা গৰ্ভনিৰোধকত ব্যৱহৃত হোৱা কম মাত্ৰাৰ নহয়)\nহৃদযন্ত্ৰৰ ত্ৰুটি, সৰু কাণ, হাইড্ৰচেফালাছ বা মগজুত পানী জমা হোৱা আদিৰ দৰে জন্মগত ত্ৰুটি হয়।\nহৃদযন্ত্ৰৰ ত্ৰুটি, সৰু কাণ, হাইড্ৰচেফালাছ বা মগজুত পানী জমা হোৱা আদিৰ দৰে জন্মগত ত্ৰুটি হয়। মানসিক প্ৰতিবন্ধকতা, গৰ্ভপাতৰ আশংকা।\nভ্ৰুণৰ গৰল গ্ৰন্থি ডাঙৰ হৈ পৰে বা কাৰ্য্য ক্ষমতা হ্ৰাস পায়। মূৰৰ হাড়ৰ জন্মগত ত্ৰুটি থাকে।\nভ্ৰুণৰ গৰল গ্ৰন্থি নষ্ট হৈ যায়। গৰ্ভাৱস্থাৰ প্ৰথম তিনি মাহৰ শেষৰ ফালে এই ঔষধ গ্ৰহণ কৰিলে ভ্ৰুণৰ গৰল গ্ৰন্থি অধিক সক্ৰিয় আৰু ডাঙৰ হৈ পৰে।\nভ্ৰুণৰ গৰল গ্ৰন্থি ডাঙৰ আৰু অধিক সক্ৰিয় হৈ পৰে।\nপ্ৰতিষেধক (যকৃত ভাইৰাছ)\nজাৰ্মান মিজিলছ (ৰুবেলা)আৰু বসন্ত (ভাৰিছেলা)ৰ বাবে প্ৰতিষেধক।\nবিকশিত ভ্ৰুণ আৰু গৰ্ভফুলত সংক্ৰমণৰ সম্ভাৱনা বৃদ্ধি পায়।\nমিজিলছ, মামছ, পলিঅ’ আৰু পাণ্ডুৰোগৰ বাবে প্ৰতিষেধক\nজ্ঞাত নহয় কিন্তু আশংকাৰ অধিক সম্ভাৱনা আছে।\nঅত্যাৱশ্যকীয় নহ’লে গৰ্ভৱতী অৱস্থাত ঔষধ ব্যৱহাৰ কৰিব নালাগে। তথাপিও কেতিয়াবা গৰ্ভৱতী মাতৃৰ আৰু ভ্ৰুণৰ সু-স্বাস্থ্যৰ বাবে ঔষধ অত্যাৱশ্যকীয় হৈ পৰে। এনেবোৰ ক্ষেত্ৰত গৰ্ভৱতী মহিলাগৰাকীয়ে তেওঁৰ চিকিৎসকক উক্ত ঔষধ গ্ৰহণৰ ফলত হ’ব পৰা বিপদ আৰু লাভালাভসমূহৰ সম্পৰ্কে জানি ল’ব লাগে।\nধূমপান: ধূমপানে গৰ্ভৱতী মহিলা আৰু ভ্ৰুণ উভয়ৰে ক্ষতি কৰে যদিও ধূমপান কৰা গৰ্ভৱতী মহিলাৰ মাত্ৰ ২০ শতাংশইহে এই সময়ছোৱাত ধূমপানৰ পৰা বিৰত থাকে। গৰ্ভৱতী অৱস্থাত ধূমপান কৰাৰ ফলত আটাইতকৈ বেছি প্ৰভাৱিত কৰে ভ্ৰুণৰ জন্মৰ সময়ত ওজনৰ ওপৰত। এনে শিশুৰ ওজন কম হয়। গৰ্ভাৱস্থাত এগৰাকী মহিলাই যিমানেই বেছিকৈ ধূমপান কৰিব, শিশুটিৰ ওজনো সেই অনুপাতত কমি আহে। ধূমপান কৰা মহিলাৰ শিশুৰ ওজন ধূমপান নকৰা মহিলাৰ শিশুৰ গড় ওজনতকৈ ১৭০ গ্ৰাম কম হয়। দীৰ্ঘদিন ধৰি ধূমপান কৰা মহিলাৰ শিশুৰ ওজন অধিক হ্ৰাস হোৱা দেখা যায়।\nঅধূমপায়ী মাতৃতকৈ ধূমপায়ী মাতৃৰ শিশুৰ জন্মতে হৃদযন্ত্ৰ, মগজু আৰু মুখমণ্ডলৰ ত্ৰুটি হোৱাটো সাধাৰণতে দেখা যায়। ইয়াৰ উপৰিও হঠাৎ কেঁচুৱাৰ মৃত্যু হোৱাৰ আশংকা বেছিকৈ দেখা যায়। স্থানচ্যুত গৰ্ভফুল, সময়ৰ আগতেই গৰ্ভফুল বিচিন্ন হোৱা, সময়ৰ পূৰ্বেই গৰ্ভফুলৰ আৱৰণ ফাটি যোৱা, সময়ৰ পূৰ্বে প্ৰসৱ বেদনা আৰম্ভ হোৱা, গৰ্ভাশয়ৰ সংক্ৰমণ, গৰ্ভপাত, মৃত সন্তান প্ৰসৱ আৰু সময়ৰ আগতে জন্ম লভা আদিবোৰো প্ৰায়বোৰ ক্ষেত্ৰত দেখা যায়। ইয়াৰ উপৰিও কম ধূমপায়ী মহিলাৰ শিশুৰ কায়িক বিকাশ আৰু বুদ্ধিমত্তা আৰু ব্যৱহাৰিক বিকাশত অভাৱ লক্ষণীয়ভাৱে দেখা যায়। কাৰ্বন মন’অক্সাইড আৰু নিক’টিনৰ বাবেই এই প্ৰভাৱসমূহ পৰে। গৰ্ভৱতী মহিলাই অপ্ৰত্যক্ষ ধূমপানৰ পৰাও আঁতৰি থাকিব লাগে কিয়নো এনে ধূমপানৰ ফলতো ভ্ৰুণৰ ওপৰত প্ৰত্যক্ষ ধূমপানৰ দৰেই প্ৰভাৱ পৰে।\nমাদকদ্ৰব্য: জন্মগত ত্ৰুটি হোৱাৰ জ্ঞাত কাৰণবোৰৰ ভিতৰত গৰ্ভাৱস্থাত মদ্যপান প্ৰধান। কিমান পৰিমাণৰ মাদকদ্ৰব্যই ভ্ৰুণৰ ওপৰত মাদকদ্ৰব্যৰ উপসৰ্গ সৃষ্টি কৰিব সেইটো যিহেতু জ্ঞাত নহয়, গতিকে মহিলাসকলক গৰ্ভাৱস্থাত নিয়মিত মদ্যপান আৰু অধিক মদ্যপানৰ পৰা বিৰত থাকিবলৈ পৰামৰ্শ প্ৰদান কৰা হয়। মদ্যপান সমূলি নকৰাকৈ থকাটোৱেই অধিক নিৰাপদ। গৰ্ভাৱস্থাত মদ্যপানৰ প্ৰভাৱৰ তালিকা অতি দীঘল। গৰ্ভাৱস্থাত যিসকল মহিলাই যি কোনো ধৰনে মদ্যপান কৰে, তেওঁলোকৰ গৰ্ভপাতৰ আশংকা দুগুণ বৃদ্ধি পায়। বিশেষভাৱে, তেওঁলোকে যদি অধিক পৰিমাণৰ মদ্যপান কৰে। গৰ্ভাৱস্থাত নিয়মীয়াকৈ মদ্যপান কৰা মহিলাসকলৰ সন্তান জন্মৰ সময়ত স্বাভাৱিকতকৈ শিশুটিৰ ওজন ভালেমান কম হয়। যিসকলে অতিপাত মদ্যপান কৰে, তেওঁলোকৰ শিশুৰ জন্মৰ সময়ত ওজন স্বাভাৱিক ওজন ৩.৫ কিলোগ্ৰামৰ বিপৰীতে মাত্ৰ ২ কিলোগ্ৰামহে হয়। যিসকল মহিলাই গৰ্ভাৱস্থাত মদ্যপান কৰে তেওঁলোক শিশু ডাঙৰ হৈ নুঠিবও পাৰে আৰু জন্মৰ পিছতেই বা জন্মৰ লগে লগেই মৃত্যু হ’ব পাৰে। গৰ্ভাৱস্থাত মদ্যপান কৰাৰ অতি মাৰাত্মক পৰিণতিবোৰৰ ভিতৰত অন্যতম এটা হ’ল ভ্ৰুণৰ মদ্য চিন্দ্ৰম। প্ৰতিদিনে তিনিবাৰকৈ অতিপাত মদ্যপান কৰিলে এই লক্ষণ দেখা দিব পাৰে। প্ৰতি ১০০০টি জীৱিত শিশুৰ মাজত প্ৰায় ২ জনৰ এনে লক্ষণে দেখা দিয়ে। এই লক্ষণবোৰৰ ভিতৰত আছে, জন্মৰ আগত বা পাছত অপৰ্য্যাপ্ত বিকাশ, মুখৰ ত্ৰুটি, মূৰৰ আকাৰ সৰু হোৱা (সম্ভৱত মগজুৰ অপৰ্য্যাপ্ত বৃদ্ধিৰ বাবেই হয়), মানসিক অৱসাদ আৰু আচাৰ-ব্যৱহাৰৰ বিকাশত অস্বাভাৱিকতা। হাড়ৰ জোৰাৰ স্থান আৰু কাম-কাজত অস্বাভাৱিকতা আৰু হৃদযন্ত্ৰৰ ত্ৰুটিও কম পৰিমাণে দেখা যায়। যিসকল মহিলাই গৰ্ভাৱস্থাত মদ্যপান কৰিছিল তেওঁলোকৰ শিশু আৰু বিকশিত অৱস্থাত শিশুৰ অতি জটিল ধৰণৰ স্বভাৱ-চৰিত্ৰগত সমস্যা হোৱা দেখা যায়। যেনে, অসামাজিক আচাৰ-ব্যৱহাৰ, কোনো বিষয়তে মনোযোগীতাৰ অভাৱজনিত বিসংগতি। শিশুটিৰ কোনো ধৰণৰ জন্মগত ত্ৰুটি নাথাকিলেও এনে ধৰণৰ সমস্যাবোৰ হ’বগৈ পাৰে।\nকেফেইন: গৰ্ভাৱস্থাত কেফেইন গ্ৰহণ কৰিলে যে ভ্ৰুণৰ ওপৰত কোনো প্ৰভাৱ নেপেলাই এই বিষয়টো সিমান স্পষ্ট নহয়। গৰ্ভাৱস্থাত অতি সামান্য পৰিমাণৰ কেফেইন গ্ৰহণে (যেনে, দৈনিক একাপ কফি) ভ্ৰুণৰ ওপৰত একেবাৰে কম প্ৰভাৱ পেলায় বা কোনো ধৰণৰ প্ৰভাৱেই নেপেলোৱাটো প্ৰমাণিত। চাহ, কফি, চকলেট, কিছুমান চৌডা জাতীয় পানীয় আৰু কিছুমান ঔষধত থকা কেফেইনে ইমান উত্তেজনা বৃদ্ধি কৰে যে, এইবোৰে সহজে ভ্ৰুণৰ বাহিৰৰ আৱৰণ পাৰ হৈ ভ্ৰুণ পায়গৈ। ই ভ্ৰুণক উত্তেজিত কৰি তোলে আৰু হৃদস্পন্দন বৃদ্ধি কৰি পেলায়। কেফেইনে গৰ্ভফুলৰ মাজেৰে তেজৰ প্ৰবাহ কমাই দিব পাৰে আৰু লৌহ শোষণ কমাই তুলিব পাৰে। (ই ৰক্তশূণ্যতাৰ আশংকা বৃদ্ধি কৰি তুলিব পাৰে) এনে কিছুমান প্ৰমাণ পোৱা গৈছে যে প্ৰতিদিনে ৭ কাপতকৈ অধিক কফি পান কৰিলে মৃত সন্তান প্ৰসৱ, সময়ৰ আগতে প্ৰসৱ, জন্মৰ সময়ত ওজন কম হোৱা আৰু গৰ্ভপাতৰ আশংকা বৃদ্ধি পায়। কিছুমান বিশেষজ্ঞই গৰ্ভাৱস্থাত কেফেইন গ্ৰহণৰ পৰিমাণ কমোৱা আৰু যিমান সম্ভৱ হয় কেফেইন শূণ্য পানীয় আদি গ্ৰহণৰ পৰামৰ্শ প্ৰদান কৰে।\nএস্পাৰটেম: এইবিধ এবিধ কৃত্ৰিম মিঠা পদাৰ্থ। এইবোৰ গৰ্ভাৱস্থাত কম পৰিমাণে ব্যৱহাৰ কৰাটোৱেই নিৰাপদ বুলি ভবা হয়। এইবোৰ সাধাৰণতে বিভিন্ন মিঠাই, মিঠা পানীয় আদিত মিহলোৱা থাকে। যিসকল গৰ্ভৱতী মহিলাৰ কিট’নিউৰিয়া নামৰ বিশেষ সমস্যাবিধ থাকে তেওঁলোকে কোনোপধ্যেই এস্পাৰটেম থকা সামগ্ৰী গ্ৰহণ কৰিব নালাগে।\nস্তনপান কৰোৱাই থকা সময়ছোৱাত ঔষধ গ্ৰহণ\nযি সকল মাতৃয়ে স্তনপান কৰোৱাই থাকে তেওঁলোকে ঔষধ গ্ৰহণ কৰিব লগা হ’লে স্তনদান বন্ধ কৰিব নে নকৰিব সেইটো তলত দিয়া বিষয় কেইটাৰ ওপৰত নিৰ্ভৰ কৰে।\nকিমান পৰিমাণৰ ঔষধ স্তনৰ গাখীৰত মিহলি হৈছে?\nকেঁচুৱাই ঔষধ শোষণ কৰিছে নেকি?\nঔষধটোৱে কেঁচুৱাটিৰ ওপৰত কি ধৰণৰ প্ৰভাৱ পেলাইছে?\nকেঁচুৱাটিয়ে কিমান পৰিমাণৰ গাখীৰ খাইছে। এইটো আকৌ নিৰ্ভৰ কৰে কেঁচুৱাটিৰ বয়স আৰু কেঁচুৱাটিৰ আহাৰৰ তালিকাত কি কি খাদ্য আৰু পানীয় আছে। কিছুমান ঔষধ যেনে, এপিনেফ্ৰিন, হেপাৰিন অথবা ইনচুলিন (হাম’লিনোভ’লিন)আদিবোৰ স্তনৰ গাখীৰলৈ নাযায়। সেয়েহে এনেবোৰ ঔষধ গ্ৰহণ নিৰাপদ। অধিকবোৰ ঔষধেই স্তনৰ গাখীৰৰ লগত মিহলি হৈ যায়। অৱশ্যে সাধাৰণতে সামান্য পৰিমাণে। কিন্তু সামান্য হ’লেও কিছুমান ঔষধে শিশুটিৰ ক্ষতি কৰিব পাৰে। কিছুমান ঔষধ স্তনৰ গাখীৰলৈ গুচি যায়। কিন্তু কেঁচুৱাই সাধাৰণতে ঔষধৰ ইমান কম পৰিমাণ শোষণ কৰে যে, সেই মাত্ৰাই শিশুটিৰ ওপৰত কোনো প্ৰভাৱ নেপেলায়। এনে ঔষধৰ উদাহৰণ হ’ল- জেন্টামাইছিন, কানামাইচিন, ষ্ট্ৰেপ্ট’মাইচিন আৰু টেট্ৰাচাইক্লিন গোটৰ বিজাণুনাশকসমূহ।\nযিবোৰ ঔষধক নিৰাপদ বুলি গণ্য কৰা হয় তাৰ ভিতৰত অধিকাংশই চিকিৎসকৰ ব্যৱস্থাপত্ৰৰ অবিহনে কিনিবলৈ পোৱা যায়। ইয়াৰ ব্যতিক্ৰম হ’ল এলাৰ্জী বিৰোধী ঔষধসমূহ (সাধাৰণ চৰ্দি, কাঁহ আদিৰ চিকিৎসাত ব্যৱহৃত), এলাৰ্জীৰ ঔষধ, মূৰ ঘূৰণিৰ ঔষধ আৰু টোপনী অহা ঔষধ আৰু এছপিৰিন বা অন্যান্য ছেলিছাইলেটসমূহ অধিক পৰিমাণত দীৰ্ঘদিনৰ বাবে ব্যৱহাৰ কৰাটো। যিবোৰ ঔষধ ছাল আৰু চকুত লগোৱা হয় বা নাকেৰে উজাই গ্ৰহণ কৰা হয় তেনে ঔষধবোৰ সাধাৰণতে নিৰাপদ। উচ্চ ৰক্তচাপ নিয়ন্ত্ৰণ কৰা অধিকাংশ ঔষধেই স্তনপান কৰা শিশুৰ ক্ষেত্ৰত বিশেষ উল্লেখনীয় সমস্যাৰ সৃষ্টি নকৰে। কিন্তু এনে ক্ষেত্ৰত কেঁচুৱাটিক নিয়মীয়াকৈ পৰীক্ষা কৰিব লাগে যাতে সম্ভাব্য কিবা পাৰ্শ্বক্ৰিয়া যেনে হৃদস্পন্দনৰ হাৰ কমি যোৱা, ৰক্তচাপ কমি যোৱা আদিবোৰ হৈছে নেকি। যদি শিশুটি সুস্থ থাকে তেন্তে ক’মাডিন ব্যৱহাৰ কৰিব পৰা যায়, তথাপিও ইয়াৰ ব্যৱহাৰ পৰ্য্যবেক্ষণত ৰাখি কৰিব লাগে। কেফেইন আৰু থিউফাইলিনে স্তনপান কৰা শিশুৰ কোনো ক্ষতি নকৰে, তথাপিও তেওঁলোকক খিংখিঙিয়া কৰি তুলিব পাৰে। কেঁচুৱাৰ হৃদস্পন্দনৰ হাৰ আৰু শ্বাস-প্ৰশ্বাসৰ হাৰ বৃদ্ধি পাব পাৰে। কিছুমান ঔষধ যদিও স্তনপান কৰা শিশুৰ বাবে নিৰাপদ বুলি জ্ঞাত, তথাপিও যিসকল মহিলাই স্তনপান কৰোৱাই থাকে তেওঁলোকে ঔষধ গ্ৰহণৰ পূৰ্বে চিকিৎসকৰ লগত আলোচনা কৰি লোৱা উচিত। ব্যৱস্থাপত্ৰ অবিহনে উক্ত ঔষধটি দোকানত কিনিব পৰা হ’লেও বা যদি বনৌষধিও হয় তথাপিও চিকিৎসকৰ সৈতে পৰামৰ্শৰ প্ৰয়োজন। সকলোবোৰ ঔষধৰ লগত থকা লেবেল পঢ়ি চোৱা দৰকাৰ, কিয়নো স্তনপান কৰোৱাই থকা অৱস্থাত উক্ত ঔষধ গ্ৰহণ কৰিলে কিবা সতৰ্কতা গ্ৰহণ কৰিব লাগিব নেকি সেয়া জনাতো অতি প্ৰয়োজনীয়।\nকিছুমান ঔষধ গ্ৰহণৰ সময়ত চিকিৎসকৰ তত্বাৱধানত থাকিব লাগে। স্তনপান কৰোৱাই থকা সময়ছোৱাত এই ঔষধৰ মাত্ৰা নিয়ন্ত্ৰণ, কিমান দিনৰ বাবে ঔষধ গ্ৰহণ কৰিব লাগিব সেইটো নিৰ্দ্ধাৰণ কৰা, বা স্তনপান কৰোৱাৰ সময় অনুসৰি কেতিয়া ঔষধ খাব লাগিব এই সকলোবোৰ কথা সঠিকভাৱে মানি চলা প্ৰয়োজন। অধিকবোৰ উদ্বেগ বিৰোধী, অৱসাদ বিৰোধী বা মানসিক ৰোগৰ ঔষধ গ্ৰহণৰ সময়ত চিকিৎসকৰ পৰ্য্যবেক্ষণৰ প্ৰয়োজন হয়, যদিও এইবোৰৰ স্তনপান কৰা কেঁচুৱাৰ কোনো উল্লেখযোগ্য সমস্যাৰ সৃষ্টি নকৰে। এই ধৰণৰ ঔষধবোৰ শৰীৰত দীৰ্ঘদিনৰ বাবে জমা হৈ থাকে। কেঁচুৱাৰ প্ৰাৰম্ভিক কেইমাহ মানৰ ভিতৰত কেঁচুৱাৰ শৰীৰৰ পৰা এইবোৰ ওলাই নাযাব পাৰে আৰু ঔষধবোৰে কেঁচুৱাৰ স্নায়ুতন্ত্ৰৰ ক্ষতি কৰিব পাৰে। উদাহৰণ হিচাপে উদ্বেগবিৰোধী ঔষধ ডাইজাপাম এবিধ বেঞ্জডায়জিপাইন যি স্তনপান কৰা শিশুৰ শিথিলতা, টোপনীৰ ভাৱ আৰু ওজন কমি যোৱাৰ কাৰণ হ’ব পাৰে। শিশুৱে ফেন’বাৰবিটল (লুমিনাছ)নামৰ এটা কঁপনি বিৰোধী ঔষধ আৰু বাৰবিটিউৰেট দেহৰ পৰা লাহে লাহে বাহিৰ কৰি দিয়ে। সেইবাবেই এই ঔষধৰ অতিৰিক্ত মাত্ৰাই টোপনীৰ ভাৱৰ কাৰণ হ’ব পাৰে। সেইবাবেই এই ঔষধৰ অতিৰিক্ত মাত্ৰাই টোপনীৰ ভাৱৰ কাৰণ হ’ব পাৰে। সেইবাবেই চিকিৎসকে স্তনদান কৰা মাতৃক বেঞ্জডাইজিপাইন আৰু বাৰবিটিউৰেটৰ মাত্ৰা কমকৈ প্ৰদান কৰে আৰু পৰ্য্যবেক্ষণ ৰাখি ব্যৱহাৰ কৰিবলৈ দিয়ে।\nযি সকল মহিলাই স্তনপান কৰোৱায় তেওঁলোকে যদি ঔষধ গ্ৰহণ কৰিবই লগা হয়, তেন্তে স্তনপান বন্ধ কৰিব লাগিব। অৱশ্যে ঔষধ গ্ৰহণ বন্ধ কৰাৰ পাছত পুনৰ স্তনপান কৰোৱাব পাৰিব। ঔষধ খোৱাৰ সময়ত মহিলা গৰাকীৰ স্তনৰ গাখীৰৰ প্ৰৱাহ অব্যাহত ৰাখিবলৈ পাম্প কৰি বা আন ব্যৱস্থাৰ স্তনৰ গাখীৰ উলিয়াই পেলাব পাৰে। এইবোৰ পেলাই দিব লাগে। যি সকল মহিলাই ধূমপান কৰে তেওঁলোকে ধূমপান কৰাৰ ২ ঘন্টাৰ ভিতৰত স্তনপান কৰাব নালাগে। আকৌ, স্তনপান কৰাওকেই বা নকৰাওক কেঁচুৱাৰ ওচৰত কেতিয়াও ধূমপান কৰিব নালাগে। ধূমপান কৰিলে স্তনৰ গাখীৰ উৎপাদন কমি যায় আৰু ই শিশুৰ ওজন বৃদ্ধিত অন্তৰাই হয়। অত্যাধিক মদ্যপান কৰিলে শিশুটিৰ টোপনীভাৱ বৃদ্ধি পায় আৰু অত্যাধিকভাৱে ঘাঁমি পৰে।\nঅবৈধ নিচাজাতীয় দ্ৰব্যসমূহ: গৰ্ভাৱস্থাত অবৈধ দ্ৰব্যসমূহৰ ব্যৱহাৰে গৰ্ভাৱস্থাৰ জটিলতাৰ সৃষ্টি কৰিব পাৰে। লগতে ভ্ৰুণ আৰু নৱজাতকৰ বিকাশত গুৰুতৰ সমস্যাৰ সৃষ্টি হ’ব পাৰে। গৰ্ভৱতী মহিলাসকলে এনে নিচাজাতীয় দ্ৰব্যৰ বেজী ল’লে সংক্ৰমণৰ সম্ভাৱনা বৃদ্ধি পায়, যাৰ ফলত ভ্ৰুণলৈয়ো সংক্ৰমণ প্ৰসাৰিত হ’ব পাৰে বা ভ্ৰুণকো আক্ৰমণ কৰিব পাৰে। এই সংক্ৰমণবোৰৰ ভিতৰত পৰে, হেপাটাইটিছ-বি আৰু যৌন সম্পৰ্কৰ দ্বাৰা বিয়পা ৰোগসমূহ (এইডছসহ) ইয়াৰ বাহিৰেও গৰ্ভৱতী মহিলাই নিচাযুক্ত পদাৰ্থ গ্ৰহণ কৰিলে ভ্ৰুণৰ বিকাশ পৰ্য্যাপ্ত নহয়। প্ৰায়েই সময়ৰ পূৰ্বে প্ৰসৱ হোৱা দেখা যায়। যি সকল মহিলাই কোকেইন সেৱন কৰে তেওঁলোকৰ শিশুবোৰৰ ভিন্ন ধৰণৰ সমস্যা থকা দেখা যায়। অৱশ্যে এই সমস্যাবিলাকৰ কাৰণ কোকেইন হয় নে নহয় সেইটো জনা নাযায়। ইয়াৰ কাৰণ ধূমপান, আন নিচাযুক্ত দ্ৰব্য সেৱন, প্ৰসৱপূৰ্ব পৰিচৰ্য্যাৰ অভাৱ, দৰিদ্ৰতা আদিও হ’ব পাৰে।\nঅপিঅইডছ: অপিঅইডছ জাতীয় দ্ৰব্য যেনে হিৰ’ইন, মেথাডন, মৰফিন আদি দ্ৰব্যসমূহ তৎক্ষণাত গৰ্ভফুল পাৰ হৈ যাব পাৰে। ইয়াৰ ফলত ভ্ৰুণটো এইবোৰ দ্ৰৱ্যৰ প্ৰতি আসক্ত হৈ পৰে। জন্মৰ ৬ ঘন্টাৰ পৰা ৮ দিন পিছলৈকে নিচা এৰাৰ উপসৰ্গবোৰে দেখা দিব পাৰে। অৱশ্যে এনেবোৰ দ্ৰব্য গ্ৰহণৰ ফলত জন্মগত ত্ৰুটি হোৱাৰ ঘটনা বিৰল। গৰ্ভাৱস্থাত এনে দ্ৰব্যৰ ব্যৱহাৰে গৰ্ভাৱস্থাৰ বিভিন্ন জটিলতা যেনে, গৰ্ভপাত, কেঁচুৱাৰ অস্বাভাৱিক প্ৰকাশ, বা সময়ৰ পূৰ্বে প্ৰসৱ হোৱা ধৰণৰ আশংকা বৃদ্ধি কৰে। হিৰইন ব্যৱহাৰ কৰাসকলৰ কেঁচুৱা সৰু হোৱাৰ সম্ভাৱনা অতি অধিক।\nএম্ফেটামাইনছ: গৰ্ভাৱস্থাত এনে দ্ৰব্যৰ ব্যৱহাৰৰ ফলত জন্মগত ত্ৰুটি, বিশেষভাৱ হৃদযন্ত্ৰৰ ত্ৰুটি হ’ব পাৰে।\nমাৰিজুৱানা: গৰ্ভাৱস্থাত মাৰিজুৱানাৰ ব্যৱহাৰৰ ফলত ভ্ৰুণৰ ক্ষতি হয় নে নহয় সেইটো জানিব পৰা হোৱা নাই। মাৰিজুৱানাৰ প্ৰধান উপাদান হ’ল টেট্ৰাহাইড্ৰ’কেনাবিনল গৰ্ভফুলৰ আৱৰণ পাৰ হৈ যাব পাৰে। অৱশ্যে মাৰিজুৱানাই জন্মগত ত্ৰুটিৰ আশংকা বৃদ্ধি কৰে বা ভ্ৰুণৰ গঠনৰ প্ৰক্ৰিয়া লেহেমীয়া কৰি দিয়ে বুলি কব নোৱাৰি। গৰ্ভাৱস্থাত অতি বেছিকৈ গ্ৰহণ নকৰিলে মাৰিজুৱানাই নৱজাতকৰ আচাৰ-ব্যৱহাৰত সমস্যাৰ সৃষ্টি নকৰে।\nপ্ৰসৱবেদনা আৰু প্ৰসৱৰ সময়ত ব্যৱহৃত ঔষধসমূহ\nস্থানীয় চেতনানাশক মৰফিন, আৰু অন্যান্য বেদনানাশক ঔষধবোৰে সাধাৰণতে গৰ্ভফুলৰ আৱৰণ ভেদ কৰি যায়। ফলত এইবোৰে নৱজাতকক প্ৰভাৱিত কৰিব পাৰে। উদাহৰণস্বৰূপে এইবোৰে নৱজাতকৰ শ্বাস লোৱাৰ ইচ্ছা কমাই দিব পাৰে। সেইবাবেই এনে ঔষধবোৰ প্ৰসৱ বেদনাৰ সময়ত প্ৰয়োজন হ’লে আটাইতকৈ যিমান কম পৰিমাণত কামত আহে সেইখিনিয়েই ব্যৱহাৰ কৰা হয়। শিশুৰ উচ্চতা স্বাভাৱিকভাৱে বৃদ্ধি নাপাবও পাৰে বা ওজন অধিক বৃদ্ধি পাব পাৰে।


মূল – বাজি (এণ্টন চেকভ) অনুবাদ – হেমন্ত কাকতি – ফটাঢোল\nচন ১৯০১, ৰাচিয়াৰ চেইণ্ট পিটাৰ্চবাৰ্গ চহৰৰ দাঁতি-কাষৰীয়া অঞ্চলৰ শৰৎ কালৰ এটি সন্ধিয়া৷ আদবয়সীয়া ইনভেষ্টমেণ্ট বেঙ্কাৰ মিখেইল ট্ৰটস্কিয়ে তেওঁৰ বন্ধু বৰ্গক সন্ধিয়া ভোজনৰ বাবে আমন্ত্ৰণ জনাইছিল৷ তাত সমাজৰ বহু কেইজন গণ্য-মান্য মুখিয়াল লোকো উপস্থিত আছিল৷ তাৰ ভিতৰত মুখ্য আছিল তেওঁৰ লগৰে কেইজনমান বেংক ব্যৱসায়ী, নামী উকীল, চহৰৰ নাম থকা সাংবাদিক আৰু বুদ্ধিজীৱি এজনৰ লগতে বুদ্ধিদীপ্ত পঁচিশ বছৰীয়া লিওনাৰ্ডো নামৰ ডেকা ল’ৰা এজন৷ সন্ধিয়া চাহমেলত বহু কথাৰ আলোচনাৰ মাজতে এটা বিষয়েই প্ৰাধান্য পাইছিল; সেয়া আছিল “মৃত্যু দণ্ডৰ ঔচিত্য”৷ প্ৰায় ভাগ অতিথিয়ে মৃত্যুদণ্ডৰ বিৰোধিতা কৰিছিল৷ তেওঁলোকৰ যুক্তি আছিল এই দণ্ড অনৈতিক, অপ্ৰাসংগিক, অমানবীয় আৰু নিন্দনীয়৷ তেওঁলোকৰ মতে এই ধৰণৰ দণ্ড বিহাতকৈ গুৰুতৰ অপৰাধীক আজীৱন কাৰাবাস দিব লাগে৷\n: মই আপোনালোকৰ লগত একমত নহওঁ৷ যদিও মই দুয়োটাই হোৱাতো নিবিচাৰোঁ তথাপি অত্যন্ত গুৰুতৰ অপৰাধীয়ে বিচাৰত পাবলগীয়া চৰম শাস্তি হিচাবে মৃত্যুদণ্ডকহে বেছি প্ৰাধান্য দিম৷ মোৰ মতে এজন মানুহক আজীৱন কাৰাবাস দি প্ৰতিদিনে তিল তিলকৈ মৃত্যুৰ মুখলৈ ঠেলি দিয়াতকৈ খুউব কম সময়তে বৈদ্যুতিক শ্বক বা তেনে কোনো তাৎক্ষণিক কষ্টহীন মৃত্যু বৰণ কৰোৱাতো বেছি নৈতিক৷\nবেঙ্কাৰ জনে কৈ উঠিল৷\n: দুয়োটাই সমানে অনৈতিক৷\n: দুয়োটা পদ্ধতিৰে উদ্দেশ্য একেই৷ জীৱনটো কাঢ়ি নিয়া৷ আমাৰ শাসকীয় পক্ষ কোনো ভগবান নহয়, যে জীৱনটো কাঢ়ি ল’ব৷ যিহেতু জীৱন দান কৰিব নোৱাৰে গতিকে কাৰো জীৱন কাঢ়ি লোৱাৰ অধিকাৰ ভগৱানৰ বাহিৰে কাৰো নাই৷\nএইবাৰ পঁচিশ বছৰীয়া ডেকা ল’ৰাজনে মাত লগালে,\n: মৃত্যুদণ্ড আৰু আজীৱন কাৰাবাস দুয়োটাই অনৈতিক, কিন্তু কোনোবাই মোক যদি সোধে যে দুটাৰ ভিতৰত কোনটো বিচাৰিবা, মই আজীৱন কাৰাবাস হে বিচাৰিম৷ জীয়াই থকাটো মৃত্যুতকৈ বহুগুণে ভাল৷\nলাহে লাহে আলোচনাটো আৰু সজীৱ হৈ উঠিছিল৷ আদবয়সীয়া বেঙ্কাৰজন আবেগত উল্লাসিত হৈ উঠি হঠাতে টেবুলত হাতৰ মুঠিৰে ঢকা এটা মাৰি কৈ উঠিল,\n: হেৰা ডেকা ল’ৰা, বাদ দিয়াহে, মিছা কৈ কি লাভ? যদি সঁচা হয় মই দুই মিলিয়ন ৰুব’লৰ বাজি ৰাখিলোঁ৷ আজীৱন নেলাগে পাঁচ বছৰ মোৰ ঘৰত অকলশৰীয়া তলাবন্ধ কোঠা এটাত থাকি দেখুৱা৷\n: আপুনি যদি সঁচা বুলি ধৰি লৈছে ময়ো সকলোৰে সন্মুখত ক’লো, মই আপোনাৰ বাজি গ্ৰহণ কৰিলোঁ৷ আৰু শুনক, পাঁচ বছৰ নহয়, পোন্ধৰ বছৰ থাকিম৷\n: পোন্ধৰ? ডান! বন্ধুসকল সকলো সাক্ষী থাকিব৷ মই দুই মিলিয়নৰ বাজি ৰাখিলোঁ৷\nবেঙ্কাৰজনে উৎসাহ আৰু উত্তেজনাৰে কৈ উঠি সকলোৰে ফালে চালে৷ সমান উৎসাহেৰে লিওনাৰ্ডোও কৈ উঠিল-\n: আপুনি দুই মিলিয়ন ৰুব’ল ৰাখক, মই মোৰ স্বাধীনতা আপোনাৰ ওচৰত বন্ধকত ৰাখিলোঁ৷\nএনেদৰেই সেই সৰু চহৰখনত এটা নাভূত নাশ্ৰুত আৰু অনৰ্থক বাজিৰ ঘটনা সংঘটিত হ’ল৷ আনন্দ আৰু উত্তেজনাত প্ৰায় আত্মহাৰা অহংকাৰী বেঙ্কাৰজনে তেতিয়াও লিওনাৰ্ডোক কৈ চাইছিল,\n: ভাবি চিন্তি চোৱা ডেকা ল’ৰা, এতিয়াও সময় আছে, মোৰ কাৰণে দুই মিলিয়ন অতি ক্ষুদ্ৰ কথা, কিন্তু তুমি তোমাৰ জীৱনৰ শ্ৰেষ্ঠতম সময়বোৰ বন্দী অৱস্থাতে হেৰুৱাবা৷ স্ব-নিৰ্বাসিত বন্দীত্বই তোমাক খুলি খুলি খাব৷ মোৰ তোমালৈ বেয়াই লাগিছে৷\nআজি এতিয়া বেঙ্কাৰজনে বাৰান্দাতে পায়চাৰী কৰি কৰি পুৰণা কথাবোৰ মনত পেলাই ভাবি আছে আৰু নিজকে প্ৰশ্ন কৰিছে,\n: এই বাজিটোৰ এনে উদ্দেশ্যই বা কি আছিল? মানুহজনে জীৱনৰ শ্ৰেষ্ঠতম বছৰবোৰ হেৰাই কি পালে, ময়েই বা এই দুই মিলিয়ন হেৰুৱাই কি পালোঁ৷ এইটোৱেই প্ৰমাণ হয় এয়া হয়তো মোৰ দৰে অহংকাৰী কিম্বা অভিমানী মনৰ মানুহৰ জেদ আৰু ল’ৰাজনৰ টকা পইচাৰ প্ৰতি থকা লালসা…!\nলাহে লাহে সেইদিনা গধূলি আৰু কি কি হৈছিল সেই পুৰণা কথাবোৰ এফালৰ পৰা সোঁত বোৱাদি তেওঁৰ মনলৈ আহিবলৈ ধৰিলে৷ সিদিনা এইটো সিদ্ধান্ত লোৱা হৈছিল যে ল’ৰাজনে তেওঁৰ বাগিছাৰ পিছফালে থকা সৰু ঘৰটোৰ কোঠা এটাত তেওঁৰ মালী এজনৰ তত্ত্বাৱধানত কটাব লাগিব৷ সমগ্ৰ পোন্ধৰ বছৰ কালত কোনো মানুহক দেখা বা মাত শুনিবলৈ তেওঁ সেই ঘৰটোৰ সীমা অতিক্ৰম কৰিব নোৱাৰিব৷ সেই সময়চোৱাৰ ভিতৰত তেওঁক এটা বাদ্যযন্ত্ৰ আৰু সকলো ধৰণৰ কিতাপ পত্ৰ দিয়া হ’ব৷ চিঠি পত্ৰ লিখিব বা লিখা পঢ়া কৰিব পাৰিব৷ মদ আৰু ধুমপান কৰিব পাৰিব৷ কেবল বাহিৰৰ জগতখনৰ লগত যোগাযোগ ৰখাৰ একমাত্ৰ মাধ্যম হ’ব দুই ফুটৰ জালি লগোৱা খিৰিকী এখন৷ চুক্তি মতে এই স্ব-নিৰ্বাসন আৰম্ভ হ’ব ১৮৭০ চনৰ নৱেম্বৰ মাহৰ চৌধ্য তাৰিখে ৰাতি বাৰ বজাৰ পৰা ১৮৮৫ চনৰ চৌধ্য নবেম্বৰ দিনৰ বাৰ বজালৈকে৷ এই সময়সীমাৰ এক মিনিটৰ হেৰ ফেৰ হ’লেই এই চুক্তি লংঘন হ’ব আৰু বেঙ্কাৰজনে এটা ফুটা কড়িও দিবলৈ মান্তি নহ’ব৷\nতেওঁ লিখা ডায়েৰীৰ টোকাবোৰ কোনোবাই পঢ়িলে গম পালেহেঁতেন যে বন্দিত্বৰ প্ৰথম বছৰটো লিওনাৰ্ডোয়ে নিসংগতাৰ পৰা হোৱা প্ৰচণ্ড মানসিক চাপ আৰু দুশ্চিন্তাৰ মাজেৰে পাৰ কৰিছিল৷ দূৰৰ পৰাই পিয়ানোৰ শব্দ দিনে ৰাতি শুনা গৈছিল৷\nতেওঁ মদ আৰু ধুম্ৰপান কৰা নাছিল ৷ মদৰ বিষয়ে তেওঁ লিখিছিল যে মদে মানুহৰ অন্তৰ্নিহিত ইচ্ছা আকাংক্ষাবোৰ জগাই তোলে আৰু ইচ্ছাই হ’ল বন্দীৰ প্ৰধান শত্ৰু; তাৰ উপৰিও পৃথিবীত ভাল ৱাইন খোৱাৰ সমান সুখ নাই যদিও খাই উঠি প্ৰিয়জনক লগ নোপোৱাৰ সমান দুখো নাই৷ ধুমপানে কোঠাৰ বতাহ-পানী দুষিত কৰে৷ প্ৰথম বছৰত তেওঁ প্ৰেমৰ উপন্যাস, ৰস-ৰচনা বা ৰহস্য কাহিনী জাতীয় কিতাপবোৰহে পঢ়ি ভাল পাইছিল৷\nদ্বিতীয় বছৰত পিয়ানোৰ মাত শুনা নগৈছিল৷ কিতাপৰো সোৱাদ সলনি হৈছিল৷ কিছু ধ্ৰুপদী সাহিত্য বাছি লৈছিল৷ পঞ্চম বছৰত কোঠাৰ পৰা আকৌ কিছু সংগীত ভাঁহি আহিছিল৷ তেওঁৰ কোঠাৰ খিৰিকীখনৰ ওচৰেৰে অহা যোৱা কৰা প্ৰত্যক্ষদৰ্শীৰ মতে কিছু বছৰ তেওঁ একো কৰা নাছিল একমাত্ৰ খোৱা, শোৱা আৰু মদ্যপান কৰাৰ বাহিৰে৷ মাজে মাজে হামিয়াই আৰু কেতিয়াবা নিজেই নিজৰ লগত কথা পাতে৷ যদি কিতাপ নপঢ়ে তেওঁ ঘণ্টাৰ পিছত ঘণ্টা ধৰি কিবা লিখিবলৈ লয়, গোটেই ৰাতিটো কিবা কিবি লিখে আৰু ৰাতিপুৱাই গোটেইবোৰ ফালি পেলায়৷ একাধিক বাৰ তেওঁক কন্দাও শুনা গৈছিল৷\nষষ্ঠ বছৰৰ দ্বিতীয়াৰ্ধৰ ফালে বন্দীজনে খুউব উৎসাহেৰে ভাষাতত্ত্ব, দৰ্শন আৰু বুৰঞ্জী বিষয়ৰ কিতাপ এনেকৈ পঢ়াত লাগিল যেন তেওঁ এই কিতাপ বোৰৰ মাজতে নিজকে উৎসৰ্গিত কৰিলে৷ বেঙ্কাৰজনে কিতাপ কিনি দি তত পোৱা নাছিল৷ প্ৰায় চাৰি বছৰৰ ব্যৱধানত তেওঁ প্ৰায় ছশ কিতাপ পঢ়ি শেষ কৰিছিল৷ এইখিনি সময়তে লিওনাৰ্ডোয়ে মিখেইল ট্ৰটস্কিলৈ লিখা চিঠি এখন আহিছিল-\n“শ্ৰদ্ধাৰ মিখেইল ট্ৰটস্কি,\nমই এই চিঠিখন ছটা ভাষাতেই লিখিছোঁ৷ আশাকৰোঁ এইখন আপুনি তেওঁলোকক পঢ়িবলৈ দিব যিয়ে এই ভাষাবোৰ বুজি পায়৷ যদি তেওঁলোকে এটাও ভুল উলিয়াব নোৱাৰে তেতিয়া হ’লে আপুনি অনুগ্ৰহ কৰি আপোনাৰ বাগিছাত এটা ডাঙৰ কৈ শব্দ হোৱাকে বন্দুকৰ গুলী ফুটাব, তেতিয়া মই বুজি পাম যে মোৰ অত’ বছৰৰ চেষ্টা ও সাধনা অথলে যোৱা নাই৷ বিভিন্ন ঠাইৰ ভিন ভিন বয়সৰ পণ্ডিত প্ৰৱৰ লোকসকলে বিভিন্ন ভাষা ক’লেও একে অগ্নিয়ে তেওঁলোকক দহে৷ অহ! তেওঁলোকক জানিব আৰু বুজিবলৈ পাই এই অপাৰ্থিৱ সুখত মই কিমান সুখী যদিহে আপুনি এবাৰ বুজিব পাৰিলেহেঁতেন!”\nবাগিছাত দুটা বৃহৎ শব্দেৰে লিওনাৰ্ডোৰ ইচ্ছা পুৰণ কৰা হৈছিল সেইদিনা৷\nদশম বৰ্ষৰ শেষৰ ফালে বন্দীজনে প্ৰায় লৰচৰ নকৰাকৈ টেবুলত বহি বিশেষ একো নপঢ়ি পঢ়িছিল মাথো “Gospel“ (খ্ৰীষ্টান ধৰ্মৰ বাণী সমূহৰ কিছু অংশ)৷ ট্ৰটস্কিয়ে এই কথাটো ভাবি আচৰিত হৈছিল যে ইমান ছশ কিতাপৰ পুংখানুপুখ জ্ঞান আহৰণ কৰি পাণ্ডিত্য লাভ কৰা ব্যক্তি এজনে সাধাৰণ লোকেও বুজিব পৰা এই ধৰ্মবাণীবোৰৰ মাজত নো কি পাইছিল৷ তাৰ পিছতে আৰম্ভ কৰিছিল ধৰ্মতত্ত্ব আৰু ধাৰ্মিক বুৰঞ্জী সমূহৰ অধ্যয়ন৷\nলিওনাৰ্ডোৱে শেষৰ দুটা বছৰত সোৱাদ সলনি কৰি বাছ-বিছাৰ নোহোৱাকৈ পঢ়া আৰম্ভ কৰিছিল৷ কেতিয়াবা শ্বেক্সপিয়েৰ বা বাইৰণ নহ’লে প্ৰকৃতি বিজ্ঞান, কেতিয়াবা ৰসায়ন নহ’লে বনৌষধি বিদ্যা, কেতিয়াবা আকৌ দৰ্শন শাস্ত্ৰ নহ’লে কোনো ধাৰ্মিক ৰচনা৷ তেওঁৰ লিখা-পঢ়াৰ শৈলীৰ পৰা এনে ধাৰণা হৈছিল মধ্য সাগৰত জাহাজ ডুবাৰ পিছত যেন অথাই সাগৰত সাঁতুৰি নাদুৰি জীয়াই থকাৰ তাড়নাত সাগৰ পৃষ্ঠত ভাঁহি অহা যি কোনো বস্তুকে এটাৰ পিছত আনটোক সাবটি ল’ব৷\nবয়সস্থ মিখেইল ট্ৰটস্কিয়ে সেইদিনা পুৰণি স্মৃতি ৰোমন্থন কৰি কৰি ভাবিছিল-\n“কাইলৈ দুপৰীয়া বাৰটা বজাত লিওনাৰ্ডোৱে স্বাধীনতা লাভ কৰিব৷ চুক্তি পত্ৰ মতে মই তাক দুই মিলিয়ন ৰুব’ল দিব লাগিব৷ দি দিলেই সকলো শেষ! মই হয়তো দেৱলীয়া হৈ যাম৷”\nপোন্ধৰ বছৰ আগতে হয়তো তেওঁৰ কাৰণে দুই মিলিয়ন তেনেই সামান্য ৰূপ আছিল৷ আজিৰ দিনত তেওঁ নিজকে এইটো প্ৰশ্ন সুধিবলৈ ভয় যে তেওঁৰ স্থাৱৰ সম্পত্তি বেছি নে ধাৰৰ পৰিমাণ বেছি৷ ষ্টক বিনিময় কেন্দ্ৰত খেলা বেহিচাপ জুৱা আৰু কিছু অলীক কল্পনাৰে লোৱা কিছু সিদ্ধান্তৰ বাবে তেওঁ আজি অৰ্থনৈতিক ভাৱে জুৰুলা আৰু পৰিশ্ৰান্ত৷ এসময়ৰ সাহসী আৰু আত্মবিশ্বাসী বিনিয়োগী বেঙ্কাৰজন আজি এজন তেনেই সাধাৰণ মধ্যভোগী বিনিয়োগকাৰী যিয়ে ষ্টক বজাৰৰ দৈনিক প্ৰত্যেক উত্থান পতনৰ বা-মাৰলিত নিজকে চম্ভালি ৰখাৰ বাবেও দহবাৰ চিন্তা কৰিব লগীয়া হয়৷\n“অভিশপ্ত বাজি!” হতাশাত মূৰটো খামুচি ধৰি মিখেইল ট্ৰটস্কিয়ে ভোৰভোৰালে৷\n: সি নমৰিল কিয় ইমান দিনে? তাৰ চল্লিচ বছৰ হৈছেহে! সি মোৰ শেষ পইচাখিনিও লৈ মৌজ-মস্তি কৰিব, বিয়া পাতিব, জীৱনটোক উপভোগ কৰিব৷ বিনিয়োগ কেন্দ্ৰত গৈ জুৱা খেলিব আৰু মই ভিখাৰীৰ নিচিনা হিংসাৰ দৃষ্টিৰে তালৈ চাই ৰ’ম৷ তাৰ মুখত হয়তো শুনিম ’মোৰ এই জীৱন যোৰা সুখৰ বাবে মই আপোনাৰ ওচৰত চিৰ কৃতজ্ঞ! আপোনাক কিবা সহায় লাগিলে ক’ব৷’ না-হ! ইমান সহ্য মই কৰিব নোৱাৰিম৷ এই সমস্ত লজ্জা আৰু শঙ্কাৰ পৰা নিৰাময় পোৱাৰ এটাই পথ বাছি আছে; সেয়া হ’ল লিওনাৰ্ডোৰ মৃত্যু!\nতেতিয়া পুৱতি নিশা৷ প্ৰায় তিনিটা বাজিছে৷ বেঙ্কাৰজন হাতত সাৰে ভৰিত সাৰে উঠি গ’ল৷ বাহিৰত কিছু ঝিলি পোকৰ মাত আৰু বতাহত হালি জালি হোৱা কিছু গছৰ শব্দৰ বাদে একো শুনা নগৈছিল৷ অকণো সাৰসুৰ নোহোৱাকৈ তেওঁ পোন্ধৰ বছৰ নোখোলাকৈ থকা ধাতুৰে নিৰ্মিত চেল্ফটোৰ ভিতৰৰ পৰা সযতনে ৰাখি থোৱা লিওনাৰ্ডোৰ বন্ধ কোঠাৰ চাবিটো হাতত লৈ তাৰ কোঠাৰ ফালে আগুৱালে৷ পিন্ধনত মূৰৰ পৰা ভৰিলৈকে এটা ক’লা ৰঙৰ অ’ভাৰকোট৷ নৱেম্বৰৰ হিম শীতল চেঁচা এটি নিশা লগতে কিনকিনিয়া বৰষুণ, বাগিছাখনো ঘিট মিট অন্ধকাৰে আৱৰি ৰাখিছিল৷ এছাটি হিমশীতল চেঁচা বতাহ যেন বাগিছাৰ ইমূৰৰ পৰা সিমূৰলৈ দৌৰ মাৰি গছবোৰক অলপো জিৰাবলৈ দিয়া নাছিল৷ চাৰিওফালে কেৱল অন্ধকাৰাছন্ন পৰিবেশ, নিজৰ গাটোকো দেখাৰ সাধ্য নাই৷ মিখেইলে দুবাৰো চকীদাৰজনক মাতিলে…৷ নাই কাৰো সাৰসুৰ নাই৷ চকীদাৰজনে হয়তো এই বতাহ বৰষুণৰ পৰা নিৰাপদ দুৰত্বত গৈ ৰান্ধনীঘৰ কিম্বা ফুলনিৰ সিটোমূৰে থকা গ্ৰীনহাউচটোত গৈ টোপনিত লালকাল!\n: যদি মই মোৰ এই স্বাৰ্থ সিদ্ধিৰ ’কাম’টো সমাপন কৰোঁ সন্দেহৰ আঙুলি যাব চকীদাৰ জনলৈ!\nবুঢ়া মিখেইলে নিজকে নিজে কৈ উঠিল৷ লাহে লাহে বুঢ়া মিখেইল গৈ লিওনাৰ্ডোৰ কোঠাৰ দুৱাৰ দলিত উপস্থিত হ’ল৷ পোহৰৰ অভাৱত একো নেদেখি জুইশলা কাঠি এডাল জ্বলাই ল’লে৷ ভিতৰত যেন কোনো আত্মা নাছিল৷ মামৰে ধৰা তলাটো চুই চালে৷ চাবিপাত সুমুৱাই ঘূৰাই দিয়াত ক্ৰিক কৰি এটা শব্দ কৰি তলাটো খুলি গ’ল৷ জুইশলা কাঠি ডাল নুমাই যোৱাৰ লগে লগে বুঢ়া মিখেইলৰ এক অজান আশঙ্কা আৰু আবেগৰ এক মিশ্ৰিত প্ৰতিক্ৰিয়াত বুকুখন কঁপি উঠিল৷ দৰ্জাখন অকণ মান ফাঁক কৰি জুমি চালে- ভিতৰত ঢিমিক ঢামাক কে মম বাটি এডাল জ্বলি আছিল৷ লিওনাৰ্ডোই আঠু দুটাত মূৰটো গুজি টেবুলখনতে বহি আছিল৷ টেবুলৰ চাৰিওফালে আৰু কাৰ্পেটত সিঁচৰিত হৈ আছিল কিছু মেলিথোৱা কিতাপ৷\nপ্ৰায় পাঁচ মিনিট গ’ল, বন্দীজনে এবাৰো লৰচৰ নকৰিলে৷ সুদীৰ্ঘ পোন্ধৰটা বছৰৰ স্ব-নিৰ্বাসনে হয়তো লিওনাৰ্ডোক শিকাইছিল ষ্টেচুৰ দৰে স্থিৰ হৈ থাকিবলৈ৷ মিখেইলে দৰজাখনত দুবাৰ টুকুৰিয়ালে৷ কিন্তু আশাকৰা ধৰণে কোনো উত্তৰ নেপালে৷ লিওনাৰ্ডো যেন জীৱনহীন এটা ষ্টেচুলৈ পৰ্য্যবসিত হৈছে৷ মমৰ পোহৰত তাৰ হাড়ে ছালে লগা দেহাটোৰ লগতে দীঘল দীঘল আউলি বাউলি চুলিবোৰ জিলিকি উঠিছিল৷ অলপ ওচৰৰ পৰা তাৰ দুয়োগাল সোমাই যোৱা হনু আৰু এজোপা দীঘল দাড়িৰে মটীয়া হালধীয়া মুখখনো চকুত পৰিল৷ তেওঁক দেখি কোনেও বিশ্বাস নকৰিব যে তেওঁৰ বয়স মাত্ৰ চল্লিচ!\nসি শুই আছিল……৷ দো খাই থকা মূৰটোৰ আগত পৰি আছিল বহুত সৰু সৰু আখৰেৰে কিবা লিখি থোৱা এখিলা দীঘল কাগজ৷\n: অহ বেচেৰা! সি হয়তো শুই শুই ভাবি আছে তাৰ দুই মিলিয়নৰ কথা! এই আধামৰা মানুহজনক ঠেলা এটা মাৰি যদি মুখত গাৰুটোৰে হেঁচা মাৰি ধৰোঁ দুই মিনিটতে তাৰ মৃত্যু হ’ব আৰু কোনো বিদগ্ধ ফৰেনচিক বিশেষজ্ঞও ভাবিবই নোৱাৰিব যে এইটো এটা পৰিকল্পিত হত্যাকাণ্ড! কিন্তু কি লিখিছে সেয়া আগতে পঢ়ি লওঁ……!\nমিখেইলে কাগজখন হাতত তুলি ল’লে আৰু লিখা কথাখিনি পঢ়ি গ’ল-\n: কাইলৈ দুপৰীয়া বাৰ বজাত মই মোৰ স্বাধীনতা ঘূৰাই পাম, অন্য মানুহৰ সংস্পৰ্শত অহাৰ অধিকাৰো ঘূৰাই পাম৷ কিন্তু মই এই কোঠাটো এৰি গৈ সুৰ্য্যৰ কিৰণ দেখাৰ আগতে আপোনাক কিছু কথা কোৱাৰ আৱশ্যকতা অনুভৱ কৰিছোঁ৷ মই সম্পুৰ্ণ সজ্ঞানে আৰু সুস্থ মস্তিস্কৰে ভগৱানৰ নামত (যাক মই বিশ্বাস কৰোঁ) শপত খাই কওঁ যে মই জীৱন, স্বাস্থ্য আৰু স্বাধীনতাক ঘৃণা কৰোঁ৷ এইবোৰকে আপোনাৰ কিতাপবোৰত পৃথিবীত অতিকৈ ভাল আৰু সুন্দৰ বস্তু বুলি বৰ্ণনা কৰা হৈছে৷\nযোৱা পোন্ধৰটা বছৰে মই সমস্ত পাৰ্থিৱ জীৱনৰ বিষয়ে অধ্যয়ন কৰিলোঁ৷ এইটো সঁচা যে মই পৃথিৱী আৰু মানুহ দেখা নাই, কিন্তু আপোনাৰ কিতাপৰ যোগেদি মই অনেক সুগন্ধি ওৱাইনৰ সোৱাদ ললোঁ, মই বহুত গীত গালোঁ, জংঘলত চিকাৰ ধৰিলোঁ, বহু নাৰীৰ প্ৰেমত পৰিলোঁ৷ অসাধাৰণ প্ৰতিভাশালী কবি আৰু সাহিত্যিক সকলে তেওঁলোকৰ ৰচনাত সৃষ্টি কৰা সৌন্দৰ্য্যৰ মায়াজাল মাথো মেঘৰ দৰে এক মায়া৷ বহু নিশা এই মায়াজালত ঘূৰি ফুৰিলোঁ, বহুতে মোৰ কাণত ফুচফুচাই বহু সাধুকথা শুনালে৷ আপোনাৰ কিতাপৰ যোগেদি মই এলবুৰ্জ্ আৰু মণ্ট ব্লেঙ্ক্ ৰ সুউচ্ছ শৃংগত বগাই ফুৰিলোঁ, সেই শৃংগত উঠিয়েই বহু সুৰ্য্যোদয় আৰু সুৰ্য্যাস্তত সাগৰৰ তীৰত ভাঁহি অহা মিঠা ৰঙৰ সমাহাৰ দেখিলোঁ, বহু ধুমুহা, নদী, দেশ বিদেশ, চহৰ নগৰ, পাহাৰ পৰ্বতক ওচৰৰ পৰা চালোঁ৷ দূৰৰ কোনো আস্তাৱলৰ চালকৰ বাঁহীৰ সুৰ ভাঁহি অহা শুনিলোঁ আৰু শুনিলোঁ চয়তানৰ চিৎকাৰ৷ আপোনাৰ কিতাপৰ যোগেদি চুই পালোঁ কোনো সৰগৰ অপেশ্বৰীৰ মোলায়েম পাখি৷ বহু যুদ্ধ বিগ্ৰহ দেখিলোঁ, বহু ৰাষ্ট্ৰ অধিকাৰ কৰিলোঁ, যুঁজিলোঁ, বাগৰিলোঁ, হাৰিলোঁ, তলিহীন সাগৰত সাতুৰিলোঁ আৰু বহুতো অসাধ্য সাধন কৰিলোঁ৷ মই নিজেই কেইবাটাও ধৰ্মৰ সৃষ্টি কৰিলোঁ, ভাঙিলোঁ, গঢ়িলোঁ৷ বহুতৰ উত্থান পতন দেখিলোঁ৷ বহু জ্ঞান প্ৰাপ্তি ঘটিল৷ এতিয়া মই বুজি পাওঁ যে মই আপোনাতকৈ বহু বেছি জ্ঞানী৷\nমই এতিয়া আপোনাৰ কিতাপক ঘৃণা কৰোঁ, পৃথিৱীৰ সমস্ত আশীৰ্বাদ আৰু জ্ঞান মোৰ বৈৰী৷ এই সকলোবোৰ মৰীচিকাৰ দৰে অনাহুত, অমূলক, অনৰ্থক, মূল্যহীন আৰু মায়াময়৷ মৃত্যুৰ আগত আপোনাৰ জ্ঞান গৌৰৱ সকলো গৌণ৷ এই গোলকৰ লগতে এদিন আপোনাৰ অস্তিত্ব, বুৰঞ্জী আৰু অমূল্য পাণ্ডিত্ব সকলো জলি পুৰি বা বৰফাবৃত হৈ নিঃশেষ হৈ যাব৷ আপুনি আপোনাৰ যুক্তি হেৰুৱাইছে আৰু ভুল পথে পৰিচালিত হৈছে৷ আপুনি মিছাকৈ সঁচা আৰু ৰহস্যাবৃত মায়াকে সৌন্দৰ্য্য বুলি ভাবি লৈছে৷\nআপুনি আশ্চৰ্য্যচকিত হ’লহেঁতেন যদিহে আপেল বা কমলা গছৰ পৰা জেঠি বা ভেকুলীৰ জন্ম হলহেঁতেন, সুগন্ধি গোলাপৰ গোন্ধটো যদি ঘৰ্মাক্ত ঘোঁৰাৰ দৰে গোন্ধালেহেঁতেন, সেয়ে মই আপোনাৰ চিন্তাধাৰাৰ ওপৰতে আচৰিত হৈছোঁ যি য়ে এই মায়াময় পৃথিবীখনকেই স্বৰ্গ বুলি ভাবি লৈছে৷ এতিয়া মই আপোনাক আৰু বুজিবলৈ চেষ্টা নকৰোঁ৷ মই যে এই সমস্ত পাৰ্থিব সুখক ঘৃণা কৰোঁ আৰু সেয়ে মোৰ এই চিন্তাধাৰাক সঁচা প্ৰমাণিত কৰিবলৈ মই আপোনাৰ পৰা পাবলগীয়া দুই মিলিয়ন ৰুব’ল সজ্ঞানে ত্যাগ কৰিলোঁ৷ মোক নিজকে এই প্ৰাপ্য টকাৰ অধিকাৰৰ পৰা বঞ্চিত কৰিবলৈ চুক্তিমতে থকা সময়সীমাৰ পাঁচ ঘণ্টা আগতেই ওলাই যাম আৰু চুক্তিৰ চৰ্ত উলঙ্ঘন কৰিম বুলি থিৰাং কৰিলোঁ৷\nমিখেইলে চিঠিখন পঢ়ি উঠি পুনৰ টেবুলৰ ওপৰত থ’লে৷ লিওনাৰ্ডোৰ কপালত চুমা এটা খাই প্ৰায় অশ্ৰুসিক্ত নয়নেৰে কোঠাটোৰ পৰা লাহে লাহে ওলাই গ’ল৷ নিজৰ ঘৰৰ বিছনাখনত বাগৰি মিখেইলে বহুপৰ শোৱালৈ চেষ্টা কৰিছিল যদিও পৰা নাছিল৷ ষ্টক বিনিময় কেন্দ্ৰত বহুত ডাঙৰ জুৱাত হাৰিও হয়তো তেওঁ জীৱনত কেতিয়াও নিজৰ ওপৰত ইমান লজ্জা, আত্মগ্লানি আৰু ঘৃণা জন্মা নাছিল৷ কথাবোৰ ভাবি ভাবি আবেগতে চকুৰে কেৱল চকুলো বাগৰিছিল৷\nপিছদিনা ৰাতিপুৱা চকীদাৰজন ভয়ে ভয়ে আহি মিখেইলক লিওনাৰ্ডো অন্তৰ্ধান হোৱা খবৰটো দিছিল৷ মিখেইলে একো নকৈ মাথো চকীদাৰজনৰ লগত আহি লিওনাৰ্ডোৰ কোঠাটো পৰীক্ষা কৰি নিশ্চিত কৰিছিল যে লিওনাৰ্ডো পলাই গৈছে৷ লিওনাৰ্ডোৰ চিঠিখন হাতত তুলি লৈ এপলক চাই মিখেইল আগবাঢ়িছিল সেই সুৰক্ষিত চেল্ফটোৰ ফালে য’ত লিওনাৰ্ডোৰ কোঠাৰ চাবিপাত আজি পোন্ধৰ বছৰে সুমুৱাই থৈছিল৷ সেই চিঠিখনো একেটা চেল্ফতে সুমুৱালে আৰু বাহিৰলৈ ওলাই আহি সেই বেৰখনৰ ফালে চাই ৰ’ল, যিখন বগাই পাৰ হৈ কোনো দূৰ দিগন্তলৈ মুক্ত বিহংগৰ দৰে লিওনাৰ্ডো ইতিমধ্যে ওলাই গৈছিল৷\n[মোৰ অন্যতম প্ৰিয় গল্পকাৰ চেকভৰ মূল গল্পটোত মিখেইল ট্ৰটস্কি আৰু লিওনাৰ্ডো নাম দুটাৰ উল্লেখ নাছিল৷ এয়া মোৰ কল্পনা কৰি দিয়া নামহে৷ – অনুবাদক]\n« বায়ুবেগ – উজ্বল ফুকন\nফটোৱেনো কি কয় 1 »\nদাদা, পঢ়ি বঢ়িয়া লাগিল ৷\nপঢ়ি ভাল পালো দাদা\nপঢ়ি চোৱা বাবে সকলোকে ধন্যবাদ\nপঢ়ি ভাল লাগিল, সুন্দৰ অনুবাদ


অসম কুইজ - AXOM QUIZ in Assamese Language [GK] অসম কুইজ - AXOM QUIZ in Assamese Language [GK]\nHomeQuizঅসম কুইজ - AXOM QUIZ in Assamese Language [GK]\nঅসম কুইজ - AXOM QUIZ in Assamese Language [GK]\nASSAMESE GK Tuesday, August 17, 2021 2\nAXOM QUIZ in Assamese Language [GK]\nOnline Quiz Test in Assamese Part 1\nOnline Quiz Test in Assamese Part 2\nOnline Quiz Test in Assamese Part 3\nOnline Quiz Test in Assamese Part 4\nOnline Quiz Test in Assamese Part 5\n১) প্ৰশ্ন: “জোনাকৰে ৰাতি, অসমীৰে মাটি”.. এৰাবাটৰ সুৰ কথাছবিৰ এ‍ই বিখ্যাত গীতটিৰ গীতি সাহিত্যৰ ক্ষেত্ৰত অদ্বিতীয় বৈশিষ্ট আছে। কি জানেনে?\nউত্তৰ: এ‍ইটোৱেই কেৱল এনে এটি অসমীয়া গীত, যিটোৰ কথাংশ ৰৈখিক বা linear lyricsত ৰচিত; অৰ্থাত্ গোটে‍ই গীতটোত কোনো এটা শাৰীৰ পুনৰাবৃত্তি হোৱা নাই।\n২) প্ৰশ্ন: বিহুগীতত ব্যৱহৃত সকলো বাজনাৰ ভিতৰত কেৱল এবিধ বাজনা মাটিৰে নিৰ্মিত। বাজনাবিধৰ নাম কি জানেনে?\n৩) প্ৰশ্ন: ভূপেন হাজৰিকাৰ কণ্ঠত বাণীবন্ধন হোৱা প্ৰথম গীতটো কি?\nউত্তৰ: কাষতে কলচী লৈ যায় ঐ ৰচকী বাই। কথা-সুৰ: বিষ্ণু ৰাভা।\n৪) প্ৰশ্ন: .ইংৰাজৰ বিৰুদ্ধে প্ৰথম অসমীয়া বিদ্ৰোহ কিমান চনত আৰু কাৰ নেতৃত্বত হৈছিল?\nউত্তৰ: ১৮২৮ চনত আহোম আমোলা ধনঞ্জয় বৰগোহাঁই আৰু গোমধৰ কোঁৱৰৰ নেতৃত্বত।\n৫) প্ৰশ্ন: প্ৰথম অসমীয়া ছপা পুথি কোনখন?\nউত্তৰ: ধৰ্ম পুস্তক।\n৬) “অসমত যাৰ জন্ম, যি অসমত স্থায়ীভাৱে বসবাস কৰিছে, যি অসমীয়া ভাষা কয়, যি অসমৰ জাতীয় জীৱনৰ সৈতে নিৰৱিচ্ছিন্ন সম্পৰ্ক গঢ়ি তুলিছে আৰু অসমৰ স্বাৰ্থ-স্বত্ব সংৰক্ষণৰ অৰ্থে আন্তৰিকতাৰে সৈতে বৰঙণি যোগাইছে, তেৱেঁই অসমীয়া । ” – অসমীয়া সম্বন্ধে এই সংজ্ঞা কোনে আগবঢ়াইছিল?\nউত্তৰ: ড° লীলা গগৈ।\nঅসম কুইজ [বিষয়: বিখ্যাত অসমীয়া ব্যক্তিত্ব] [ASSAM QUIZ]\n১. সত্যনাথ বৰুৱা আৰু স্বৰ্ণলতা বৰুৱাৰ সুযোগ্য সন্তান্গৰাকীয়ে ১৯৬৭ চনত কটন মহাবিদ্যলয়ত পৰিচালনা কৰিছিল অসমৰ প্ৰথমখন কুইজ প্ৰতিযোগিতা। ১৯৮৪ চনৰ ২৪ মাৰ্চত অসমৰ প্ৰথমখন টিভি কুইজো তেৱেই পৰিচালনা কৰিছিল। ‘FATHER OF NORTH-EAST QUIZZING’ বুলি পৰিছিত এইগৰাকী পুৰোধা ব্যক্তিৰ নাম কি বাৰু?\nউ: গুৱাহাটী কটন মহাবিদ্যালয়ৰ প্ৰাক্তন অধ্যক্ষ বিশিষ্ট অৰ্থনীতিবিদ দিলীপ কুমাৰ বৰুৱা চাৰ।\n২. গুৰু দত্ত হল হিন্দী বোলছবিৰ এগৰাকী প্ৰখ্যাত অভিনেতা-পৰিচালক।\nকিন্তু অসমীয়া সাহিত্যত গুৰু দত্ত কোন?\nউ: গুণাভিৰম বৰুৱা। গুৰু দত্ত তেওঁৰ চদ্মনাম।\n৩. অৰ্জুন বটা বিজয়ী প্ৰথম অসমীয়া হ’ল ভোগেশ্বৰ বৰুৱা। ২য় জন অসমীয়া হ’ল এগৰাকী মহিলা। এওঁ আছিল অসমৰ প্ৰথম আন্তঃৰাষ্ট্ৰীয় মহিলা টেবল-টেনিচ খেলুৱৈ। কোন বাৰু এইগৰাকী ক্ৰীড়াবিদ?\nউ: মনালিছা বৰুৱা মেহতা।\n৪. ১৯১৭ চন। শিৱসাগৰ। পদ্মনাথ গোহাইবৰুৱাৰ সভাপতিত্বত বহিছিল অসম সাহিত্য সভাৰ প্ৰথম অধিৱেশন। বাৰু, সেইবছৰ অসম সাহিত্য সভাৰ মুখ্য সম্পাদক কোন আছিল?\nউ: শৰত্‍চন্দ্ৰ গোস্বামী।\n৫. অসমৰ প্ৰথম কথাছবি ’জয়মতী’। জয়মতী কোঁৱৰী নাটখনৰ আধাৰত ৰুপকোৱৰ জ্যোতিপ্ৰসাদ আগৰৱালাই ১৯৩৫ চনত নিৰ্মান কৰিছিল অসমৰ প্ৰথম কথাছবিখন। এই নাটখনৰ নাট্যকাৰজন আকৌ আছিল ১৯২৬ চনত বহা অসম সাহিত্য সভাৰ গুৱাহাটী অধিবেশনৰ সভাপতি। কোন বাৰু এইগৰাকী স্বনামধন্য সাহিত্যিক?\nউ: লহ্মীনাথ বেজবৰুৱা।\n৬. এৰাবাটৰ সুৰ কথাছবিখনৰ কথা কওঁ। ‘ভুজলুং কা’ ওলাইছে। বজাই আছে চাৰিণ্ডা(এবিধ বড়ো লোকবাদ্য)। এতিয়া কওকচোন এই ভুজলুং কাৰ চৰিত্ৰত কোনগৰাকী বিখ্যাত অসমীয়াই পৰ্দাত ওলাইছিল?\nউ: কলাগুৰু বিষ্ণুপ্ৰসাদ ৰাভা।\n৭. নটসুৰ্য ফণী শৰ্ম্মাৰ ’চিৰাজ’ নাটখনিৰ আধাৰত নিৰ্মিত কথাছবিখনৰ নায়ক অনিলৰ মোমায়েক সুবিমল ফুকনৰ ভুমিকাত অভিনয় কৰিছিল কলাগুৰু বিষ্ণুপ্ৰসাদ ৰাভাই। নায়ক অনিলৰ ভুমিকাত কোনে অভিনয় কৰিছিল বাৰু?\nউ: ভুপেন হাজৰিকা।\n৮. ১৯৮৩ চনত মুক্তিপ্ৰাপ্ত ’নয়নমণি’ কথাছবিৰ জৰিয়তে অসমীয়া চবিজগতে লাভ কৰিছিল প্ৰথম মহিলা সংগীত পৰিচালিকাগৰাকীক! কোন বাৰু?\nউ: সুপ্ৰভা দেৱী।\nAll questions and answers provided are collected from various sources.\nAlso, we (ASSAMESEGK.INFO) have no legal responsibility for any of the information provided here. Here, all information is provided for educational purposes without any legal use.\nASSAMESE GK Saturday, August 21, 2021


Esta (D.D) in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Esta (D.D) ar byavahar, ppali, parshwakriya, upkaar, kriya-pratikriya aaru satarkatabani\nEsta (D.D) की जानकारी\nEsta (D.D) ৰ লাভ আৰু ব্যৱহাৰসমূহ- Esta (D D Pharmaceuticals) Benefits & Uses in Assamese- Esta (D.D) ar laabh aaru byavaharsamuh\nEsta (D.D) ৰ পালি আৰু সেয়া কেনেদৰে ল'ব- Esta (D D Pharmaceuticals) Dosage & How to Take in Assamese - Esta (D.D) ar paali aaru xeya kenedore lobo\nEsta (D.D) ৰ পাৰ্শ্চক্ৰিয়াসমূহ- Esta (D D Pharmaceuticals) Side Effects in Assamese- Esta (D.D) ar parshwakriyasamuh\nEsta (D.D) সংক্ৰান্ত সতৰ্কতাবাণীসমূহ- Esta (D D Pharmaceuticals) Related Warnings in Assamese- Esta (D.D) xonkranta xatarkatabanisamuh\nঅইন দৰৱৰ সৈতে Esta (D.D)ৰ গুৰুতৰ ক্ৰিয়া-প্ৰতিক্ৰিয়া- Severe Interaction of Esta (D D Pharmaceuticals) with Other Drugs in Assamese- Oinor xoite Esta (D.D) ar gurutor kriya-pratikriya\nEsta (D.D) মতভেদসমূহ- Esta (D D Pharmaceuticals) Contraindications in Assamese- Esta (D.D) nishedhsamuh\nEsta (D.D) ৰ বিষয়ে সততে সোধা প্ৰশ্নসমূহ- Frequently asked Questions about Esta (D D Pharmaceuticals) in Assamese- Esta (D.D) ar bikhoye satate xodha prashnasamuh\nখাদ্য আৰু মদৰ সৈতে Esta (D.D) ক্ৰিয়া-প্ৰতিক্ৰিয়া- Esta (D D Pharmaceuticals) Interactions with Food and Alcohol in Assamese- khadya aaru modor xoite Esta (D.D) kriya-pratikriya\nEsta (D.D) ৰ লাভ আৰু ব্যৱহাৰসমূহ - Esta (D D Pharmaceuticals) Benefits & Uses in Assamese - Esta (D.D) ar laabh aaru byavaharsamuh\nEsta (D.D) তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nEsta (D.D) ৰ পালি আৰু সেয়া কেনেদৰে ল'ব - Esta (D D Pharmaceuticals) Dosage & How to Take in Assamese - Esta (D.D) ar paali aaru xeya kenedore lobo\nEsta (D.D)-ৰ উপাদানসমূহ - Esta (D D Pharmaceuticals) Active Ingredients in Assamese - Esta (D.D)-ar upadaansamuh\nEsta (D.D) ৰ পাৰ্শ্চক্ৰিয়াসমূহ - Esta (D D Pharmaceuticals) Side Effects in Assamese - Esta (D.D) ar parshwakriyasamuh\nগৱেষণাৰ ভিত্তিত, Esta (D.D) ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nEsta (D.D) সংক্ৰান্ত সতৰ্কতাবাণীসমূহ - Esta (D D Pharmaceuticals) Related Warnings in Assamese - Esta (D.D) xonkranta xatarkatabanisamuh\nEsta (D.D)-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nEsta (D D Pharmaceuticals)ৰ গৰ্ভাবস্থাৰ সময়ত কিছু পাৰ্শ্ব-প্ৰতিক্ৰিয়া থাকিব পাৰে। যদি গৰ্ভাবস্থাৰ সময়ত Esta (D D Pharmaceuticals) ৰ কোনো পাৰ্শ্ব-প্ৰতিক্ৰিয়া থাকে, ইয়াক লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nEsta (D.D)-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nEsta (D D Pharmaceuticals) প্ৰথমে চিকিতসকৰ পৰামৰ্শ নোলোৱাকৈ গ্ৰহণ কৰা উচিত নহয় কাৰণ ইয়াৰ ফলত স্তন্যপায়ী মহিলাৰ গম্ভীৰ পাৰ্শ্ব-প্ৰতিক্ৰিয়া হব পাৰে।\nবৃক্কত Esta (D.D) কি প্ৰভাৱ দেখা গৈছে?\nবৃক্ক ৰ বাবে Esta (D D Pharmaceuticals) কেতিয়াবাহে ক্ষতিকাৰক।\nযকৃতত Esta (D.D) কি প্ৰভাৱ দেখা গৈছে?\nEsta (D D Pharmaceuticals)ৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Esta (D.D) ৰ কি প্ৰভাৱ দেখা গৈছে?\nEsta (D D Pharmaceuticals)ৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Esta (D.D)ৰ গুৰুতৰ ক্ৰিয়া-প্ৰতিক্ৰিয়া - Severe Interaction of Esta (D D Pharmaceuticals) with Other Drugs in Assamese - Oinor xoite Esta (D.D) ar gurutor kriya-pratikriya\nEsta (D.D) তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nEsta (D.D) মতভেদসমূহ - Esta (D D Pharmaceuticals) Contraindications in Assamese - Esta (D.D) nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Esta (D.D) লোৱা অনুচিত যাতে -\nEsta (D.D) ৰ বিষয়ে সততে সোধা প্ৰশ্নসমূহ - Frequently asked Questions about Esta (D D Pharmaceuticals) in Assamese - Esta (D.D) ar bikhoye satate xodha prashnasamuh\nএই Esta (D.D)-এ অভ্য়াস বা নিচাৰ সৃষ্টি কৰে নেকি?\nEsta (D D Pharmaceuticals)ৰে অভ্যাস গঠনৰ কোনো কথাৰ প্ৰতিবেদন পোৱা নাই।\nনহয়, মগজু খটাবলগা কোনো কাম আপুনি কৰাটো অনুচিত, আপুনি Esta (D D Pharmaceuticals) লোৱাৰ পিছত সেয়া সক্ৰিয় কিয়নো আৰু সতৰ্ক থকাটো প্ৰয়োজনীয়।\nহয়, কিন্তু আপুনি ডাক্তৰৰ পৰামৰ্শ অনুসাৰেহে Esta (D D Pharmaceuticals) লোৱা উচিত।\nমানসিক ৰোগ থকা ৰোগীৰ ক্ষেত্ৰত Esta (D D Pharmaceuticals) ৰ যোগাত্মক প্ৰভাৱ থকা দেখা গৈছে।\nখাদ্য আৰু মদৰ সৈতে Esta (D.D) ক্ৰিয়া-প্ৰতিক্ৰিয়া - Esta (D D Pharmaceuticals) Interactions with Food and Alcohol in Assamese - khadya aaru modor xoite Esta (D.D) kriya-pratikriya\nখাদ্য আৰু Esta (D.D)ৰ ক্ৰিয়া-প্ৰতিক্ৰিয়া\nখাদ্যৰ সৈতে Esta (D D Pharmaceuticals) লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Esta (D.D)ৰ মাজৰ প্ৰতিক্ৰিয়া\nমদ আৰু Esta (D D Pharmaceuticals) একেলগে সেৱন কৰাটোৱে আপোনাৰ স্বাস্থ্যত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে।\nEsta (D.D) ৰ অনুকল্প - Substitutes for Esta (D D Pharmaceuticals) in Assamese\nEsta (D.D) ৰ মূল্য আৰু পেকৰ চাইজ - Esta (D.D) Price and Pack Size in Assamese - Esta (D.D) ar mulya aaru pakor size\nআপুনি বা আপোনাৰ পৰিয়ালৰ কোনোবাই Esta (D.D) লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Esta (D.D) ব্যৱহাৰ কৰিছিল নেকি?\nআপুনি কিমান পৰিমাণে Esta (D.D) সেৱন কৰিছিল?\nআপুনি Esta (D.D) ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Esta (D.D) সেৱন কৰে?


সুমালী - অসমীয়া ৱিকিপিডিয়া\nসুমালী (ইংৰাজী: Sumali) ৰাক্ষস ৰজা সুকেশ আৰু গন্ধৰ্ব ৰাজকুমাৰী দেৱৱতীৰ সন্তান আছিল। তেওঁৰ দুজন ভাই আছিল মাল্যবান আৰু মালী। সুমালী কেতুমতীক বিবাহ কৰাইছিল। তেওঁৰ ১০গৰাকী পুত্ৰ আছিল ক্ৰমে- (প্ৰহস্ত, অকম্পন, বিকট, কালিকামুখা, ধুমৰক্ষ, দণ্ড, সুপ্ৰস্ব, সংৰাদি, প্ৰঘাস (Praghasa) আৰু ভাস্কৰ্ণ) আৰু ৪গৰাকী কন্যা ক্ৰমে- ৰাকা (Raka), পুষ্পটকতা (Puspotkata), কৈকেষী আৰু কুম্ভনাশী। তেওঁৰ কন্যা কৈকেষী ঋষি বিশ্ৰবাৰ সৈতে বিবাহ হয় যাৰ ঔৰসত তিনি পুত্ৰ যথাক্ৰমে ৰাৱণ, কুম্ভকৰ্ণ, বিভীষণ আৰু এটি কন্যা শূৰ্পনখাৰ জন্ম হয়।\nশিৱৰ পৰা বৰ প্ৰাপ্ত কৰি সুকেশৰ তিনি পুত্ৰ সুমালী, মাল্যবান আৰু মালী অহংকাৰী হৈ পৰিছিল আৰু দেৱতা, ঋষি-মুনিসকলক অত্যাচাৰ কৰিবলৈ লৈছিল৷ অত্যাচাৰ সহিব নোৱাৰি গন্ধৰ্ব, দেৱতাসকলে শিৱৰ ওচৰত গৈ সুকেশৰ তিনি পুত্ৰক বধ কৰিবলৈ কয় যদিও শিৱই সুকেশক লালনপালন কৰা হেতু সিহঁতক বধ কৰিবলৈ অস্বীকাৰ কৰে আৰু ভগৱান বিষ্ণুৰ ওচৰলৈহে যাবলৈ কয়৷\nদেৱতাসকলে মালীৰ ৰাজ্য আক্ৰমণ কৰাৰ আগতে গোপন সূত্ৰে মালীয়ে এই খবৰ পায় আৰু সিঁহতেও দেৱতাসকল আক্ৰমণ কৰিবলৈ সাজু হৈ যায়৷ পিছত ভগৱান বিষ্ণু আৰু ৰাক্ষসসকলৰ মাজত এক ভয়ানক যুদ্ধ আৰম্ভ হয়৷ অৱশেষত বিষ্ণুৱে সুদৰ্শন চক্ৰৰে সুমালীৰ ভাতৃ মালীক বধ কৰে৷ মালীৰ মৃত্যু হোৱা দেখি সুমালী আৰু মাল্যবান আৰু যুদ্ধ ক্ষেত্ৰৰ পৰা পলাই যায়৷\nইয়াৰ পিছত ভগৱান বিষ্ণুৰ আদেশ মতে লংকাত কুবেৰে শাসন কৰিছিল।\n↑ Mittal, J. P. (2006) (en ভাষাত). History Of Ancient India (a New Version) : From 7300 Bb To 4250 Bc. Atlantic Publishers & Dist. ISBN 978-81-269-0615-4. https://books.google.com/books?id=b7gOBW8oDFgC&q=sumali+ravana&pg=PA200.\n"https://as.wikipedia.org/w/index.php?title=সুমালী&oldid=287256"ৰ পৰা অনা হৈছে\nশেষ সম্পাদনা কৰা হৈছে 20 July 2021 তাৰিখে 11:51 বজাত\nএই পৃষ্ঠাখন ২০ জুলাই, ২০২১ তাৰিখে ১৭:২১ বজাত অন্তিম সংশোধন কৰা হৈছিল।\nআন একো উল্লেখ নাথাকিলে এই বিষয়বস্তু CC BY-SA 3.0 ৰ আওতাত উপলব্ধ। এই পৃষ্ঠাটোৰ সংক্ষিপ্ত ইউ.আৰ.এল. : https://as.wikipedia.org/?curid=65810।